cyanic-selkie/wikianc huggingface dataset:
ᱱᱟᱭᱤᱴ ᱵᱷᱤᱥᱚᱱ ᱰᱤᱵᱷᱟᱭᱤᱥ
ᱯᱟᱦᱤᱞ ᱫᱚ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮ ᱱᱟᱭᱤᱴ ᱵᱷᱤᱥᱚᱱ ᱰᱤᱵᱷᱟᱭᱤᱥ ᱵᱮᱵᱦᱟᱨ ᱞᱮᱱᱟ᱾ ᱛᱟᱭᱚᱢ ᱛᱮ ᱵᱷᱤᱭᱮᱛᱱᱟᱢ ᱞᱟᱹᱲᱦᱟᱹᱭ ᱥᱟᱶ ᱮᱴᱟᱜ ᱞᱟᱹᱲᱦᱟᱹᱭ ᱠᱚ ᱨᱮ ᱦᱚᱸ ᱱᱟᱭᱤᱴ ᱵᱷᱤᱥᱚᱱ ᱰᱤᱵᱷᱟᱭᱤᱥ ᱵᱮᱣᱦᱟᱨ ᱟᱠᱟᱱᱟ᱾ ᱱᱚᱟᱹ ᱡᱚᱱᱛᱨᱚ ᱟᱵᱤᱥᱠᱟᱨ ᱠᱷᱚᱱ ᱜᱮ ᱱᱚᱟᱹ ᱨᱮᱱᱟᱜ ᱟᱭᱢᱟ ᱞᱮᱠᱟᱱ ᱵᱷᱟᱨᱥᱚᱱ ᱩᱰᱩᱠ ᱟᱠᱟᱱᱟ᱾ ᱧᱮᱛᱟᱨ ᱦᱚᱸ ᱩᱰᱩᱠᱚᱜ ᱛᱮᱜᱮ ᱢᱮᱱᱟᱜᱼᱟ᱾ ᱚᱱᱟ ᱛᱮ ᱧᱮᱛᱟᱨ ᱫᱚ ᱱᱚᱟ ᱱᱟᱭᱤᱴ ᱵᱷᱤᱥᱚᱱ ᱰᱤᱵᱷᱟᱭᱤᱥ ᱨᱮᱢ ᱜᱚᱱᱚᱝ ᱥᱚᱥᱛᱟ ᱜᱮᱭᱟ᱾
ᱦᱟᱝᱜᱮᱨᱤ ᱨᱮᱱ physicist ᱑᱙᱒᱙ ᱥᱮᱨᱢᱟ ᱨᱮ ᱵᱟᱹᱭᱨᱤ ᱠᱚᱣᱟᱜ ᱵᱤᱢᱟᱱ ᱫᱟᱨᱟᱢ ᱞᱟᱹᱜᱤᱫ ᱯᱩᱭᱞᱩ infrared-sensitive (night vision) electronic television camera ᱭᱮ ᱛᱮᱭᱟᱨ ᱞᱮᱫᱟ᱾ ᱚᱱᱰᱮ ᱠᱷᱚᱱ ᱜᱮ ᱧᱮᱛᱚᱜᱼᱟᱜ ᱱᱟᱭᱤᱴ ᱵᱷᱤᱥᱚᱱ ᱰᱤᱵᱷᱟᱭᱤᱥ ᱠᱚ ᱫᱚ ᱩᱛᱱᱟᱹᱣ ᱦᱮᱡ ᱟᱠᱟᱱᱟ᱾
ᱱᱮᱯᱟᱞ ᱨᱮᱱᱟᱜ ᱯᱨᱚᱫᱮᱥ
B.S. ᱒᱐᱗᱒ ᱚᱥᱳᱡᱽ ᱓ ᱨᱮ ᱞᱟ.ᱜᱩ ᱟᱠᱟᱱ ᱱᱮᱯᱟᱞ ᱨᱮᱱᱟᱜ ᱥᱚᱸᱵᱤᱫᱷᱟᱱ ᱚᱱᱩᱥᱩᱪᱤ ᱔ ᱞᱮᱠᱟᱛᱮ ᱱᱮᱯᱟᱞ ᱫᱚ ᱗ ᱯᱨᱚᱫᱮᱥ ᱨᱮ ᱦᱟᱹᱴᱤᱧ ᱟᱠᱟᱱᱟ । ᱯᱨᱚᱫᱮᱥ ᱫᱚ ᱯᱟᱹᱦᱤᱞ ᱡᱤᱞᱟ ᱠᱚ ᱜᱤ ᱛᱷᱚᱠ ᱨᱮ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱟᱠᱟᱱᱟ । ᱮᱱᱨᱮᱦᱚᱸ ᱒ ᱡᱤᱞᱟ ᱫᱚ ( ᱱᱚᱣᱚᱞᱯᱚᱨᱟᱥᱤ ᱟᱨ ᱨᱩᱠᱩ ) ᱠᱤᱪᱟᱜ ᱠᱟᱛᱮ ᱒ ᱯᱨᱚᱫᱮᱥ ᱨᱮ ᱦᱟᱹᱴᱤᱧ ᱮᱱᱟ । ᱥᱟᱸᱵᱤᱫᱷᱟᱱ ᱨᱮᱱᱟᱜ ᱫᱷᱟᱨᱟ ᱒᱙᱕ (ᱠᱷᱚ) ᱞᱮᱠᱟᱛᱮ ᱯᱨᱚᱫᱮᱥ ᱨᱮᱱᱟᱜ ᱧᱩᱛᱩᱢ ᱚᱱᱟ ᱯᱨᱚᱫᱮᱥ ᱨᱮᱱ ᱥᱟᱸᱥᱚᱫ ᱟᱜ ᱒ ᱛᱤᱦᱟᱭ ᱦᱩᱭᱩᱜ ᱯᱨᱟᱣᱫᱷᱟᱱ ᱢᱮᱱᱟᱜ-ᱟ ।
ᱯᱨᱚᱫᱮᱥ ᱮᱞ ᱑
ᱦᱚᱲ ᱔᱕,᱓᱔,᱙᱔᱓ ᱡᱟᱭᱜᱟ ᱒᱕,᱙᱐᱕ sq km
ᱯᱨᱚᱫᱮᱥ ᱮᱞ ᱒
ᱦᱚᱲ ᱕᱔,᱐᱔,᱑᱔᱕ ᱡᱟᱭᱜᱟ ᱙,᱖᱖᱑ sq km .²
ᱜᱚᱬᱰᱚᱠᱤ ᱯᱨᱚᱫᱮᱥ
ᱦᱚᱲ ᱒᱔,᱑᱓,᱙᱐᱗ ᱡᱟᱭᱜᱟ ᱒᱑,᱕᱐᱔ sq km  .
ᱯᱨᱚᱫᱮᱥ ᱮᱞ ᱕
ᱦᱚᱲ ᱔᱘,᱙᱑,᱐᱒᱕ ᱡᱟᱭᱜᱟ ᱒᱒,᱒᱘᱘ sq km  .
ᱥᱤᱫᱩᱨᱯᱚᱥᱪᱤᱢ ᱯᱨᱚᱫᱮᱥ
ᱦᱚᱲ ᱒᱕,᱕᱒,᱕᱑᱗ ᱡᱟᱭᱜᱟ ᱑᱙,᱕᱓᱙ sq km
ᱥᱟ.ᱠᱷᱭᱟ.ᱛ
ᱛᱷᱟᱚᱺᱱᱮᱯᱟᱞ
ᱞᱚᱠᱷᱢᱤ ᱯᱩᱨᱤ
ᱞᱚᱠᱷᱢᱤ ᱯᱩᱨᱤ (ᱥᱤᱧᱚᱛ ᱨᱮ ᱑᱙᱕᱒ ᱨᱮ ᱡᱟᱱᱟᱢ) ᱭᱩᱱᱟᱭᱴᱮᱰ ᱱᱮᱥᱳᱱ ᱨᱮᱭᱟᱜ ᱡᱟᱱᱟᱝ ᱢᱤᱫᱟᱝ (gender equality) ᱟᱨ ᱛᱤᱨᱞᱟ. ᱫᱟᱲᱮ ᱞᱟ.ᱜᱤᱜ ᱭᱩᱱᱟᱭᱴᱮᱰ ᱱᱮᱥᱳᱱ ᱨᱮ ᱵᱷᱤᱛᱟᱹᱨ-ᱥᱚᱨᱠᱟᱨ ᱥᱤᱠᱟ.ᱨ ᱟᱨ ᱥᱴᱟᱴᱮᱡᱤᱠ ᱯᱟᱴᱱᱚᱨᱥᱤᱯ ᱞᱟᱹᱜᱤᱫ ᱮᱥᱤᱥᱴᱟᱸᱴ ᱥᱮᱠᱨᱮᱴᱟᱨᱤ ᱡᱮᱱᱮᱨᱟᱞ ᱠᱟᱱᱟᱭ ᱾ ᱱᱩᱭ ᱫᱚ ᱑᱑ ᱢᱟᱨᱪ ᱒᱐᱑᱑ ᱥᱟᱞᱮᱨᱮ ᱭᱩᱹᱮᱱᱹ ᱡᱮᱱᱮᱨᱟᱞ ᱥᱮᱠᱨᱮᱴᱟᱨᱤ ᱵᱟᱱ-ᱠᱤ-ᱢᱩᱱ ᱦᱚᱛᱮᱛᱮ ᱵᱤᱥᱮᱞᱮᱫ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱩᱨᱤ ᱫᱚ ᱭᱩᱹᱮᱱᱹ ᱨᱤᱱᱤᱡ ᱛᱤᱨᱞᱟᱹ ᱡᱚᱜᱚ ᱠᱟᱹᱢᱤᱭᱟ ᱫᱤᱥᱟᱹ ᱩᱫᱩᱜᱤᱭᱟᱹ ᱠᱟᱱᱟᱭ ᱾ ᱭᱩᱹᱮᱱᱹ ᱛᱤᱨᱞᱟ. ᱠᱚᱣᱟᱜ ᱛᱷᱟᱯᱚᱱ ᱚᱠᱛᱚ ᱒᱐᱑᱑ ᱥᱟᱞᱮᱨᱮ ᱞᱤᱰᱚᱨᱥᱤᱯ ᱴᱤᱢ ᱨᱮ ᱥᱮᱞᱮᱫ ᱮᱱ ᱛᱟᱭᱚᱢ, ᱩᱱᱤ ᱫᱚ ᱱᱚᱣᱟ ᱱᱟᱣᱟ ᱟᱨ ᱰᱟᱭᱱᱟᱢᱤᱠ ᱭᱩᱱᱤᱴ ᱵᱮᱱᱟᱣ ᱞᱟ.ᱜᱤᱫ ᱨᱚᱬᱱᱤᱛᱤᱭᱟ. ᱮᱱᱮᱢ ᱮ ᱮᱢ ᱟᱠᱟᱫ-ᱟ ᱾ ᱩᱱᱤ ᱫᱚ ᱵᱭᱩᱨᱳ ᱚᱯᱷ ᱤᱱᱴᱚᱨᱜᱚᱵᱚᱨᱢᱮᱸᱱᱴᱚᱞ ᱥᱟᱯᱳᱴ, ᱭᱩᱹᱮᱱᱹ ᱥᱤᱥᱴᱚᱢ ᱠᱚᱚᱨᱰᱤᱱᱮᱥᱳᱱ ᱟᱨ ᱥᱴᱨᱟᱴᱮᱡᱤᱠ ᱯᱟᱨᱱᱚᱨᱥᱤᱯ ᱨᱮᱭᱟᱜ ᱧᱮᱞ ᱡᱚᱛᱚᱱ ᱨᱮ ᱥᱚᱡᱷᱮ ᱜᱮ ᱟᱺᱜᱤᱵᱷᱟᱹᱨᱤᱭᱟ ᱢᱮᱱᱟᱭᱟ ᱟᱨ ᱢᱟᱨᱪ ᱠᱷᱚᱱ ᱚᱜᱚᱥᱴ ᱫᱷᱟ.ᱵᱤᱡ ᱭᱩᱹᱮᱱᱹ ᱨᱤᱱᱤᱡ ᱛᱤᱨᱞᱟ. ᱠᱚᱭᱤᱡ ᱢᱟᱬᱛᱮ ᱟᱺᱜᱤᱵᱷᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱞᱚᱠᱷᱢᱤ ᱯᱩᱨᱤ ᱫᱚ ᱱᱟᱜᱟᱢ, ᱯᱚᱵᱞᱤᱠ ᱯᱚᱞᱤᱥᱤ, ᱯᱨᱚᱥᱟᱥᱳᱱ, ᱡᱮᱜᱮᱛᱟ.ᱨᱤ ᱥᱟᱹᱜᱟᱹᱭ, ᱠᱟᱱᱩᱱ ᱟᱨ ᱠᱟ.ᱣᱰᱤᱟ.ᱨᱤ ᱩᱛᱱᱟ.ᱣ ᱮᱛᱟᱱ ᱨᱮᱭ ᱯᱟᱲᱦᱟᱣ ᱟᱠᱟᱱᱟ ᱾ ᱱᱩᱭ ᱵᱤᱹᱮᱹ ᱫᱚ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱷᱚᱱ ᱟᱨ ᱯᱚᱧᱡᱟᱵᱽ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱷᱚᱱ ᱯᱤᱹᱡᱤᱹ ᱰᱤᱜᱨᱤ, ᱚᱱᱟ ᱥᱟᱶᱛᱮ ᱯᱨᱚᱯᱷᱮᱥᱚᱱᱟᱞ ᱰᱤᱯᱞᱚᱢᱟ ᱦᱚᱸᱭ ᱥᱟ.ᱛ ᱠᱮᱫ-ᱟ ᱾
ᱭᱩᱱᱟᱭᱴᱮᱰ ᱱᱮᱥᱳᱱ ᱨᱮ ᱥᱮᱵᱟ
ᱞᱚᱠᱷᱢᱤ ᱯᱩᱨᱤ ᱫᱚ ᱭᱩᱮᱱᱥᱤᱴᱤᱮᱰᱤ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱰᱤᱵᱤᱡᱚᱱ ᱨᱮ ᱫᱤᱥᱟ. ᱩᱫᱩᱜᱤᱭᱟ. ᱞᱮᱠᱟᱛᱮ ᱭᱩᱹᱮᱱᱹ ᱨᱮᱭ ᱥᱮᱞᱮᱫ ᱮᱱᱟ ᱾ ᱟᱡ ᱫᱚ ᱭᱩᱮᱱᱥᱤᱴᱤᱮᱰᱤ (᱒᱐᱐᱗ ᱠᱷᱚᱱ ᱒᱐᱐᱙) ᱨᱤᱱᱤᱡ ᱮᱠᱴᱤᱝ ᱰᱮᱯᱭᱩᱴᱤ ᱰᱟᱭᱨᱮᱠᱴᱚᱨ ᱡᱮᱱᱮᱨᱟᱞ ᱮ ᱵᱮᱱᱟᱣ ᱮᱱᱟ ᱟᱨ ᱵᱟᱨᱭᱟ ᱞᱟ.ᱠᱛᱤ ᱟᱱᱟᱜ ᱥᱮᱱᱮᱞᱮᱫ ᱭᱩᱮᱱᱥᱤᱴᱤᱮᱰᱤ XI ᱤᱱ ᱥᱟᱣ ᱯᱟᱣᱞᱳ ᱟᱨ ᱭᱩᱮᱱᱥᱤᱴᱤᱮᱰᱤ XII ᱫᱚ ᱚᱠᱨᱟ ᱨᱮ ᱦᱩᱭ ᱮᱱᱟ ᱾ ᱟᱡ ᱫᱚ ᱒᱐᱐᱙ ᱠᱷᱚᱱ ᱒᱐᱑᱑ ᱫᱷᱟ.ᱵᱤᱡ ᱱᱭᱩᱭᱚᱨᱠ ᱨᱮ ᱠᱟ.ᱡ ᱠᱷᱚᱱ ᱠᱟᱹᱡ ᱩᱛᱱᱟᱹᱣ ᱫᱤᱥᱚᱢ, ᱞᱮᱸᱰᱞᱳᱠ ᱩᱛᱱᱟᱹᱣ ᱫᱤᱥᱚᱢ, ᱟᱨ ᱠᱟ.ᱴᱤᱡ ᱰᱷᱤᱯ/ᱫᱤᱯᱚ ᱩᱛᱱᱟ.ᱣᱜ ᱠᱟᱱ ᱯᱚᱱᱚᱛ Small Island Developing State (SIDS) ᱞᱟ.ᱜᱤᱫ ᱞᱟᱯᱷᱟᱝ ᱯᱨᱚᱛᱤᱱᱤᱫᱷᱤ ᱞᱟ.ᱜᱤᱫ ᱭᱩᱹᱮᱱᱹ ᱚᱯᱷᱤᱥ ᱨᱮ ᱫᱤᱥᱟ. ᱩᱫᱩᱜᱤᱭᱟ.ᱭ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱵᱷᱟᱜᱟᱛ ᱥᱤᱝ ᱠᱚᱥᱭᱟᱨᱤ
ᱵᱷᱟᱜᱟᱛ ᱥᱤᱝ ᱠᱚᱥᱭᱟᱨᱤ (ᱡᱟᱱᱟᱢᱺ ᱑᱗ ᱡᱩᱱ,᱑᱙᱔᱒) ᱫᱚ ᱩᱛᱛᱚᱨᱟᱠᱷᱚᱱᱰ ᱨᱮᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱝᱮᱱ ᱥᱚᱦᱮᱫ ᱟᱨ ᱱᱟᱦᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱ ᱯᱚᱱᱚᱛ ᱜᱚᱢᱠᱮ ᱠᱟᱱᱟᱭ|
ᱧᱩᱱᱩᱢ
ᱡᱟᱦᱟᱸ ᱟᱹᱲᱟᱹ ᱧᱩᱛᱩᱢ ᱮ ᱥᱚᱫᱚᱨᱟ ᱚᱱᱟ ᱫᱚ ᱧᱩᱱᱩᱢ (en:Noun) ᱯᱟᱹᱨᱤᱥ ᱟᱹᱲᱟᱹ ᱠᱚ ᱢᱮᱛᱟᱜ-ᱟ ᱾ ᱚᱱᱟ ᱧᱩᱛᱩᱢ ᱫᱚ ᱦᱚᱲ, ᱜᱟᱰᱟ, ᱵᱩᱨᱩ, ᱡᱤᱱᱤᱥ, ᱫᱤᱥᱚᱢ, ᱟᱹᱛᱩ, ᱯᱚᱱᱚᱛ, ᱵᱟᱡᱟᱨ, ᱫᱟᱨᱮ, ᱱᱟᱹᱬᱤ ᱮᱢᱟᱱ ᱦᱩᱭ ᱫᱟᱲᱮᱭᱟᱜ-ᱟ ᱾ ᱧᱩᱱᱩᱢ ᱠᱟᱛᱷᱟ ᱫᱚ ᱧᱩᱢ ᱠᱷᱚᱱ ᱦᱮᱡ ᱟᱠᱟᱱᱟ I ᱧᱩᱢ ᱢᱟᱱᱮ ᱪᱷᱟ.ᱴᱭᱟ.ᱨ ᱢᱮᱱᱮᱠ ᱡᱟᱦᱟ ᱟ.ᱲᱟ.ᱛᱮ ᱡᱟᱦᱟᱱ ᱥᱮ ᱡᱟᱦᱟᱱᱟᱜ ᱧᱩᱢᱚᱜ ᱥᱮ ᱪᱷᱟ.ᱴᱭᱟ.ᱨᱚᱜ ᱟ I ᱚᱱᱟ ᱜᱮ ᱧᱩᱱᱩᱢ ᱠᱚ ᱢᱮᱛᱟᱜ ᱟ I ᱡᱮᱞᱮᱠᱟ - ᱠᱚᱞᱠᱟᱛᱟ, ᱯᱮᱫᱫᱟ, ᱠᱟᱥᱟᱭ, ᱠᱩᱢᱟᱨᱤ, ᱜᱟᱝᱱᱟ.ᱭ, ᱦᱮᱢᱟᱞ, ᱨᱤᱢᱤᱞ, ᱥᱮᱛᱟ, ᱯᱩᱚᱷᱤ, ᱯᱟᱛᱷᱟᱢ, ᱥᱮᱛᱟᱜ, ᱟ.ᱭᱩᱵ, ᱢᱚᱱᱮ, ᱵᱩᱫᱷᱫᱷᱤ, ᱫᱤᱥᱟ. ᱮᱢᱟᱱ I ᱱᱚᱣᱟ ᱠᱚᱫᱚ ᱧᱩᱱᱩᱢ ᱟ.ᱲᱟ. ᱠᱟᱱᱟ I
ᱡᱮᱞᱮᱠᱟ ᱟ.ᱭᱟ.ᱛ ᱟᱛᱮ : ᱤᱧ ᱠᱳᱞᱠᱟᱛᱟᱧ ᱥᱮᱱᱚᱜ ᱠᱟᱱᱟ I
ᱟᱯᱮ ᱵᱚᱞ ᱯᱮ ᱠᱷᱮᱞᱚᱰ ᱠᱟᱱᱟ I ᱯᱟ.ᱴᱷᱩᱣᱟ. ᱤᱛᱩᱱ ᱟᱥᱲᱟ ᱠᱚ ᱪᱟᱞᱟᱜ ᱠᱟᱱᱟ I ᱥᱤᱛᱟ. ᱥᱚᱦᱨᱟᱭ ᱮ ᱥᱮᱨᱮᱧ ᱮᱫᱟ I ᱥᱮᱨᱢᱟ ᱨᱮ ᱨᱤᱢᱤᱞ ᱠᱮᱫᱟ, ᱦᱚᱭ ᱨᱤᱢᱤᱞ ᱵᱤᱡᱞᱤ ᱫᱚ ᱨᱩᱣᱟ.ᱲᱚᱜ ᱢᱮ I ᱠᱟ.ᱱᱩ ᱥᱮᱛᱟᱜ ᱥᱤᱜᱟ.ᱲᱮ ᱵᱟᱱᱟᱢᱟ I
ᱟ.ᱭᱟ.ᱛ ᱟᱛᱮ ᱫᱟ.ᱭᱠᱟ.
ᱪᱮᱛᱟᱱ ᱨᱮᱭᱟᱜ ᱟ.ᱭᱟ.ᱛ ᱨᱮ ᱨᱟ.ᱦᱤ, ᱠᱩᱲᱤ, ᱜᱟᱝᱱᱟ.ᱭ ᱨᱚᱱᱚᱲ, ᱠᱚ ᱫᱚ ᱧᱩᱱᱩᱢ ᱯᱟ.ᱨᱤᱥ ᱟ.ᱲᱟ. ᱠᱟᱱᱟ
ᱯᱚᱨᱠᱟᱨ
ᱧᱩᱱᱩᱢ ᱯᱟᱹᱨᱤᱥ ᱟᱹᱲᱟᱹ ᱫᱚ ᱢᱚᱬᱮ ᱛᱷᱚᱠ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱠᱚᱫᱚ-
ᱡᱟᱹᱛ ᱧᱩᱱᱩᱢ
ᱡᱟᱦᱟᱸ ᱧᱩᱱᱩᱢ ᱢᱤᱫᱴᱟᱹᱝ ᱡᱟᱹᱛ ᱵᱩᱡᱷᱟᱹᱣ ᱚᱪᱚᱭᱟ ᱚᱱᱟ ᱫᱚ ᱡᱟᱹᱛ ᱧᱩᱱᱩᱢ ᱠᱚ ᱢᱮᱛᱟᱜᱼᱟ ᱾ ᱫᱟᱹᱭᱠᱟᱹ- ᱦᱚᱲ, ᱡᱟᱱᱣᱟᱨ, ᱪᱮᱬᱮ, ᱵᱩᱨᱩ, ᱫᱟᱨᱮ, ᱜᱟᱰᱟ, ᱫᱤᱥᱚᱢ ᱮᱢᱟᱱ ᱾ ᱱᱚᱰᱮ ᱫᱤᱥᱚᱢ ᱢᱮᱱ ᱞᱮᱠᱷᱟᱱ ᱫᱚ ᱥᱤᱧᱚᱛ, ᱯᱟᱠᱤᱥᱛᱟᱱ, ᱵᱟᱝᱞᱟᱫᱮᱥ, ᱱᱮᱯᱟᱲ ᱮᱢᱟᱱ ᱟᱹᱰᱤ ᱜᱟᱱ ᱫᱤᱥᱚᱢ ᱨᱮᱭᱟᱜ ᱧᱩᱛᱩᱢ ᱵᱩᱡᱷᱟᱹᱜ ᱠᱟᱱᱟ ᱾
ᱥᱮᱞᱮᱫ ᱧᱩᱱᱩᱢ
ᱡᱟᱦᱟᱸ ᱟᱹᱲᱟᱹ ᱧᱩᱱᱩᱢ ᱦᱚᱲ, ᱮᱢᱟᱱ ᱜᱚᱴ ᱟᱨ ᱥᱮᱞᱮᱫ ᱠᱚᱨᱮᱱᱟᱜ ᱠᱟᱛᱷᱟᱭ ᱯᱷᱚᱴᱮᱞᱟ ᱚᱱᱟ ᱫᱚ ᱥᱮᱞᱮᱫ ᱧᱮᱱᱩᱢ ᱠᱚ ᱢᱮᱛᱟᱜᱼᱟ ᱾ ᱫᱟᱹᱭᱠᱟᱹ-ᱯᱟᱛᱟ, ᱯᱷᱟᱹᱫ ᱮᱢᱟᱱ ᱾
ᱚᱱᱟᱛᱮ ᱯᱟᱛᱟ, ᱯᱷᱟᱹᱫ ᱫᱚ ᱥᱮᱞᱮᱫ ᱧᱩᱱᱩᱢ ᱠᱚ ᱢᱮᱛᱟᱜᱼᱟ ᱾
ᱡᱤᱱᱤᱥ ᱧᱩᱱᱩᱢ
ᱡᱟᱦᱟᱸ ᱟᱹᱲᱟᱹ ᱡᱤᱱᱤᱥ ᱨᱮᱭᱟᱜ ᱧᱩᱛᱩᱢ ᱮ ᱵᱩᱡᱷᱟᱹᱣ ᱚᱪᱚᱭᱟ ᱚᱱᱟ ᱫᱚ ᱡᱤᱱᱤᱥ ᱧᱩᱱᱩᱢ ᱠᱚ ᱢᱮᱛᱟᱜᱼᱟ ᱾ ᱫᱟᱹᱭᱠᱟᱹ- ᱥᱚᱱᱟ, ᱨᱩᱯᱟᱹ, ᱦᱟᱥᱟ, ᱱᱚᱱᱚᱞ ᱮᱢᱟᱱ
ᱜᱩᱱ ᱵᱟᱝᱢᱟ ᱚᱵᱚᱥᱛᱟ ᱧᱩᱱᱩᱢ
ᱡᱟᱦᱟᱸ ᱟᱹᱲᱟᱹ ᱜᱩᱱ ᱵᱟᱝᱢᱟ ᱚᱵᱚᱥᱛᱟ ᱨᱮᱭᱟᱜ ᱧᱩᱛᱩᱢ ᱮ ᱵᱩᱡᱷᱟᱹᱣᱟ ᱚᱱᱟ ᱫᱚ ᱜᱩᱱ ᱧᱩᱱᱩᱢ ᱵᱚ ᱢᱮᱛᱟᱜᱼᱟ ᱾ ᱫᱟᱹᱭᱠᱟᱹ- ᱫᱟᱭᱟ, ᱤᱠᱟᱹ, ᱥᱩᱠ, ᱫᱩᱠ, ᱵᱚᱛᱚᱨ ᱮᱢᱟᱱ ᱾
ᱠᱟᱱᱣᱟ ᱧᱩᱱᱩᱢ
ᱡᱟᱦᱟᱸ ᱟᱹᱲᱟᱹ ᱠᱟᱹᱢᱤ ᱥᱮ ᱠᱟᱹᱢᱤ ᱨᱮᱱᱟᱜ ᱵᱷᱟᱵᱽ ᱮ ᱵᱩᱡᱷᱟᱹᱣ ᱚᱪᱚᱭᱟ ᱚᱱᱟ ᱜᱮ ᱠᱟᱱᱣᱟ ᱧᱩᱱᱩᱢ ᱠᱚ ᱢᱮᱛᱟᱜᱼᱟ ᱾ ᱫᱟᱹᱭᱠᱟᱹ - ᱮᱢᱟᱱ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱱᱛᱟᱲᱤ ᱨᱚᱱᱚᱲ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:AWB
᱓᱐
᱓᱐
᱓᱐ ᱫᱚ ᱮᱞᱠᱷᱟ ᱨᱮᱱᱟᱜ ᱢᱤᱫ ᱛᱟᱞᱢᱟ ᱜᱩᱱ ᱮ ᱜᱚᱜ ᱦᱟᱠᱟᱫᱟ ᱾
᱔᱐
᱔᱐
᱔᱐ ᱫᱚ ᱮᱞᱠᱷᱟ ᱨᱮᱱᱟᱜ ᱢᱤᱫ ᱛᱟᱞᱢᱟ ᱜᱩᱱ ᱮ ᱜᱚᱜ ᱦᱟᱠᱟᱫᱟ ᱾
ᱡᱟᱨᱢᱩᱱᱰᱤ
ᱡᱟᱨᱢᱩᱱᱰᱤ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱠᱟᱱᱟ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱐᱑ ᱥᱮᱨᱢᱟ ᱨᱮ, ᱥᱟᱱᱛᱟᱲᱤ ᱫᱚ ᱖,᱖᱐,᱒᱓᱓ ᱜᱚᱴᱟᱱ ᱦᱚᱲ ᱠᱚᱣᱟᱜ ᱟᱭᱳ ᱟᱲᱟᱝ ᱠᱟᱱᱟ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱮᱭᱟᱜ ᱔᱑.᱑᱗%᱾ ᱚᱱᱟ ᱛᱟᱭᱚᱢ ᱦᱤᱱᱫᱤ ᱫᱚ ᱖,᱑᱕,᱖᱖᱗ ᱜᱚᱴᱟᱱ ᱦᱚᱲᱟᱜ (᱓᱘.᱔᱔%) ᱟᱨ ᱵᱟᱝᱞᱟ ᱫᱚ ᱓,᱒᱗,᱗᱑᱔ (᱒᱐.᱔᱔%) ᱜᱚᱴᱟᱱ ᱦᱚᱲᱟᱜ ᱟᱭᱳ ᱟᱲᱟᱝ ᱠᱟᱱᱟ᱾
ᱯᱳᱭᱟ
ᱯᱳᱭᱟ ᱺ ᱥᱨᱤᱞᱚᱸᱠᱟ ᱩᱯᱳᱥᱚᱛᱷᱟ ᱨᱮᱸᱟᱜ ᱡᱷᱚᱛᱚ ᱪᱟᱸᱫᱚ ᱠᱩᱱᱟᱹᱢᱤ ᱫᱚ ᱯᱚᱭᱟ ᱠᱚ ᱢᱮᱛᱟ ᱦᱟᱜᱼᱟ ᱾ ᱱᱚᱣᱟ ᱫᱤᱱ ᱨᱮ ᱥᱨᱤᱞᱚᱸᱠᱟ ᱨᱮ ᱥᱚᱨᱠᱟᱨᱤ ᱵᱮ ᱥᱚᱨᱠᱟᱨᱤ ᱡᱷᱚᱛᱚ ᱟᱥᱲᱟ ᱠᱟᱨᱜᱟᱲ ᱠᱟᱢᱤᱞᱟ ᱪᱷᱩᱴᱤ ᱛᱟᱦᱮᱱᱼᱟ ᱾ ᱒᱐᱑᱘ ᱥᱟᱞ ᱨᱮ ᱡᱟᱱᱩᱣᱟᱨᱤ ᱑, ᱢᱟᱨᱪ ᱑ ᱢᱟᱨᱪ ᱓᱑, ᱟᱯᱨᱤᱞ ᱒᱙, ᱢᱮ ᱒᱙, ᱡᱩᱱ ᱒᱗, ᱡᱩᱞᱟᱭ ᱒᱗, ᱚᱜᱚᱥᱴ ᱒᱕, ᱥᱮᱯᱴᱮᱢᱵᱚᱨ ᱒᱔ ,ᱚᱠᱴᱚᱵᱚᱨ ᱒᱔ ,ᱱᱚᱵᱷᱮᱢᱵᱚᱨ ᱒᱒ ᱟᱨ ᱰᱮᱥᱮᱢᱵᱚᱨ ᱒᱒ ᱨᱮ ᱯᱳᱭᱟ ᱢᱟᱦᱟᱸ ᱯᱟᱲᱟᱣ ᱠᱟᱱᱟ ᱾ ᱩᱯᱳᱥᱛᱷᱟ ᱦᱟᱜ ᱱᱚᱣᱟ ᱢᱟᱦᱟᱸ ᱵᱩᱫᱷᱤᱥᱴ ᱠᱩᱱᱟᱹᱢᱤ ᱢᱟᱦᱟᱸ ᱦᱚᱸᱠᱚ ᱢᱮᱛᱟ ᱦᱟᱜᱼᱟ ᱾
ᱯᱳᱭᱟ
ᱡᱷᱚᱛᱚ ᱠᱩᱱᱟᱹᱢᱤ ᱨᱮ ᱯᱳᱭᱟ ᱯᱟᱲᱟᱣᱼᱟ ᱾ᱫᱷᱟᱹᱨᱛᱤ ᱡᱟᱠᱟᱛ ᱨᱮ ᱢᱮᱱᱟᱜ ᱠᱚ ᱡᱟᱦᱟᱸᱭ ᱵᱩᱫᱷᱤᱥᱴ ᱠᱚ ᱫᱷᱚᱨᱚᱢ ᱨᱮᱱᱟᱜ ᱞᱟᱠᱪᱟᱨ ᱯᱟᱨᱟᱵ ᱢᱟᱱᱟᱣ ᱞᱟᱹᱜᱤᱫ ᱪᱟᱸᱫᱚ ᱞᱮᱠᱷᱟ ᱨᱮᱱᱟᱜ ᱠᱠᱮᱞᱮᱱᱰᱚᱨ ᱠᱚ ᱵᱮᱵᱷᱟᱨ ᱮᱫᱼᱟ ᱩᱱᱠᱩ ᱞᱟᱜᱤᱫ ᱩᱯᱳᱥᱛᱷᱟ ᱦᱚᱸ ᱟᱹᱰᱤ ᱢᱟᱱᱟᱣ ᱵᱟᱛᱟᱣᱟᱱ ᱢᱟᱦᱟᱸ ᱠᱟᱱᱟ ᱾ ᱠᱩᱱᱟᱹᱢᱤ ᱪᱟᱸᱫᱚ ᱛᱤᱱᱟᱹᱜ ᱮ ᱜᱩᱞᱼᱟ ᱛᱤᱱᱟᱹᱜ ᱮ ᱟᱨᱥᱟᱞᱼᱟ ᱚᱱᱰᱮ ᱠᱷᱚᱱ ᱜᱮ ᱚᱠᱚᱭ ᱠᱩᱱᱟᱢᱤ ᱛᱤᱱᱟᱹᱜ ᱮ ᱥᱟᱹᱜᱩᱱᱼᱟ ᱢᱮᱱᱛᱮᱫ ᱠᱚ ᱵᱟᱰᱟᱭᱟᱼᱟ ᱿ ᱯᱳᱭᱟ ᱟᱹᱲᱟᱹ ᱫᱚ ᱢᱤᱫ ᱥᱤᱸᱦᱚᱲᱤ ᱯᱟᱹᱨᱥᱤ ᱠᱟᱱᱟ ᱾ ᱞᱟᱹᱭ ᱛᱟᱨᱟ ᱜᱟᱱᱚᱜᱼᱟ ᱥᱤᱸᱦᱚᱲᱤ ᱯᱟᱹᱨᱥᱤ ᱫᱚ ᱥᱨᱤᱞᱚᱸᱠᱟ ᱨᱮᱱᱟᱜ ᱨᱟᱡ ᱯᱟᱹᱨᱥᱤ ᱠᱟᱱᱟ ᱾ ᱚᱱᱠᱟ ᱜᱮ ᱩᱯᱳᱥᱛᱷᱟ ᱫᱚ ᱯᱟᱞᱤ ᱟᱨ ᱥᱚᱸᱥᱠᱨᱩᱛ ᱟᱹᱲᱟᱹ ᱠᱷᱚᱱ ᱦᱮᱡ ᱦᱟᱠᱟᱱᱟ (ᱩᱯᱚ+ᱵᱟᱥ=ᱩᱯᱚᱵᱟᱥ), ᱡᱟᱦᱟᱸ ᱫᱚᱱᱦᱟᱜ ᱨᱮᱸᱜᱮᱡ ᱛᱮ ᱫᱤᱱ ᱠᱷᱟᱱᱰᱟᱣ ᱵᱚᱱ ᱢᱮᱱ ᱮᱫᱼᱟ ᱾᱾ ᱥᱟᱱᱛᱟᱲ ᱛᱮ ᱱᱚᱣᱟᱜᱮ ᱟᱵᱚ ᱫᱚ ᱩᱯᱟᱹᱥ ᱵᱚᱱ ᱢᱮᱱ ᱮᱫᱼᱟ ᱾ ᱯᱳᱭᱟ ᱢᱟᱦᱟᱸ ᱨᱮ ᱫᱚᱠᱟᱱ ᱵᱟᱡᱟᱨ ᱵᱚᱸᱫ ᱜᱮ ᱛᱟᱦᱮᱱᱟ ᱟᱨ ᱯᱟᱹᱨᱣᱟᱹ ᱡᱤᱞ ᱟᱹᱠᱷᱨᱤᱧ ᱵᱟᱨᱚᱱ ᱜᱮᱭᱟ ᱾ ᱱᱚᱣᱟ ᱢᱟᱦᱟᱸ ᱨᱮ ᱫᱷᱚᱨᱚᱢ ᱯᱟᱹᱛᱭᱟᱹᱣ ᱦᱚᱲ ᱢᱩᱸᱫᱨᱤ ᱠᱚ ᱪᱟᱞᱟᱣᱼᱟ ᱾ ᱥᱮᱨᱢᱟ ᱨᱮ ᱑᱓ ᱠᱷᱚᱱ ᱑᱔ ᱜᱚᱴᱟᱝ ᱯᱳᱭᱟ ᱯᱟᱲᱟᱣᱼᱟ ᱾ ᱡᱷᱚᱛᱚ ᱪᱟᱸᱫᱚ ᱯᱳᱭᱟ ᱢᱟᱦᱟᱸ ᱜᱨᱮᱜᱚᱨᱤᱭᱟᱱ ᱢᱟᱹᱦᱤᱛ ᱨᱮᱜᱮ ᱯᱟᱲᱟᱣᱼᱟ ᱟᱨ ᱚᱠᱟ ᱡᱚᱠᱷᱟᱛ ᱪᱟᱸᱫᱚ ᱞᱮᱠᱷᱟ ᱛᱮ ᱥᱟᱯᱲᱟᱣ ᱷᱟᱠᱟᱸ ᱯᱟᱺᱡᱤ ᱢᱟᱹᱦᱤᱛ ᱨᱮ ᱯᱟᱲᱟᱣᱼᱟ ᱾ ᱫᱤᱱ ᱨᱮᱱᱟᱜ ᱴᱷᱤᱠ ᱛᱤᱠᱤᱱ ᱚᱠᱛᱚ ᱨᱮ ᱪᱟᱸᱫᱚ ᱚᱠᱟ ᱯᱟᱦᱟᱴᱟ ᱨᱮ ᱛᱟᱦᱮᱸᱱᱟᱭ ᱚᱱᱟ ᱦᱤᱥᱟᱹᱵ ᱛᱮ ᱵᱟᱨ ᱞᱮᱠᱟᱱ ᱜᱷᱚᱛᱤᱠᱟ ᱨᱤᱱᱤᱡ ᱯᱳᱭᱟ ᱧᱟᱢᱚᱜᱼᱟ ᱾ ᱡᱟᱦᱟᱸ ᱞᱮᱠᱟ ᱦᱤᱱᱫᱩ ᱫᱷᱚᱨᱚᱢ ᱨᱮᱱᱟᱜ ᱜᱚᱬᱮᱥ ᱪᱚᱛᱩᱨᱛᱷᱤ ᱢᱮᱱᱟᱜᱼᱟ ᱚᱱᱠᱟ ᱾
ᱯᱳᱭᱟ ᱠᱳᱨᱮᱱᱟᱜ ᱧᱩᱛᱩᱢ
ᱢᱤᱫ ᱪᱟᱸᱫᱚ ᱨᱮ ᱵᱟᱨᱭᱟ ᱯᱳᱭᱟ ᱯᱟᱲᱟᱣ ᱞᱮᱱᱠᱷᱟᱱ ᱢᱤᱫᱴᱟᱝ ᱯᱚᱭᱟ ᱦᱟᱜ ᱧᱩᱛᱩᱢ ᱢᱟᱬᱟᱝ ᱨᱮ "ᱟᱫᱷᱤ" ᱠᱚ ᱵᱟᱹᱭᱥᱟᱣᱼᱟ ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱥᱤᱸᱦᱚᱲᱤ ᱵᱚᱱ ᱢᱮᱛᱟᱦᱟᱜᱼᱠᱟᱱᱟ ᱾
ᱢᱮᱫᱤᱱ ᱯᱳᱭᱟ
ᱱᱚᱣᱟ ᱯᱳᱭᱟ ᱫᱚ ᱢᱟᱨᱪ ᱪᱟᱸᱫᱚ ᱨᱮ ᱯᱟᱲᱟᱣ ᱠᱟᱱ ᱯᱳᱭᱟ ᱠᱟᱱᱟ, ᱱᱚᱣᱟ ᱫᱚ ᱵᱮᱥᱟᱱᱛᱚᱨᱚ ᱡᱟᱛᱳᱠᱚ ᱦᱚᱸ ᱠᱚ ᱢᱮᱛᱟ ᱦᱟᱜ ᱜᱮᱭᱟ ᱾ ᱱᱚᱣᱟ ᱯᱳᱭᱟ ᱜᱚᱣᱛᱚᱢ ᱵᱩᱫᱷᱚ ᱪᱮᱫ ᱞᱮᱠᱟᱨᱮ ᱥᱚᱸᱥᱟᱨ ᱨᱮᱱᱟᱜ ᱥᱟᱱᱟᱢ ᱠᱚᱣᱟᱜ ᱵᱟᱹᱜᱤ ᱠᱟᱛᱮᱫ ᱱᱤᱨᱵᱟᱬ ᱞᱟᱹᱜᱤᱫ ᱮ ᱩᱰᱩᱠ ᱞᱮᱱᱟᱭ ᱚᱱᱟ ᱩᱭᱟᱦᱹᱨ ᱛᱮ ᱱᱚᱣᱟ ᱠᱚ ᱢᱟᱱᱟᱣᱼᱟ ᱾ ᱱᱚᱣᱟ ᱦᱚᱸ ᱠᱟᱢᱵᱚᱰᱤᱭᱟ, ᱞᱟᱣᱥ, ᱛᱷᱟᱭᱞᱟᱸᱰ ᱥᱨᱤᱞᱚᱸᱠᱟ ᱮᱢᱟᱱ ᱵᱩᱫᱷᱤᱥᱴ ᱠᱚ ᱢᱮᱱᱟᱜ ᱫᱤᱥᱚᱢ ᱠᱚᱨᱮ ᱠᱚ ᱢᱟᱱᱟᱣ ᱵᱟᱲᱟᱭᱟ ᱿
ᱩᱱᱫᱩᱵᱷᱚᱯ ᱯᱳᱭᱟ
ᱱᱚᱣᱟ ᱯᱳᱭᱟ ᱫᱚ ᱢᱟᱨᱪ ᱰᱤᱥᱮᱢᱵᱚᱨ ᱨᱮ ᱯᱟᱲᱟᱣ ᱠᱟᱱ ᱯᱳᱭᱟ ᱠᱟᱱᱟ, ᱱᱚᱣᱟ ᱫᱚ ᱥᱚᱸᱷᱚᱢᱤᱛᱚ ᱦᱚᱸ ᱠᱚ ᱢᱮᱛᱟ ᱦᱟᱜ ᱜᱮᱭᱟ ᱿ᱥᱚᱢᱨᱟᱴ ᱳᱥᱳᱠ ᱤᱡ ᱦᱚᱯᱚᱱ ᱮᱨᱟ ᱥᱚᱦᱚᱸᱢᱤᱛᱟ ᱟᱨ ᱟᱡ ᱵᱟᱹᱦᱩ ᱫᱮᱵᱤ ᱱᱚᱣᱟ ᱢᱟᱦᱟᱨᱮ ᱵᱩᱫᱷᱤᱥᱴ ᱜᱩᱨᱩ ᱴᱷᱮᱫ ᱠᱷᱚᱱ ᱵᱩᱫᱷᱤᱥᱴ ᱨᱟᱭ ᱠᱤᱱ ᱟᱸᱡᱚᱢ ᱞᱮᱫᱼᱟ, ᱱᱚᱣᱟ ᱯᱳᱭᱟ ᱚᱱᱟ ᱩᱭᱦᱟᱹᱨ ᱛᱮ ᱥᱟᱱᱟᱢ ᱵᱩᱫᱷᱤᱥᱴ ᱠᱚ ᱢᱟᱱᱟᱣᱼᱟ ᱾
ᱢᱚᱬᱮᱠᱩ ᱛᱩᱨᱩᱭᱠᱩ
ᱢᱚᱬᱮᱠᱩ ᱛᱩᱨᱩᱭᱠᱩ ᱫᱚ ᱦᱚᱲ ᱦᱚᱯᱚᱱ ᱠᱩ ᱢᱟᱱᱟᱣ ᱟᱠᱟᱛ ᱠᱩ ᱵᱚᱸᱜᱟᱵᱩᱨᱩ ᱠᱚ ᱠᱟᱱᱟᱠᱩ᱾ ᱡᱟᱦᱮᱨ ᱛᱷᱟᱱ ᱨᱮ ᱡᱟᱦᱮᱨ ᱟᱭᱳ, ᱢᱟᱨᱟᱝᱵᱩᱨᱩ ᱥᱟᱶᱛᱮ ᱢᱚᱬᱮᱠᱩ ᱛᱩᱨᱩᱭᱠᱩ ᱠᱚᱣᱟᱜ ᱛᱷᱟᱱ ᱛᱟᱸᱦᱮᱸᱱᱟ᱾ ᱵᱟᱦᱟ ᱯᱚᱨᱚᱵᱽ ᱟᱨᱦᱚᱸ ᱮᱢᱟᱱᱛᱮᱭᱟᱜ ᱠᱟᱹᱢᱤ ᱠᱟᱡᱽ ᱨᱮ ᱢᱚᱬᱮᱠᱩ ᱛᱩᱨᱩᱭᱠᱩ ᱫᱚ ᱠᱩ ᱫᱮᱣᱟ ᱥᱮᱵᱟ ᱠᱳᱣᱟ᱾
ᱜᱚᱲᱦᱚᱱ ᱥᱟᱬᱮᱥ
ᱯᱤᱞᱪᱩ ᱦᱟᱲᱟᱢ ᱵᱩᱰᱷᱤ ᱨᱮᱱ ᱢᱚᱬᱮ ᱜᱚᱴᱟᱝ ᱠᱚᱲᱟ ᱟᱨ ᱛᱩᱨᱩᱭ ᱜᱚᱴᱟᱝ ᱠᱩᱲᱤ ᱜᱤᱫᱽᱨᱟᱹ ᱜᱮ ᱢᱚᱬᱮᱠᱩ ᱛᱩᱨᱩᱭᱠᱩ ᱵᱚᱸᱜᱟᱵᱩᱨᱩ ᱠᱟᱱᱟᱠᱩ᱾ ᱢᱟᱨᱟᱝᱵᱩᱨᱩ ᱟᱜ ᱩᱫᱩᱜ ᱰᱟᱦᱟᱨ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮ ᱱᱩᱠᱩ ᱜᱮᱠᱩ ᱯᱟᱸᱡᱟ ᱞᱮᱛ ᱛᱮ ᱱᱩᱠᱩ ᱫᱚ ᱜᱩᱨ ᱛᱟᱭᱚᱢ ᱵᱚᱸᱜᱟ ᱢᱮᱱᱛᱮ ᱟᱵᱚ ᱦᱚᱲ ᱦᱚᱯᱚᱱ ᱛᱟᱞᱟᱨᱮ ᱫᱮᱣᱟ ᱥᱮᱵᱟ ᱠᱩ ᱧᱟᱢ ᱠᱮᱫᱟ᱾
ᱱᱟᱜᱟᱢ
ᱯᱤᱞᱪᱩ ᱦᱟᱲᱟᱢ ᱵᱩᱰᱦᱤ ᱨᱮᱱ ᱢᱚᱬᱮ ᱜᱚᱴᱟᱝ ᱠᱚᱲᱟ ᱜᱤᱫᱽᱨᱟᱹ ᱫᱚ ᱠᱚ ᱦᱩᱭᱩᱜ ᱠᱟᱱᱟ ᱺᱼ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱷᱚᱨᱚᱢ ᱛᱷᱚᱠ:ᱵᱚᱸᱜᱟᱵᱩᱨᱩ
ᱫᱚᱢᱚᱭᱚᱱᱛᱤ ᱵᱮᱥᱨᱟ
ᱫᱚᱢᱚᱭᱚᱱᱛᱤ ᱵᱮᱥᱨᱟ (ᱡᱟᱱᱟᱢ ᱑᱙᱖᱒ ᱯᱷᱮᱵᱽᱨᱩᱣᱟᱨᱤ ᱑᱙ ᱢᱟᱺᱦᱤᱛ) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱤᱱᱤᱡ ᱚᱱᱚᱞᱤᱭᱟᱹ । ᱑᱙᱙᱔ ᱥᱟᱹᱦᱤᱛ "ᱡᱤᱣᱤᱡᱷᱟᱨᱱᱟ" ᱚᱱᱚᱬᱦᱮ ᱯᱚᱛᱚᱵ ᱚᱞ ᱠᱟᱛᱮ ᱟᱡᱟᱜ ᱚᱱᱚᱞᱤᱭᱟᱹ ᱡᱤᱭᱚᱱ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ "ᱥᱟᱭ ᱥᱟᱦᱮᱫ" ᱚᱱᱚᱬᱦᱮ ᱯᱚᱛᱚᱵ ᱞᱟᱹᱜᱤᱫ ᱒᱐᱑᱐ ᱥᱟᱹᱦᱤᱛ ᱨᱮ ᱛᱟᱞᱢᱟ ᱥᱟᱶᱦᱮᱫ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱛᱮᱭ ᱢᱟᱹᱱ ᱥᱟᱨᱦᱟᱣ ᱞᱮᱱ ᱛᱟᱦᱮᱸᱫ ᱾  ᱒᱐᱑᱑ ᱥᱟᱹᱦᱤᱛ ᱠᱷᱚᱱ ᱠᱟᱫᱟᱢ ᱫᱟᱨᱮ ᱧᱩᱛᱩᱢᱟᱱ ᱥᱟᱱᱛᱟᱲᱤ ᱯᱟᱛᱷᱟᱢ ᱮ ᱯᱟᱨᱥᱟᱞ ᱟᱹᱜᱩᱭᱮᱫᱼᱟ ᱾ ᱩᱱᱤ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱑᱑ ᱜᱚᱴᱟᱝ ᱟᱨ ᱳᱰᱤᱭᱟ ᱛᱮ ᱕ ᱜᱚᱴᱟᱝ ᱯᱚᱛᱳᱵ ᱮ ᱚᱞ ᱟᱠᱟᱫᱼᱟ ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮ ᱟᱡᱟᱜ ᱥᱚᱨᱮᱥ ᱥᱟᱶᱦᱮᱫ ᱮᱱᱮᱢ ᱞᱟᱹᱜᱤᱫ ᱒᱐᱒᱐ ᱥᱟᱹᱦᱤᱛ ᱨᱮ ᱯᱚᱫᱽᱢᱚᱥᱷᱨᱤ ᱢᱟᱹᱱ ᱥᱤᱨᱯᱷᱟᱹᱭ ᱧᱟᱢ ᱠᱮᱫᱼᱟ ᱾
ᱡᱟᱱᱟᱢ
ᱰᱨᱹ ᱫᱚᱢᱚᱭᱚᱱᱛᱤ ᱵᱮᱥᱨᱟ ᱟᱜ ᱡᱟᱱᱟᱢ ᱫᱚ ᱢᱚᱭᱩᱨᱵᱷᱚᱸᱡᱽ ᱡᱤᱞᱞᱟ ᱨᱮ ᱢᱮᱱᱟᱜ ᱵᱤᱥᱩᱭ ᱵᱚᱞᱚᱠ ᱠᱷᱚᱱ ᱑᱑ ᱠᱤᱞᱚ ᱢᱤᱴᱚᱨ ᱡᱷᱟᱹᱞ ᱵᱟᱵᱚᱡᱚᱲᱟ ᱟᱹᱛᱩᱨᱮ ᱑᱙᱖᱒ ᱥᱟᱞᱮᱨᱮ ᱦᱩᱭ ᱞᱮᱱᱟ ᱾ ᱟᱡ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱨᱟᱡᱽᱢᱟᱞ ᱢᱟᱹᱡᱷᱤ ᱟᱨ ᱟᱭᱳ ᱫᱚ ᱯᱩᱬᱜᱤ ᱢᱟᱹᱡᱷᱤ ᱾ ᱩᱱ ᱚᱠᱛᱚ ᱨᱮ ᱥᱤᱠᱷᱱᱟᱹᱛ ᱫᱚ ᱚᱱᱟ ᱠᱚᱨᱮ ᱟᱹᱰᱤ ᱜᱮ ᱢᱟᱦᱨᱚᱜᱽ ᱛᱟᱦᱮᱸ ᱠᱟᱱᱟ ᱾ ᱚᱱᱟᱛᱮ ᱡᱟᱱᱟᱢ ᱟᱹᱛᱩ ᱠᱷᱚᱱ ᱗ ᱠᱤᱞᱚ ᱢᱤᱴᱚᱨ ᱡᱷᱟᱹᱞ ᱨᱮ ᱛᱟᱦᱮᱸ ᱞᱮᱱ ᱨᱟᱭᱨᱚᱝᱯᱩᱨ ᱟᱡ ᱢᱟᱨᱟᱝ ᱵᱟ ᱴᱷᱮᱱ ᱛᱟᱦᱮᱸ ᱠᱟᱛᱮ ᱫᱤᱣᱲᱤ ᱨᱮᱭ ᱚᱞ ᱞᱮᱜᱼᱟ ᱾
ᱡᱟᱱᱟᱢ ᱚᱲᱟᱜ
ᱟᱡ ᱵᱟᱵᱟ ᱫᱚ ᱢᱟᱢᱚ ᱚᱲᱟᱜ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱚᱸᱵᱮ ᱠᱚᱲᱟ ᱜᱤᱫᱽᱨᱟᱹ ᱵᱟᱝ ᱛᱮ ᱚᱲᱟᱜ ᱡᱟᱶᱟᱭ ᱞᱮᱠᱟ ᱟᱡ ᱟᱭᱳᱣᱟᱜ ᱦᱟᱥᱟ ᱠᱚᱭ ᱪᱟᱥ ᱞᱮᱫᱼᱟ ᱾ ᱥᱤᱠᱷᱱᱟᱹᱛ ᱥᱩᱵᱤᱫᱷᱟ ᱵᱟᱝ ᱛᱮ ᱟᱡ ᱟᱭᱳ ᱵᱟᱵᱟ ᱫᱚ ᱟᱥᱲᱟ, ᱵᱤᱨᱫᱟᱹᱜᱟᱲ ᱵᱟᱹᱠᱤᱱ ᱞᱮᱵᱮᱫ ᱟᱠᱟᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱫᱚᱢᱚᱭᱚᱱᱛᱤ ᱟᱡ ᱟᱭᱚ ᱫᱚ ᱜᱤᱫᱽᱨᱟᱹ ᱥᱮᱪᱮᱫ ᱥᱮᱭᱟᱱ ᱨᱮᱭᱟᱜ ᱮ ᱫᱤᱲᱟᱹᱢᱩᱲ ᱞᱮᱜᱼᱟ ᱾ᱟᱡ ᱮ ᱠᱷᱚᱡᱚᱜ ᱠᱟᱱ ᱛᱟᱦᱮᱸᱱᱚᱜ ᱟᱹᱠᱤᱱᱤᱡ ᱵᱤᱴᱤ ᱫᱚᱭ ᱚᱞ ᱯᱟᱲᱦᱟᱣᱜ ᱢᱟ ᱟᱨ ᱟᱡᱟᱜ ᱟᱜᱟᱢ ᱮ ᱨᱚᱯᱷᱟᱭ ᱢᱟ ᱾ ᱚᱱᱟ ᱛᱮᱜᱮ ᱫᱚᱢᱚᱭᱚᱱᱛᱤ ᱫᱚ ᱟᱡ ᱢᱟᱨᱟᱝ ᱵᱟ ᱴᱷᱮᱱ ᱮ ᱵᱷᱮᱡᱟ ᱠᱮᱫᱮᱭᱟ  ᱾ ᱟᱡ ᱢᱟᱨᱟᱝ ᱵᱟ ᱟᱜ ᱧᱩᱛᱩᱢ ᱫᱚ ᱵᱩᱰᱷᱟᱹᱱ ᱢᱟᱹᱡᱷᱤ ᱛᱟᱦᱮᱸ ᱠᱟᱱᱟ ᱾ ᱟᱡ ᱢᱟᱨᱟᱜ ᱟᱭᱳᱣᱟᱜ ᱧᱩᱛᱩᱢ ᱫᱚ ᱢᱟᱹᱱᱩ ᱢᱟᱹᱡᱷᱤ ᱾ ᱟᱹᱠᱤᱱ ᱨᱤᱱ ᱜᱤᱫᱽᱨᱟᱹ ᱯᱤᱫᱽᱨᱟᱹ ᱵᱟᱝ ᱠᱚ ᱛᱟᱦᱮᱸ ᱞᱮᱱ ᱛᱮ ᱫᱚᱢᱚᱭᱚᱱᱛᱤ ᱫᱚ ᱟᱹᱠᱤᱱᱤᱡ ᱜᱤᱫᱽᱨᱟᱹ ᱢᱮᱱᱛᱮ ᱦᱚᱲ ᱠᱚ ᱵᱟᱰᱟᱭ ᱞᱮᱫᱮᱭᱟ ᱾
ᱥᱤᱠᱷᱱᱟᱹᱛ
ᱟᱡ ᱢᱟᱨᱟᱝ ᱵᱟ ᱫᱚ ᱱᱟᱥᱮᱭ ᱚᱞ ᱞᱮᱜᱼᱟ ᱟᱨ ᱨᱟᱭᱨᱚᱝᱯᱩᱨ ᱛᱚᱦᱥᱤᱞ ᱨᱮᱭ ᱪᱟᱹᱠᱨᱤ ᱞᱮᱜᱼᱟ ᱾ ᱮᱴᱠᱮᱴᱚᱬᱮ ᱵᱟᱝ ᱛᱮ ᱚᱸᱰᱮ ᱠᱷᱚᱱ ᱜᱮ ᱯᱟᱲᱦᱟᱣ ᱠᱟᱛᱮ ᱑᱙᱖᱙ ᱥᱟᱞᱮᱨᱮ ᱯᱨᱟᱭᱢᱟᱨᱮ ᱟᱥᱲᱟᱭ ᱚᱞ ᱞᱮᱜᱼᱟ ᱾ ᱚᱱᱟ ᱛᱟᱭᱚᱢ ᱚᱸᱰᱮ ᱠᱷᱚᱱ ᱵᱟᱨ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱪᱩᱬᱫᱟᱹ ᱟᱹᱛᱩᱨᱮᱭ ᱚᱞ ᱞᱮᱜᱼᱟ ᱟᱨ ᱑᱙᱗᱒ ᱥᱟᱞᱮᱨᱮ ᱨᱟᱭᱨᱚᱝᱯᱩᱨ ᱠᱚᱱᱭᱟᱥᱨᱚᱢ ᱨᱮ ᱛᱩᱨᱩᱭ ᱪᱟᱱᱚᱪ ᱨᱮ ᱫᱟᱠᱷᱤᱞᱟᱭ ᱦᱟᱛᱟᱣ ᱠᱮᱫᱼᱟ ᱾ ᱠᱟᱹᱡ ᱩᱢᱮᱨ ᱨᱮ ᱚᱲᱟᱜ ᱠᱷᱚᱱ ᱯᱷᱟᱨᱟᱠ ᱨᱮ ᱚᱞᱚᱜ ᱟᱡ ᱞᱟᱹᱜᱤᱫ ᱛᱮ ᱟᱹᱰᱤ ᱟᱸᱴ ᱟᱨ ᱦᱟᱨᱠᱮᱛ ᱜᱮ ᱛᱟᱦᱮᱸ ᱠᱟᱱᱟ ᱾ ᱢᱮᱱᱠᱷᱟᱱ ᱚᱱᱟ ᱛᱷᱤᱛᱤᱭ ᱥᱟᱢᱟᱝ ᱞᱮᱫ ᱛᱮ ᱟᱡᱟᱜ ᱡᱤᱭᱚᱱ ᱦᱚᱨ ᱫᱚ ᱥᱟᱶᱟᱨ ᱞᱮᱱ ᱛᱟᱭᱟ ᱾ ᱨᱟᱭᱨᱚᱝᱯᱩᱨ ᱠᱚᱱᱭᱟᱥᱨᱚᱢ ᱨᱮ ᱛᱩᱨᱩᱭ ᱪᱟᱱᱚᱪ ᱠᱷᱚᱱ ᱜᱮᱢᱤᱫ ᱪᱟᱱᱚᱪ ᱫᱷᱟᱹᱵᱤᱡ ᱮ ᱚᱞ ᱠᱮᱫᱼᱟ ᱾ ᱚᱸᱰᱮ ᱛᱟᱦᱮᱸᱱ ᱜᱮ ᱢᱤᱫ ᱞᱮᱠᱟᱛᱮ ᱢᱮᱱ ᱞᱮᱠᱷᱟᱱ ᱟᱡᱟᱜ ᱛᱟᱲᱟᱢ ᱦᱚᱨ ᱫᱚᱭ ᱥᱩᱜᱩᱲ ᱞᱮᱫᱼᱟ ᱾ ᱩᱱ ᱚᱠᱛᱚ ᱠᱷᱚᱱ ᱜᱮ ᱚᱱᱚᱬᱦᱮ ᱚᱞ ᱠᱚᱫᱚᱭ ᱮᱛᱚᱦᱚᱵ ᱞᱮᱜᱼᱟ ᱾ ᱚᱞ ᱯᱟᱲᱦᱟᱣ ᱦᱚᱸ ᱢᱟᱪᱮᱛ ᱠᱚᱣᱟᱜ ᱢᱚᱱᱮ ᱠᱩᱥᱤ ᱦᱚᱪᱚᱭ ᱞᱮᱠᱟᱭ ᱚᱞᱚᱜ ᱠᱟᱱ ᱛᱟᱦᱮᱸᱫ ᱾ ᱥᱟᱶᱦᱮᱫ ᱜᱮ ᱟᱡᱟᱜ ᱫᱚ ᱠᱩᱥᱤᱭᱟᱱᱟᱜ ᱥᱟᱛᱟᱢ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱡᱟᱦᱟᱸ ᱜᱮ ᱚᱱᱚᱞ ᱠᱚ ᱟᱨ ᱜᱟᱞᱚᱪ ᱠᱚ ᱦᱮᱯᱨᱟᱣ ᱦᱩᱭᱩᱜᱼᱟ, ᱡᱚᱛᱚ ᱨᱮᱜᱮ ᱟᱡ ᱫᱚ ᱥᱤᱨᱯᱷᱟᱹᱭ ᱟᱢᱮᱴ ᱡᱚᱝ ᱠᱟᱱ ᱛᱟᱦᱮᱸᱫ ᱾
ᱪᱟᱹᱠᱨᱤ
ᱮᱢᱹᱮᱹ ᱯᱟᱲᱦᱟᱣ ᱥᱟᱹᱛ ᱠᱟᱛᱮ ᱪᱟᱹᱠᱨᱤ ᱞᱟᱹᱜᱤᱫ ᱮ ᱫᱷᱟᱶᱬᱟ ᱫᱷᱟᱹᱶᱬᱤ ᱮᱱᱟ ᱾ ᱚᱲᱟᱜ ᱨᱮᱭᱟᱜ ᱦᱟᱞᱟᱛ ᱴᱷᱤᱠ ᱵᱟᱝᱛᱮ ᱟᱡ ᱪᱮᱛᱟᱱ ᱨᱮ ᱠᱷᱚᱨᱚᱪ ᱛᱩᱞᱟᱹᱣ ᱵᱷᱟᱨᱟ ᱦᱚᱸ ᱯᱟᱲᱟᱣ ᱮᱱᱟ ᱾ ᱩᱱᱨᱮ ᱟᱡ ᱠᱷᱚᱱ ᱦᱩᱰᱤᱧ ᱵᱚᱭᱦᱟᱭ ᱚᱞᱚᱜ ᱠᱟᱱ ᱛᱟᱦᱮᱸᱫ ᱾ ᱚᱲᱟᱜ ᱨᱮᱱᱟᱜ ᱟᱹᱰᱤᱜᱟᱱ ᱡᱤᱱᱤᱥ ᱢᱟ ᱟᱡᱟᱜ ᱯᱟᱲᱦᱟᱣ ᱨᱮ ᱟᱹᱠᱷᱨᱤᱧ ᱪᱟᱵᱟ ᱞᱮᱱᱟ ᱾ ᱥᱤᱢ, ᱥᱩᱠᱨᱤ, ᱢᱮᱨᱚᱢ ᱠᱚᱦᱚᱸ ᱡᱚᱛᱚ ᱟᱹᱠᱷᱨᱤᱧ ᱪᱟᱵᱟ ᱾ ᱟᱡ ᱟᱭᱳ ᱦᱚᱸ ᱮᱢᱟᱱ ᱛᱮᱢᱟᱱ ᱵᱮᱢᱟᱨ ᱠᱚ ᱧᱟᱢ ᱠᱮᱫᱮᱭᱟ ᱾ ᱤᱠᱷᱟᱹᱱ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱡᱩᱱᱤᱭᱚᱨ ᱮᱢᱯᱞᱚᱭᱢᱮᱸᱱ ᱪᱟᱹᱠᱨᱤᱭ ᱧᱟᱢ ᱠᱮᱫᱼᱟ ᱥᱚᱢᱵᱚᱞᱯᱩᱨ ᱨᱮ ᱾ ᱚᱸᱰᱮ ᱮᱠᱞᱟ ᱪᱚᱲᱟᱣᱜ ᱨᱮ ᱮᱴᱠᱮᱴᱚᱬᱮ ᱦᱩᱭ ᱮᱱᱟ ᱾ ᱚᱱᱟ ᱛᱟᱭᱚᱢ ᱥᱴᱟᱯᱷ ᱥᱮᱞᱮᱠᱥᱚᱱ ᱠᱚᱢᱤᱥᱚᱱ ᱦᱚᱛᱮᱛᱮ ᱠᱤᱨᱟᱬᱤ ᱪᱟᱹᱠᱨᱤ AG Odisha ᱨᱮ ᱦᱩᱭ ᱮᱱ ᱠᱷᱟᱱ ᱢᱟᱬᱟᱝ ᱟᱜ ᱪᱟᱹᱠᱨᱤ ᱵᱟᱹᱜᱤ ᱠᱟᱛᱮᱭ ᱠᱤᱨᱟᱹᱱᱤ ᱮᱱᱟ ᱾ ᱵᱷᱩᱵᱽᱱᱮᱥᱣᱚᱨ ᱨᱮ ᱛᱟᱦᱮᱸ ᱞᱮᱱ ᱠᱷᱟᱱ ᱟᱡᱟᱜ ᱡᱚᱥᱨᱮ ᱥᱮᱴᱮᱨᱚᱜ ᱟᱞᱜᱟᱜᱼᱟ ᱵᱷᱟᱹᱵᱤ ᱦᱚᱸ ᱛᱟᱦᱮᱸ ᱮᱱᱟ ᱾ ᱚᱸᱰᱮ ᱛᱟᱦᱮᱸ ᱛᱟᱦᱮᱸ MᱹPhil ᱮ ᱥᱟᱹᱛ ᱠᱮᱫᱼᱟ ᱟᱨ ᱞᱮᱠᱪᱚᱨᱟᱨ ᱵᱟᱠᱷᱨᱟ OPSC ᱵᱤᱱᱤᱰ ᱞᱟᱹᱜᱤᱫ ᱦᱚᱸᱭ ᱥᱟᱯᱲᱟᱣ ᱮᱱᱟ ᱾ ᱟᱡᱟᱜ ᱪᱷᱩᱴᱟᱹᱣ ᱜᱟᱱᱮᱱ ᱛᱟᱭᱟ ᱟᱨ ᱑᱙᱘᱗ ᱥᱟᱞᱮᱨᱮ ᱞᱮᱠᱪᱚᱨᱟᱨ ᱞᱮᱠᱟᱛᱮ ᱵᱟᱦᱟᱞ ᱮ ᱧᱟᱢ ᱠᱮᱫᱼᱟ MPC Autonomous college Baripada ᱨᱮ ᱾ ᱚᱸᱰᱮ ᱥᱮᱴᱮᱨ ᱠᱟᱛᱮ ᱥᱩᱥᱛᱤ ᱛᱮᱭ ᱥᱟᱦᱮᱫ ᱞᱮᱫᱼᱟ ᱾ ᱯᱟᱲᱦᱟᱣ ᱠᱟᱹᱢᱤᱦᱚᱨᱟ ᱥᱟᱶ ᱥᱟᱱᱛᱟᱲᱤ ᱯᱟᱹᱨᱥᱤ ᱪᱟᱨᱪᱟ ᱨᱮᱭ ᱟᱬᱜᱚ ᱮᱱᱟ ᱾ ᱟᱨ ᱚᱱᱚᱬᱦᱮ, ᱚᱱᱚᱞ, ᱱᱟᱜᱟᱢ, ᱯᱟᱸᱡᱟᱞ, ᱨᱚᱱᱚᱲ, ᱯᱟᱹᱨᱥᱤ, ᱥᱟᱬᱮᱥ ᱮᱢᱟᱱ ᱪᱮᱛᱟᱱ ᱨᱮ ᱱᱚᱱᱚᱞ ᱮ ᱞᱟᱲᱟᱣ ᱠᱮᱫᱼᱟ ᱾
ᱵᱟᱯᱞᱟ
᱑᱙᱘᱘ ᱥᱟᱞᱮᱨᱮ ᱟᱡᱟᱜ ᱵᱟᱯᱞᱟ ᱫᱚ ᱠᱤᱸᱡᱷᱤᱨ ᱡᱤᱞᱞᱟ ᱡᱚᱱᱟᱨᱫᱚᱱᱯᱩᱨ ᱟᱹᱛᱩ ᱨᱤᱱ ᱜᱚᱝᱜᱟᱫᱷᱚᱨ ᱦᱟᱸᱥᱫᱟᱜ ᱥᱟᱶ ᱦᱩᱭ ᱮᱱᱟ ᱾ ᱟᱡ ᱡᱟᱶᱟᱭ ᱫᱚ ᱵᱮᱸᱠ ᱚᱯᱷᱤᱥᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱩᱞᱩᱡ ᱟᱡᱟᱜ ᱦᱚᱸ ᱥᱟᱶᱦᱮᱫ ᱨᱮ ᱛᱟᱭ ᱡᱚᱱᱚᱲᱟᱣ ᱢᱮᱱᱟᱜᱼᱟ ᱾ ᱢᱮᱱ ᱟᱠᱚ ᱢᱤᱫ ᱠᱚᱲᱟ ᱦᱚᱯᱚᱱᱟᱜ ᱞᱟᱦᱟᱱᱛᱤ ᱯᱟᱹᱪᱷᱞᱟᱹ ᱨᱮ ᱢᱤᱫ ᱠᱩᱲᱤ ᱦᱚᱯᱚᱱᱟᱜ ᱛᱤ ᱛᱟᱦᱮᱸᱱᱟ ᱢᱮᱱᱛᱮ ᱾ ᱢᱮᱱᱠᱷᱟᱱ ᱫᱚᱢᱚᱭᱚᱱᱛᱤ ᱞᱟᱹᱜᱤᱫ ᱫᱚ ᱚᱱᱟ ᱩᱞᱴᱟᱹ ᱜᱮᱭᱟ ᱾ ᱪᱮᱫᱟᱜ ᱪᱮ ᱫᱚᱢᱚᱭᱚᱱᱛᱤ ᱟᱜ ᱞᱟᱦᱟᱜ ᱯᱟᱹᱪᱷᱞᱟᱹᱨᱮ ᱟᱡ ᱡᱟᱶᱟᱭᱟᱜ ᱟᱹᱰᱤ ᱢᱟᱨᱟᱝ ᱦᱟᱛ ᱢᱮᱱᱟᱜᱼᱟ ᱾
ᱵᱟᱯᱞᱟ ᱠᱟᱛᱮ ᱟᱡ ᱡᱟᱶᱟᱭ ᱮ ᱵᱟᱰᱟᱭ ᱠᱮᱫᱼᱟ ᱫᱚᱢᱚᱭᱚᱱᱛᱤ ᱫᱚ ᱚᱱᱚᱬᱦᱮᱭ ᱚᱞᱟ ᱢᱮᱱᱛᱮ ᱾ ᱮᱱᱠᱷᱟᱱ ᱚᱱᱟ ᱠᱚ ᱢᱤᱫ ᱴᱷᱮᱫ ᱠᱟᱛᱮ ᱟᱹᱰᱤ ᱩᱥᱟᱹᱨᱟ "ᱡᱤᱣᱤ ᱡᱷᱟᱨᱱᱟ" ᱢᱮᱱᱛᱮ ᱯᱩᱛᱷᱤ ᱪᱷᱟᱯᱟ ᱮᱱᱟ ᱾ ᱟᱨ ᱚᱱᱟᱜᱮ ᱑᱙᱙᱔ ᱥᱟᱞᱮᱨᱮ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱦᱟᱜ ᱥᱤᱨᱯᱷᱟᱹᱭ ᱟᱹᱜᱩ ᱟᱫᱮᱭᱟ ᱾ ᱚᱱᱟ ᱛᱟᱭᱚᱢ ᱟᱨ ᱯᱟᱹᱪᱷᱞᱟᱹ ᱵᱟᱝ ᱵᱮᱸᱜᱮᱫ ᱨᱩᱣᱟᱹᱲ ᱠᱟᱛᱮ ᱪᱷᱟᱯᱟ ᱟᱠᱟᱱ ᱛᱟᱭᱟ ᱟᱹᱰᱤᱜᱟᱱ ᱯᱩᱛᱷᱤ ᱾
ᱥᱟᱶᱦᱮᱫ ᱡᱤᱭᱚᱱ
ᱫᱚᱢᱚᱭᱚᱱᱛᱤ ᱵᱮᱥᱨᱟ ᱟᱜ ᱡᱤᱭᱚᱱ ᱢᱟ ᱛᱟᱭ ᱛᱟᱦᱮᱸ ᱠᱟᱱᱟ ᱦᱟᱨᱠᱮᱛ ᱛᱮ ᱯᱮᱨᱮᱡᱟᱜ ᱾ ᱥᱟᱶᱦᱮᱫ ᱡᱤᱭᱚᱱ ᱦᱚᱸ ᱚᱱᱠᱟᱜᱮ ᱵᱟᱨ ᱥᱮᱫ ᱮ ᱚᱨ ᱠᱮᱫᱮᱭᱟ ᱾ ᱢᱤᱫ ᱢᱟ ᱪᱟᱹᱠᱨᱤ ᱥᱟᱶᱛᱮᱭᱟᱜ ᱟᱨ ᱢᱤᱫ ᱢᱟ ᱡᱟᱹᱛᱤ ᱨᱮᱭᱟᱜ ᱾ ᱩᱰᱤᱭᱟᱹ ᱛᱮᱭᱟᱜ ᱟᱡ ᱮ ᱟᱹᱜᱩ ᱟᱫᱮᱭᱟ ᱢᱤᱫ ᱥᱚᱨᱮᱥ ᱚᱱᱚᱞᱤᱭᱟᱹ ᱦᱟᱜ ᱩᱯᱨᱩᱢ ᱾ ᱟᱨ ᱥᱟᱱᱛᱟᱲᱤ ᱨᱮᱱ ᱮ ᱦᱩᱭ ᱮᱱᱟ ᱢᱤᱫ ᱧᱩᱛᱩᱢᱟᱱ ᱚᱱᱚᱬᱦᱤᱭᱟᱹ ᱾ ᱢᱤᱫ ᱱᱟᱯᱟᱭ ᱚᱱᱚᱞᱤᱭᱟᱹ ᱥᱟᱶᱛᱮ ᱢᱤᱫ ᱱᱟᱯᱟᱭ ᱜᱟᱞᱚᱪᱤᱭᱟᱹ ᱞᱮᱠᱟᱛᱮ ᱦᱚᱲ ᱠᱚ ᱟᱡ ᱠᱚ ᱩᱨᱩᱢᱮᱭᱟ ᱾ ᱟᱡᱟᱜ ᱪᱷᱟᱯᱟ ᱟᱠᱟᱱ ᱯᱩᱛᱷᱤ ᱠᱚ ᱞᱟᱛᱟᱨ ᱮ ᱮᱢ ᱮᱱᱟ ᱾
ᱩᱪᱷᱟᱹᱱ ᱟᱠᱟᱱ ᱯᱩᱛᱷᱤ ᱠᱚ
᱑ᱹ Raghunath Murmu (Biography) - 1996 ᱹ
2ᱹ Chai Champaru Bhanj Disom (Santali Janajatiro Sanskrutiko parampara) - 2006ᱹ
3ᱹ Damodara Dhare Dhare (Santalo Sanskrutiro Suchipatra) - 2009 ᱹ
4ᱹ Samaja o Sanskruti prustopatare Mayurbhanjaro Santala - 2010ᱹ
5ᱹ Jhumororo kichhi Gumaro o onyano prabandha - 2012ᱹ
6ᱹ Sahaja Santali Shikhya - 2014ᱹ
7ᱹ Odia bhasa Tatwo - 2016ᱹ
᱑ᱹ ᱡᱤᱣᱤ ᱡᱷᱟᱨᱱᱟ - ᱚᱱᱚᱬᱦᱮ - ᱑᱙᱙᱔ ᱾
᱒ᱹ ᱥᱟᱜᱮᱱ ᱥᱟᱶᱦᱮᱫ - ᱜᱟᱱᱟᱝ - ᱑᱙᱙᱕ ᱾
᱓ᱹ ᱚ ᱚᱛ ᱚᱜ ᱚᱞ ᱟᱨ ᱡᱩᱨᱤ ᱡᱤᱛᱟᱹ - ᱚᱱᱚᱬᱦᱮ - ᱑᱙᱙᱕ ᱾
᱔ᱹ ᱠᱩᱸᱭᱰᱤ ᱢᱤᱨᱩ - ᱥᱤᱥᱩ ᱚᱱᱚᱬᱦᱮ - ᱒᱐᱐᱔ ᱾
᱕ᱹ ᱜᱩᱨᱩ ᱜᱚᱢᱠᱮᱭᱟᱜ ᱧᱮᱱᱮᱞ ᱟᱨ ᱧᱟᱱᱟᱞᱟᱜ (Criticism) ᱒᱐᱐᱖ ᱾
᱖ᱹ ᱥᱟᱭ ᱥᱟᱦᱮᱫ - ᱚᱱᱚᱬᱦᱮ - ᱒᱐᱐᱖ ᱾
᱗ᱹ ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮᱭᱟᱜ ᱱᱟᱜᱟᱢ (A brief History of Santali Literature) - ᱒᱐᱐᱗ ᱾
᱘ᱹ ᱨᱚᱱᱚᱲ ᱴᱩᱯᱞᱟᱹᱜ (Grammar) - ᱒᱐᱐᱘ ᱾
᱙ᱹ ᱯᱟᱹᱨᱥᱤ ᱥᱟᱶᱛᱟ ᱥᱟᱶᱦᱮᱫ - ᱜᱟᱢᱟᱢ - ᱒᱐᱐᱙ ᱾
᱑᱐ᱹ ᱜᱤᱫᱽᱨᱟᱹ ᱵᱷᱩᱞᱟᱹᱣ ᱠᱟᱹᱦᱱᱤ (Story for Children) - ᱒᱐᱑᱐ ᱾
᱑᱑ᱹ ᱨᱚᱲ ᱥᱟᱬᱮᱥ (Linguistic) - ᱒᱐᱑᱒ ᱾
᱑᱒ᱹ ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮᱭᱟᱜ ᱱᱟᱜᱟᱢ (History of Santali Literature) - ᱒᱐᱑᱒ ᱾
᱑᱓ᱹ ᱥᱟᱶᱦᱮᱫ ᱜᱮᱞᱮ (Criticism) - ᱒᱐᱑᱒ ᱾
᱑᱔ᱹ ᱱᱮᱦᱚᱨ (Devotional song) - ᱒᱐᱑᱒ ᱾
᱑᱕ᱹ ᱠᱷᱚᱸᱫᱽᱨᱚᱸᱫᱽᱨᱚ ᱚᱱᱩᱵᱟᱫᱽ ᱟᱨ ᱯᱩᱛᱷᱤ ᱥᱟᱯᱲᱟᱣ (Research Methodology) - ᱒᱐᱑᱔ ᱾
᱑᱖ᱹ ᱩᱪᱷᱟᱹᱱ ᱟᱲᱟᱝ - ᱒᱐᱑᱘ ᱾
᱒ᱹ ᱟᱹᱲᱟᱹ ᱨᱮᱭᱟᱜ ᱥᱮᱨᱢᱟ (ᱥᱤᱨᱯᱷᱟᱹᱦᱤᱭᱟᱹ ᱩᱰᱤᱭᱟᱹ ᱚᱱᱚᱬᱦᱮ ᱯᱩᱛᱷᱤ ᱺ "ᱥᱚᱵᱽᱫᱚᱨᱚ ᱟᱠᱟᱥᱚ" - to Santali under the scheme of Sahitya Akademi, New Delhi) - ᱒᱐᱑᱐ ᱾
᱓ᱹ ᱥᱮᱸᱫᱽᱨᱟ (ᱥᱤᱨᱯᱷᱟᱹᱦᱤᱭᱟᱹ ᱩᱰᱤᱭᱟᱹ ᱚᱱᱚᱬᱦᱮ ᱯᱩᱛᱷᱤ "ᱢᱨᱩᱜᱟᱭᱟ" - to Santali under the scheme of Sahitya Akademi, New Delhi)
᱔ᱹ Saripaiyn surotiye - ᱩᱰᱤᱭᱟᱹ ᱠᱷᱚᱱ ᱥᱟᱱᱛᱟᱲᱤ - ᱒᱐᱑᱑ ᱾
ᱢᱟᱹᱱ ᱟᱨ ᱥᱚᱢᱢᱟᱱ
᱑ᱹ Poet of the year award 1994 ᱵᱷᱟᱨᱚᱛ ᱡᱟᱠᱟᱜ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱡᱟᱢᱥᱮᱫᱽᱯᱩᱨ ᱯᱟᱦᱴᱟ ᱠᱷᱚᱱ ᱾
᱒ᱹ ᱡᱤᱞᱞᱟ ᱥᱛᱚᱨᱤᱭᱚ ᱵᱤᱥᱤᱥᱴᱚ ᱥᱟᱦᱤᱛᱣᱤᱠᱤ ᱥᱚᱢᱵᱚᱨᱫᱷᱚᱱᱚ ᱥᱮᱵᱚᱠ ᱥᱚᱢᱤᱛᱤ ᱵᱟᱨᱤᱯᱚᱫᱟ ᱯᱟᱦᱴᱟ ᱠᱷᱚᱱ - ᱑᱙᱙᱖ ᱾
᱓ᱹ ᱥᱟᱹᱫᱷᱩ ᱨᱟᱢᱪᱟᱸᱫᱽ ᱢᱩᱨᱢᱩ ᱥᱤᱨᱯᱷᱟᱹ ᱒᱐᱐᱔, ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ, ᱡᱷᱟᱲᱜᱨᱟᱢ ᱾
᱔ᱹ ᱯᱚᱸᱰᱤᱛ ᱨᱚᱜᱷᱩᱱᱟᱛᱷ ᱢᱩᱨᱢᱩ ᱯᱷᱮᱞᱚᱥᱤᱯ - ᱒᱐᱐᱔, ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ, ᱡᱷᱟᱲᱜᱨᱟᱢ ᱾
᱕ᱹ ᱯᱨᱚᱯᱷᱮᱥᱚᱨ ᱠᱷᱚᱜᱮᱥᱣᱚᱨ ᱢᱚᱦᱟᱯᱟᱛᱨᱚ ᱯᱷᱟᱶᱱᱰᱮᱥᱚᱱ ᱥᱚᱢᱢᱟᱱ ᱯᱚᱛᱨᱚ - ᱒᱐᱐᱙ ᱾
᱖ᱹ ᱠᱮᱸᱫᱽᱨᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ - ᱒᱐᱐᱙, ᱚᱱᱚᱬᱦᱮ ᱯᱩᱛᱷᱤ "ᱥᱟᱭ ᱥᱟᱦᱮᱸᱫ" ᱞᱟᱹᱜᱤᱫ ᱾
᱗ᱹ ᱵᱷᱚᱸᱡᱚ ᱯᱩᱛᱨᱚ ᱮᱣᱟᱨᱰ - ᱒᱐᱑᱐, ᱯᱩᱡᱭᱚᱯᱩᱡᱟ ᱚᱱᱩᱥᱴᱷᱟᱱ, ᱵᱟᱨᱤᱯᱚᱫᱟ ᱯᱟᱦᱴᱟ ᱠᱷᱚᱱ ᱾
᱘ᱹ ᱢᱟᱟ ᱴᱟᱝᱜᱚᱨᱚᱥᱩᱱᱤ ᱥᱚᱢᱢᱟᱱ - ᱒᱐᱑᱐, ᱩᱫᱽᱲᱟᱹ, ᱢᱚᱭᱩᱨᱵᱷᱚᱸᱡᱽ ᱾
᱙ᱹ ᱢᱚᱦᱮᱥᱣᱚᱨ ᱱᱟᱭᱚᱠ ᱥᱚᱢᱢᱟᱱ - ᱒᱐᱑᱐, ᱢᱚᱭᱩᱨᱵᱷᱚᱸᱡᱽ ᱥᱟᱦᱤᱛᱭᱚ ᱥᱚᱝᱥᱚᱫᱽ, ᱵᱟᱨᱤᱯᱚᱫᱟ ᱾
᱑᱐ᱹ Sambardhana from Mayurbhanj Sahitya parisad for enrichment to folk literature of Mayurbhanj -2010ᱹ
᱑᱑ᱹ ᱠᱚᱵᱤ ᱵᱷᱩᱥᱚᱬ ᱰᱨᱹ ᱨᱟᱢᱟᱠᱨᱤᱥᱱᱟ ᱥᱟᱦᱟ ᱢᱮᱢᱚᱨᱤᱭᱟᱞ ᱮᱣᱟᱨᱰ - ᱒᱐᱑᱑, ᱠᱚᱵᱤ ᱵᱷᱩᱥᱚᱬ ᱰᱨᱹ ᱨᱟᱢᱟᱠᱨᱤᱥᱱᱟ ᱥᱟᱦᱟ ᱢᱮᱢᱚᱨᱤᱭᱟᱞ ᱴᱨᱚᱥᱴ, ᱵᱟᱨᱤᱯᱚᱫᱟ, ᱢᱚᱭᱩᱨᱵᱷᱚᱸᱡᱽ, ᱩᱰᱤᱥᱟ ᱾
᱑᱒ᱹ ᱡᱚᱱᱚᱡᱟᱛᱤ ᱯᱨᱚᱛᱤᱵᱷᱟ ᱥᱚᱢᱢᱟᱱ - ᱒᱐᱑᱒ ATLC ᱵᱷᱩᱵᱽᱱᱮᱥᱣᱚᱨ ᱦᱚᱛᱮᱛᱮ ᱾
᱑᱓ᱹ Sambardhana on the Occasion of Biswa Mahila Divas from jila prasason Mayurbhanj for contribution to Tribal Literature and Art - 2012ᱹ
Academic Activities
᱑ᱹ 1st Convener of Santali Language Board in Sahitya Academi New Delhi during 2004 to 2007ᱹ
᱒ᱹ Member Santali language Syllabus Committee for UPSC, New Delhiᱹ
᱓ᱹ ᱫᱤᱥᱟᱹ ᱩᱫᱩᱜᱤᱭᱟᱹ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲ ᱥᱮᱢᱞᱮᱫ ᱡᱷᱟᱲᱜᱨᱟᱢ ᱟᱨ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ, ᱩᱰᱤᱥᱟ ᱾
᱔ᱹ ᱱᱚᱨᱛᱷ ᱩᱰᱤᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱵᱟᱹᱨᱤᱯᱚᱫᱟ ᱨᱤᱱ ᱥᱤᱞᱟᱵᱟᱥ ᱠᱚᱢᱤᱴᱤ ᱥᱚᱦᱮᱛ ᱾
᱕ᱹ Member, the Board of Conducting Examiners in the Subject Santali Sambalpur Universityᱹ
᱖ᱹ Member of Academic Council North Odisha University, Baripadaᱹ
᱗ᱹ ᱩᱰᱤᱥᱟ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱨᱤᱱ ᱥᱚᱦᱮᱛ - ᱒᱐᱑᱔ ᱠᱷᱚᱱ ᱒᱐᱑᱗ ᱾
᱘ᱹ ᱳᱰᱤᱭᱟ ᱵᱷᱟᱥᱟ ᱯᱨᱚᱛᱤᱥᱴᱷᱟᱱ ᱨᱤᱱ ᱥᱚᱦᱮᱛ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲ ᱛᱤᱨᱞᱟᱹ
ᱠᱟᱛᱷᱤᱠᱩᱱᱰ
ᱠᱟᱛᱷᱤᱠᱩᱱᱰ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱠᱟᱱᱟ᱾
ᱚᱛᱱᱚᱜ
ᱠᱟᱛᱷᱤᱠᱩᱱᱰ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ ᱦᱩᱭᱩᱜ ᱠᱟᱱᱟ 24.35889°N, 87.41972°W᱾
ᱱᱚᱣᱟ ᱫᱚ ᱫᱩᱢᱠᱟᱹ ᱠᱷᱚᱱ ᱒᱓ ᱠᱤᱢᱤ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾
ᱦᱚᱲ ᱮᱞ
᱒᱐᱑᱒ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱨᱟᱢᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮ ᱜᱩᱴ ᱗᱑,᱔᱕᱘ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱩᱠᱩ ᱫᱚ ᱥᱟᱱᱟᱢ ᱜᱮ ᱟᱹᱛᱩ ᱴᱚᱞᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱜᱩᱴ ᱦᱚᱲ ᱮᱞ ᱨᱮᱱ ᱓᱕,᱕᱙᱘ (᱕᱐%) ᱠᱚᱲᱟ ᱟᱨ ᱓᱕,᱘᱖᱐ (᱕᱐%) ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱫᱚ ᱑᱒,᱘᱔᱑ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾
ᱥᱤᱠᱷᱱᱟᱹᱛ
᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱠᱟᱛᱷᱤᱠᱩᱱᱰ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮ ᱓᱑,᱗᱐᱓ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮᱱ ᱕᱔.᱐᱙%) ᱜᱚᱴᱟᱱ ᱥᱤᱠᱷᱱᱟᱹᱛ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱩᱠᱩ ᱢᱩᱸᱫᱽ ᱨᱮ ᱑᱙,᱐᱗᱔ (᱖᱑%) ᱜᱚᱴᱟᱱ ᱠᱚᱲᱟ ᱟᱨ ᱑᱒,᱖᱒᱙ (᱓᱙%) ᱜᱚᱴᱟᱱ ᱠᱩᱲᱤ ᱢᱮᱱᱟᱜ ᱠᱚᱣᱟ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱲᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱢᱤᱫ ᱢᱟᱱᱚᱛ ᱮᱢ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱛᱷᱚᱠ: ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ
ᱡᱚᱭ ᱥᱤᱞᱣᱮᱨᱟ
ᱟᱯᱨᱮᱥᱴ ᱱᱭᱩ ᱭᱳᱨᱠ ᱨᱮᱱ ᱢᱤᱫ ᱢᱩᱞᱣᱟᱥᱤ ᱠᱟᱱᱟᱭ, ᱩᱱᱤ ᱫᱚ ᱟᱡᱟᱜ ᱯᱩᱭᱞᱩ ᱫᱷᱟᱣ ᱑᱙᱗᱔ ᱨᱮ ᱥᱮᱭᱱ ᱯᱷᱨᱟᱱᱥᱤᱥᱠᱚ ᱨᱮ ᱩᱫᱩᱜ ᱮ ᱮᱦᱚᱵ ᱞᱮᱫ ᱛᱟᱦᱮᱱᱟ ᱟᱨ ᱑᱐᱐᱐ ᱠᱷᱚᱱ ᱵᱟᱹᱲᱛᱤ ᱵᱷᱤᱰᱤᱭᱳ ᱩᱫᱩᱜ ᱞᱮᱫ ᱛᱟᱦᱮᱱᱟᱭ᱾ ᱑᱙᱙᱐ ᱨᱮᱭᱟᱜ ᱥᱤᱱᱪᱩᱨᱤ ᱨᱮ ᱨᱮᱭᱟᱜ ᱮᱛᱚᱦᱚᱵ ᱨᱮ, ᱥᱤᱞᱣᱮᱨᱟ ᱫᱚ ᱟᱡᱟᱜ ᱱᱤᱡᱮᱭᱟᱜ ᱯᱷᱤᱞᱢ ᱠᱚ ᱟᱡᱟᱜ ᱠᱚᱢᱯᱟᱱᱤ ᱞᱟᱹᱜᱤᱫ ᱵᱷᱤᱰᱤᱭᱳ ᱵᱟᱱᱟᱣ ᱩᱫᱩᱜ ᱥᱚᱫᱚᱨ ᱠᱟᱹᱢᱤ ᱠᱚᱭ ᱮᱦᱚᱵ ᱠᱮᱫᱟᱭ ᱾ ᱩᱱᱤᱭᱟᱜ ᱯᱷᱤᱞᱢ ᱞᱟᱦᱟ ᱛᱮ ᱰᱮᱣᱤᱞᱥ ᱯᱷᱤᱞᱢ ᱦᱚᱛᱮᱛᱮ ᱪᱟᱞᱟᱜ ᱠᱟᱱ ᱛᱟᱦᱮᱱ ᱛᱟᱭᱟ ᱾ ᱟᱨ ᱛᱟᱭᱚᱢ ᱛᱮ ᱩᱱᱤ ᱫᱚ ᱡᱚᱱ ᱥᱴᱮᱜᱽᱞᱤᱭᱟᱱᱳ ᱟᱜ ᱮᱵᱷᱤᱞ ᱮᱧᱡᱟᱞ ᱨᱮ ᱥᱮᱞᱮᱫ ᱞᱟᱹᱫᱤᱫ ᱛᱮᱭᱮ ᱱᱮᱣᱛᱟ ᱞᱮᱫᱮᱭᱟ ᱾
ᱠᱟᱹᱢᱤ ᱦᱚᱨᱟ
ᱩᱱᱤ ᱫᱚ ᱮ. ᱵᱷᱤ. ᱮᱱ. ᱦᱚᱞ ᱯᱷᱮᱢ ᱨᱤᱱᱤᱡ ᱨᱟᱹᱥᱤᱭᱟᱹ ᱠᱟᱱᱟᱭ᱾ ᱟᱨ ᱮᱠᱥ.ᱟᱨ.ᱥᱤ.ᱳ. ᱨᱤᱱᱤᱡ ᱨᱟᱹᱥᱤᱭᱟᱹ ᱦᱚᱸ ᱠᱟᱱᱟᱭ ᱾
ᱥᱟᱸᱜᱟᱛ ᱠᱩᱲᱤ
ᱵᱟᱹᱦᱩ ᱨᱤᱱ ᱵᱚᱠᱚᱛ ᱠᱩᱲᱤ ᱫᱚ ᱥᱟᱸᱜᱟᱛ /ᱥᱟᱝᱜᱟᱛ ᱠᱩᱲᱤ ᱠᱚ ᱢᱮᱛᱟ ᱠᱚ ᱠᱟᱱᱟ ᱾ ᱥᱟᱸᱜᱟᱛ ᱫᱚ ᱵᱟᱹᱦᱩ ᱨᱤᱱ ᱠᱟᱹᱴᱤᱡᱤᱡ ᱢᱤᱥᱮᱨᱟ ᱥᱮ ᱢᱟᱨᱟᱝ ᱢᱤᱥᱮᱨᱟ ᱦᱚᱸ ᱠᱚ ᱦᱩᱭ ᱫᱟᱲᱮᱭᱟᱜ - ᱟ ᱾ ᱥᱟᱸᱜᱟᱛ ᱠᱩᱲᱤ ᱫᱚ ᱦᱚᱦᱚ ᱵᱮᱵᱷᱟᱨ ᱞᱮᱠᱟᱛᱮ ᱧᱩᱛᱩᱢ ᱟᱛᱮ ᱜᱮ ᱠᱚ ᱦᱚᱦᱚ ᱟᱠᱚᱣᱟ ᱾ ᱡᱩᱫᱤ ᱥᱟᱸᱜᱟᱛ ᱠᱩᱲᱤ ᱵᱚᱭᱚᱥ ᱨᱮ ᱛᱮᱭᱟᱝ/ᱛᱮᱧᱟᱝ ᱠᱷᱚᱱ ᱵᱟᱹᱲᱛᱤ ᱢᱟᱨᱟᱝ ᱟᱭ, ᱠᱷᱟᱱ ᱥᱟᱸᱜᱟᱛ ᱠᱩᱲᱤ ᱫᱚ ᱦᱚᱦᱚ ᱵᱮᱵᱷᱟᱨ ᱨᱮ ᱧᱩᱛᱩᱢ ᱥᱟᱶ ᱢᱟᱱᱚᱛ ᱟᱛᱮ ᱫᱟᱹᱭ ᱧᱚᱜ ᱞᱮᱠᱟ ᱵᱮᱵᱷᱟᱨ ᱞᱟᱜᱟᱜ ᱠᱟᱱᱟ ᱾ ᱟᱨ ᱡᱩᱫᱤ ᱵᱚᱭᱚᱥ ᱨᱮ ᱵᱟᱹᱲᱛᱤ ᱜᱮ ᱢᱟᱨᱟᱝ ᱟᱭ ᱠᱷᱟᱱ ᱟᱫᱷᱟᱱ ᱠᱚ ᱫᱚ ᱦᱤᱞᱤ ᱥᱮ ᱫᱟᱹᱭ ᱞᱮᱠᱟ ᱜᱮ ᱠᱚ ᱢᱮᱛᱟ ᱠᱚᱣᱟ ᱾
ᱠᱚᱲᱟ ᱯᱟᱦᱴᱟ
ᱵᱟᱹᱦᱩ ᱠᱩᱲᱤ (ᱵᱟᱹᱦᱩ) ᱨᱤᱱ ᱢᱤᱥᱨᱟ ᱥᱟᱸᱜᱟᱛ ᱠᱩᱲᱤ ᱫᱚ ᱢᱮᱛᱟ ᱠᱚᱣᱟ ᱾ ᱥᱟᱹᱜᱟᱛ ᱠᱩᱲᱤ ᱫᱚ ᱵᱟᱹᱦᱩ ᱠᱩᱲᱤ ᱠᱷᱚᱱ ᱠᱟᱹᱴᱤᱡᱤᱡ ᱥᱮ ᱢᱟᱨᱟᱝ ᱤᱡ ᱦᱚᱸᱭ ᱦᱩᱭ ᱫᱟᱲᱮᱭᱟᱜ-ᱟ ᱾ ᱡᱩᱫᱤ ᱫᱟᱫᱟ ᱦᱚᱲ ᱨᱤᱱ ᱵᱟᱹᱦᱩ ᱠᱩᱲᱤ ᱨᱤᱱ ᱢᱤᱥᱮᱨᱟ ᱢᱟᱨᱟᱝ ᱜᱮᱭᱟᱭ ᱠᱷᱟᱱ ᱫᱤᱫᱤ ᱥᱟᱹᱜᱟᱹᱭ ᱛᱮᱭ ᱦᱚᱦᱚ ᱟᱭ ᱾
ᱠᱩᱲᱤ ᱯᱟᱦᱴᱟ
ᱡᱟᱣᱶᱟᱭ ᱠᱚᱲᱟ (ᱡᱟᱶᱟᱭ) ᱨᱤᱱ ᱢᱤᱥᱨᱟ ᱥᱟᱸᱜᱟᱛ ᱠᱩᱲᱤ ᱫᱚ ᱢᱮᱛᱟ ᱠᱚᱣᱟ ᱾ ᱥᱟᱹᱜᱟᱛ ᱠᱩᱲᱤ ᱫᱚ ᱡᱟᱶᱟᱭ ᱠᱚᱲᱟ ᱠᱷᱚᱱ ᱠᱟᱹᱴᱤᱡᱤᱡ ᱥᱮ ᱢᱟᱨᱟᱝ ᱤᱡ ᱦᱚᱸᱭ ᱦᱩᱭ ᱫᱟᱲᱮᱭᱟᱜ-ᱟ ᱾ ᱡᱩᱫᱤ ᱫᱟᱹᱭ/ᱫᱤᱫᱤ ᱦᱚᱲ ᱨᱤᱱ ᱡᱟᱣᱶᱟᱭ ᱠᱚᱲᱟ ᱨᱤᱱ ᱢᱤᱥᱮᱨᱟ ᱢᱟᱨᱟᱝ ᱜᱮᱭᱟᱭ ᱠᱷᱟᱱ ᱫᱤᱫᱤ ᱥᱟᱹᱜᱟᱹᱭ ᱛᱮᱭ ᱦᱚᱦᱚ ᱟᱭ ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
• ᱥᱟᱸᱜᱟᱛ ᱠᱚᱲᱟ
ᱵᱚᱛᱚᱨ
ᱵᱚᱛᱚᱨ
ᱵᱟᱧᱪᱟᱣᱜ ᱟᱭᱟ᱾ ᱵᱚᱛᱟᱨ ᱨᱮᱱᱟᱜ ᱫᱚᱥᱟᱨ ᱟᱹᱲᱟᱹ ᱫᱚ ᱦᱩᱭ ᱠᱟᱱᱟ ᱯᱩᱪᱨᱟ ᱯᱩᱪᱨᱟ ᱡᱟᱦᱟᱸ ᱫᱚ ᱧᱤᱨ ᱫᱟᱹᱲ ᱥᱮ ᱥᱟᱦᱟᱥ ᱵᱟᱝ ᱡᱴᱡᱮᱡ  ᱟᱭᱟ᱾ ᱩᱱᱤ ᱫᱚ ᱯᱩᱪᱨᱟ ᱠᱚ ᱢᱮᱛᱟᱣᱟᱭᱟ᱾ ᱟᱛᱨᱩᱵᱟᱜ ᱵᱚᱛᱚᱨ ᱢᱟᱹᱱᱢᱤ ᱠᱚᱷᱱ, ᱦᱟᱨᱤᱱᱟᱜ ᱵᱚᱛᱚᱨᱚᱨ ᱛᱟᱨᱩᱵᱽ ᱠᱷᱚᱱ, ᱪᱤᱛᱟᱦ ᱠᱷᱚᱱ ᱟᱭᱢᱟ ᱚᱱᱠᱟ ᱜᱮ ᱥᱟᱱᱟᱢ ᱡᱤᱭᱟᱞᱤ ᱨᱮ ᱵᱚᱛᱚᱨᱚ ᱫᱚ ᱦᱟᱛᱱᱟ ᱠᱟᱱᱟ᱾ ᱟᱫᱷᱟᱱ ᱦᱚᱲ ᱫᱚᱢ ᱧᱮᱞ ᱠᱚᱣᱟ ᱵᱚᱛᱚᱨᱚᱜ ᱛᱮ ᱢᱮᱫ ᱠᱩᱴᱤ ᱦᱤᱠᱟᱜ ᱛᱟᱭᱟ, ᱛᱤ ᱛᱷᱟᱨ ᱛᱷᱟᱨᱟᱜ ᱛᱟᱭᱟ ᱚᱱᱠᱟ ᱜᱮ ᱵᱚᱛᱚᱨ ᱨᱟᱱᱟᱜ ᱪᱤᱛᱟᱹᱨ ᱮ ᱞᱟᱹᱭᱟ. ᱟᱠᱟᱱ ᱚᱠᱟ ᱫᱚ ᱵᱚᱛᱚᱨ ᱦᱚᱸ ᱫᱚᱦᱚ ᱦᱩᱭᱩᱜ ᱠᱟᱱᱟ ᱵᱮᱵᱷᱟᱨ ᱨᱮ ᱵᱚᱛᱚᱨ ᱞᱟᱹᱭᱟ ᱠᱚ ᱠᱟᱛᱷᱟ ᱟᱸᱡᱚᱢ ‌ᱞᱟᱹᱭ ᱞᱮᱠᱟᱛᱮ ᱞᱟᱡᱟᱣ ᱵᱚᱛᱚᱨ ᱫᱚ ᱢᱮᱱᱟᱜ ᱛᱟᱢᱟ ᱥᱮ ᱵᱟᱝ ᱱᱚᱶᱟ ᱨᱮᱟᱱᱟᱞᱜ ᱢᱤᱫ ᱞᱟᱹᱭ ᱪᱤᱛᱟᱨ ᱮ ᱞᱟᱹᱭᱟ᱾
ᱵᱚᱸᱜᱟ ᱵᱚᱛᱚᱨ ᱡᱟᱦᱟᱸ ᱪᱮᱠᱟᱜ ᱟᱢ ᱡᱩᱫᱤ ᱟᱢ ᱩᱱᱤ ᱟᱲᱟᱜ ᱠᱟᱭ ᱨᱮᱱᱟᱜ ᱠᱟᱱ ᱠᱷᱟᱱ ᱥᱮᱛᱟᱤ ᱦᱟᱹᱵᱤᱡ ᱩᱱᱤ ᱥᱟᱶ ᱛᱟᱦᱮᱱ ᱦᱩᱭᱩᱜ ᱛᱟᱢᱟ, ᱛᱚᱵᱮ ᱠᱷᱟᱱ ᱜᱮᱢ ᱵᱟᱧᱪᱟᱣᱜ ᱟ, ᱞᱟᱹᱭ ᱞᱮᱠᱟᱛᱮ ᱫᱚ ᱪᱩᱲᱤᱱᱟᱜ ᱵᱚᱦᱚᱜ ᱨᱮ ᱢᱟᱨᱟᱝ ᱩᱛᱟᱨ ᱡᱟᱴᱟ ᱠᱚ ᱛᱟᱦᱮᱱ ᱛᱟᱠᱚ ᱠᱟᱱᱟ ᱡᱩᱫᱤ ᱟᱢ ᱵᱟᱰᱟᱭ ᱠᱮᱫᱟᱢ ᱠᱷᱟᱱ ᱟᱢ ᱫᱚ ᱪᱩᱲᱤᱱᱟᱜ ᱡᱟᱴᱟ ᱵᱟᱵᱽ ᱛᱟᱭ ᱢᱮ ᱩᱱ ᱦᱟᱹᱵᱤᱡ ᱫᱟᱵᱽ ᱠᱟᱛᱟᱭ ᱢᱮ ᱡᱟᱵᱛᱟᱠ ᱵᱟᱝ ᱫᱮᱛᱟᱵᱚᱜ ᱛᱟᱣᱦᱚᱞᱮ ᱠᱷᱟᱱ ᱜᱮ ᱟᱢ ᱫᱚ ᱵᱟᱰᱟᱭ ᱢᱮ ᱵᱟᱧᱪᱟᱣ ᱢᱮᱱᱟᱢᱟ, ᱞᱟᱹᱭ ᱟᱨ ᱟᱹᱭᱠᱟᱹᱜ ᱞᱮᱠᱟᱛᱮ ᱞᱟᱹᱭᱟᱹᱠᱚ ᱟᱨ ᱟᱸᱡᱚᱢ ᱟᱠᱟᱱ ᱜᱮᱭᱟ "ᱧᱩᱨᱩᱜ ᱨᱮᱭᱟᱜ ᱵᱚᱛᱚᱨ ᱛᱟᱦᱮᱱ ᱠᱷᱟᱱ ᱪᱮᱛᱟᱱ ᱜᱮ ᱵᱟᱢ ᱨᱟᱠᱟᱵ ᱠᱮᱭᱟ"
ᱵᱟᱞᱟᱥᱚᱱ ᱜᱟᱰᱟ
ᱵᱟᱞᱟᱥᱚᱱ ᱫᱚ ᱠᱚᱧᱮ ᱵᱟᱝᱞᱟ ᱟᱨ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱢᱩᱬᱩᱛ ᱜᱟᱰᱟ ᱠᱟᱱᱟ᱾
ᱚᱛᱱᱚᱜ
ᱵᱟᱞᱟᱥᱚᱱ ᱫᱚ ᱡᱳᱨᱮᱯᱳᱠᱷᱟᱨᱤ, ᱥᱩᱠᱷᱤᱭᱟ (ᱫᱟᱨᱡᱤᱞᱤᱝ ᱥᱚᱦᱚᱨ ᱠᱷᱚᱱ ᱑᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ) ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱮᱛᱚᱢ-ᱥᱟᱢᱟᱝ ᱥᱮᱫ ᱠᱚᱧᱮ ᱵᱟᱝᱞᱟ ᱨᱮᱱᱟᱜ ᱯᱞᱮᱱ ᱨᱮ ᱥᱮᱱᱚᱜᱼᱟ, ᱡᱟᱦᱟᱸ ᱨᱮ ᱱᱚᱣᱟ ᱢᱚᱦᱟᱱᱚᱱᱫᱟ ᱜᱟᱰᱟ ᱨᱮ ᱥᱮᱞᱮᱫᱚᱜᱼᱟ᱾ ᱵᱟᱞᱟᱥᱚᱱ ᱫᱚ ᱯᱳᱠᱷᱨᱤᱭᱟᱵᱚᱝ, ᱫᱷᱳᱛᱮᱨᱤᱭᱟ ᱴᱤ.ᱮ, ᱥᱮᱰᱟᱨᱥ ᱴᱤ.ᱮ, ᱱᱟᱜᱟᱨᱤ ᱯᱷᱨᱟᱢ ᱴᱤ.ᱮ, ᱢᱩᱱᱰᱟ ᱠᱳᱴᱤ ᱴᱤ.ᱮ (᱘ ᱠᱤᱢᱤ ᱞᱟᱛᱟᱨ ᱥᱳᱱᱟᱰᱟ ᱥᱚᱦᱚᱨ ᱠᱷᱟᱱᱱ), ᱵᱟᱞᱟᱥᱩᱱ ᱴᱤ.ᱮ, ᱟᱢᱵᱷᱩᱛᱤᱭᱟ ᱴᱤ.ᱮ ᱵᱷᱤᱛᱨᱤ ᱛᱮ ᱞᱤᱸᱜᱤᱱ ᱦᱤᱡᱩᱜᱼᱟ᱾
ᱵᱮᱞᱟᱥᱚᱱ ᱜᱟᱰᱟ ᱠᱷᱚᱱ ᱪᱮᱛᱟᱱ ᱨᱮ ᱨᱟᱹᱥᱩᱱ, ᱢᱚᱥᱞᱟ, ᱞᱤᱵᱩ ᱟᱨ ᱮᱴᱟᱜ ᱴᱚᱴᱷᱟᱠᱤᱭᱟᱹ ᱡᱤᱱᱤᱥ ᱠᱚ ᱪᱟᱥᱟ᱾
ᱱᱟᱜᱟᱢ
ᱵᱟᱞᱟᱥᱩᱱ ᱧᱩᱛᱩᱢ ᱫᱚ ᱞᱮᱯᱪᱟ ᱟᱜ ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ᱾
ᱱᱤᱭᱟᱹ ᱜᱟᱰᱟ ᱫᱚ ᱢᱟᱞᱟᱴ ᱨᱮᱱᱟᱜ ᱯᱩᱞᱵᱟᱡᱟᱨ ᱥᱩᱨ ᱨᱮ ᱢᱮᱱᱟᱜ ᱤᱱᱴᱮᱠ (ᱠᱟᱰᱟᱨᱥ ᱪᱟ ᱮᱥᱴᱮᱴ) ᱧᱩᱛᱩᱢᱟᱱ ᱢᱤᱫ ᱧᱮᱞᱡᱚᱝ ᱴᱷᱟᱶ ᱨᱮ ᱴᱚᱴᱷᱟᱠᱤᱭᱟᱹ ᱧᱮᱧᱮᱞ ᱦᱚᱲ ᱠᱚᱭ ᱟᱹᱭᱩᱨ ᱠᱚᱣᱟ᱾ ᱵᱟᱞᱟᱥᱩᱱ ᱫᱟᱜ ᱯᱨᱚᱡᱮᱠᱴ ᱨᱮᱭᱟᱜ ᱱᱚᱣᱟ ᱤᱱᱴᱮᱠ ᱯᱚᱭᱮᱱᱴ ᱠᱷᱚᱱ ᱫᱟᱨᱡᱤᱞᱤᱝ ᱥᱚᱦᱚᱨ ᱨᱮ ᱫᱟᱜ ᱤᱫᱤ ᱦᱩᱭᱩᱜ ᱠᱟᱱᱟ᱾
ᱠᱟᱹᱣᱰᱤᱭᱟᱹᱨᱤ
ᱱᱤᱭᱟᱹ ᱜᱟᱰᱟ ᱨᱮᱱᱟᱜ ᱫᱷᱤᱨᱤ ᱟᱨ ᱜᱤᱛᱤᱞ ᱫᱚ ᱵᱮᱱᱟᱣ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱱᱟᱯᱟᱭ ᱜᱮᱭᱟ᱾ ᱱᱚᱶᱟ ᱴᱚᱴᱷᱟ ᱨᱮ ᱵᱩᱝᱠᱩᱞᱩᱝ, ᱫᱩᱫᱷᱤᱭᱟ, ᱯᱟᱱᱤᱜᱷᱟᱴ, ᱱᱟᱠᱥᱟᱞ ᱮᱢᱟᱱ ᱴᱚᱴᱷᱟ ᱨᱮ ᱫᱟᱜ ᱦᱟᱥᱟ ᱩᱵᱽᱡᱟᱹᱣ ᱚᱪᱚ ᱞᱟᱹᱜᱤᱫ ᱟᱹᱰᱤ ᱢᱟᱨᱟᱝ ᱮᱱᱮᱢ ᱢᱮᱱᱟᱜᱼᱟ᱾
ᱵᱤᱥᱱᱩ ᱯᱨᱤᱭᱟ ᱢᱳᱱᱤᱯᱩᱨᱤ ᱯᱟᱹᱨᱥᱤ
ᱵᱤᱥᱱᱩ ᱯᱨᱤᱭᱟ ᱢᱳᱱᱤᱯᱩᱨᱤ ᱥᱮ ᱢᱳᱱᱤᱯᱩᱨᱤ ᱵᱤᱥᱱᱩ ᱯᱨᱤᱭᱟ (BPM) (বিষ্ণুপ্রিয়া মণিপুরী) ᱫᱚ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱤᱫᱴᱮᱱ ᱯᱟᱹᱨᱥᱤ ᱠᱟᱱᱟ ᱾ ᱱᱤᱭᱟᱹ ᱯᱟᱹᱨᱥᱤ ᱫᱚ ᱥᱤᱧᱚᱛ ᱨᱮᱭᱟᱜ ᱟᱥᱟᱢ, ᱛᱨᱤᱯᱩᱨᱟ ᱟᱨ ᱮᱴᱟᱜ ᱡᱟᱭᱜᱟ ᱠᱚ ᱨᱮ ᱟᱨ ᱵᱟᱝᱞᱟᱫᱮᱥ ᱨᱮᱭᱟᱜ ᱥᱤᱞᱮᱴ ᱠᱷᱚᱸᱰ ᱨᱮ ᱟᱨ ᱵᱟᱨᱢᱟ ᱟᱨ ᱦᱚᱸ ᱮᱴᱟᱜ ᱫᱤᱥᱚᱢ ᱠᱚᱨᱮ ᱠᱚ ᱨᱚᱲᱼᱮᱫ ᱾ ᱱᱚᱣᱟ ᱯᱟᱹᱨᱥᱤ ᱚᱞᱚᱜ ᱞᱟᱹᱜᱤᱫ ᱫᱚ ᱵᱟᱝᱞᱟ ᱞᱤᱯᱤ ᱠᱚ ᱵᱮᱵᱷᱟᱨᱚᱜ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ: ᱵᱟᱝᱞᱟᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱟᱥᱟᱢ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱛᱨᱤᱯᱩᱨᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱮᱜᱷᱟᱞᱚᱭ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱱᱟᱜᱟᱞᱮᱱᱰ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱤᱡᱚᱨᱟᱢ ᱨᱮᱱᱟᱜ ᱯᱟᱹᱨᱥᱤ
ᱥᱟᱸᱜᱟᱛ ᱠᱚᱲᱟ
ᱵᱟᱹᱦᱩ ᱨᱤᱱ ᱵᱚᱠᱚᱛ ᱠᱚᱲᱟ ᱫᱚ ᱥᱟᱸᱜᱟᱛ /ᱥᱟᱝᱜᱟᱛ ᱠᱚᱲᱟ ᱠᱚ ᱢᱮᱛᱟ ᱠᱚ ᱠᱟᱱᱟ ᱾ ᱥᱟᱸᱜᱟᱛ ᱫᱚ ᱵᱟᱹᱦᱩ ᱨᱤᱱ ᱠᱟᱹᱴᱤᱡᱤᱡ ᱵᱚᱭᱦᱟ ᱥᱮ ᱢᱟᱨᱟᱝ ᱵᱚᱭᱦᱟ ᱦᱚᱸ ᱠᱚ ᱦᱩᱭ ᱫᱟᱲᱮᱭᱟᱜ - ᱟ ᱾ ᱥᱟᱸᱜᱟᱛ ᱠᱚᱲᱟ ᱫᱚ ᱦᱚᱦᱚ ᱵᱮᱵᱷᱟᱨ ᱞᱮᱠᱟᱛᱮ ᱧᱩᱛᱩᱢ ᱟᱛᱮ ᱜᱮ ᱠᱚ ᱦᱚᱦᱚ ᱟᱠᱚᱣᱟ ᱾ ᱡᱩᱫᱤ ᱥᱟᱸᱜᱟᱛ ᱠᱚᱲᱟ ᱵᱚᱭᱚᱥ ᱨᱮ ᱛᱮᱭᱟᱝ/ᱛᱮᱧᱟᱝ ᱠᱷᱚᱱ ᱵᱟᱹᱲᱛᱤ ᱢᱟᱨᱟᱝ ᱟᱭ, ᱠᱷᱟᱱ ᱥᱟᱸᱜᱟᱛ ᱠᱚᱲᱟ ᱫᱚ ᱦᱚᱦᱚ ᱵᱮᱵᱷᱟᱨ ᱨᱮ ᱧᱩᱛᱩᱢ ᱥᱟᱶ ᱢᱟᱱᱚᱛ ᱟᱛᱮ ᱫᱟᱹᱭ ᱧᱚᱜ ᱞᱮᱠᱟ ᱵᱮᱵᱷᱟᱨ ᱞᱟᱜᱟᱜ ᱠᱟᱱᱟ ᱾ ᱟᱨ ᱡᱩᱫᱤ ᱵᱚᱭᱚᱥ ᱨᱮ ᱵᱟᱹᱲᱛᱤ ᱜᱮ ᱢᱟᱨᱟᱝ ᱟᱭ ᱠᱷᱟᱱ ᱟᱫᱷᱟᱱ ᱠᱚ ᱫᱚ ᱫᱟᱫᱟ ᱞᱮᱠᱟ ᱜᱮ ᱠᱚ ᱢᱮᱛᱟ ᱠᱚᱣᱟ ᱾
ᱠᱚᱲᱟ ᱯᱟᱦᱴᱟ
ᱵᱟᱹᱦᱩ ᱠᱩᱲᱤ (ᱵᱟᱹᱦᱩ) ᱨᱤᱱ ᱵᱚᱭᱦᱟ ᱥᱟᱸᱜᱟᱛ ᱠᱚᱲᱟ ᱠᱚ ᱢᱮᱛᱟ ᱠᱚᱣᱟ ᱾ ᱥᱟᱹᱜᱟᱛ ᱠᱚᱲᱟ ᱫᱚ ᱵᱟᱹᱦᱩ ᱠᱩᱲᱤ ᱠᱷᱚᱱ ᱠᱟᱹᱴᱤᱡᱤᱡ ᱥᱮ ᱢᱟᱨᱟᱝ ᱤᱡ ᱦᱚᱸᱭ ᱦᱩᱭ ᱫᱟᱲᱮᱭᱟᱜ-ᱟ ᱾ ᱡᱩᱫᱤ ᱫᱟᱫᱟ ᱦᱚᱲ ᱨᱤᱱ ᱵᱟᱹᱦᱩ ᱠᱩᱲᱤ ᱨᱤᱱ ᱵᱚᱭᱦᱟ ᱢᱟᱨᱟᱝ ᱜᱮᱭᱟᱭ ᱠᱷᱟᱱ ᱵᱟ ᱦᱚᱧᱦᱟᱨ ᱡᱟᱦᱟᱸ ᱫᱚ ᱫᱟᱫᱟ ᱥᱟᱹᱜᱟᱹᱭ ᱛᱮᱭ ᱦᱚᱦᱚ ᱟᱭ ᱾
ᱠᱩᱲᱤ ᱯᱟᱦᱴᱟ
ᱡᱟᱣᱶᱟᱭ ᱠᱚᱲᱟ (ᱡᱟᱶᱟᱭ) ᱨᱤᱱ ᱵᱚᱭᱦᱟ ᱥᱟᱸᱜᱟᱛ ᱠᱚᱲᱟ ᱠᱚ ᱢᱮᱛᱟ ᱠᱚᱣᱟ ᱾ ᱥᱟᱹᱜᱟᱛ ᱠᱚᱲᱟ ᱫᱚ ᱡᱟᱶᱟᱭ ᱠᱚᱲᱟ ᱠᱷᱚᱱ ᱠᱟᱹᱴᱤᱡᱤᱡ ᱥᱮ ᱢᱟᱨᱟᱝ ᱤᱡ ᱦᱚᱸᱭ ᱦᱩᱭ ᱫᱟᱲᱮᱭᱟᱜ-ᱟ ᱾ ᱡᱩᱫᱤ ᱫᱟᱹᱭ/ᱫᱤᱫᱤ ᱦᱚᱲ ᱨᱤᱱ ᱡᱟᱣᱶᱟᱭ ᱠᱚᱲᱟ ᱨᱤᱱ ᱵᱚᱭᱦᱟ ᱠᱟᱲᱟᱭ ᱢᱟᱨᱟᱝ ᱜᱮᱭᱟᱭ ᱠᱷᱟᱱ ᱫᱟᱫᱟ ᱥᱟᱹᱜᱟᱹᱭ ᱛᱮᱭ ᱦᱚᱦᱚ ᱟᱭ ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
• ᱥᱟᱸᱜᱟᱛ ᱠᱩᱲᱤ
ᱵᱚᱛᱚᱨ
ᱟᱢ ᱯᱷᱚᱵᱤᱭᱟ
ᱛᱟᱞᱩᱠ ᱟᱠᱟᱱ ᱞᱮᱠᱟᱛᱮ ᱱᱟᱶᱟ ᱫᱚ ᱟᱫᱷᱟᱱ ᱟᱱᱠᱟᱱ ᱠᱚ ᱵᱚᱛᱚᱨ ᱠᱟᱱᱟ -- ᱨᱟᱠᱚᱥ ᱟᱨ ᱵᱚᱸᱜᱟ, ᱵᱟᱹᱲᱤᱡ ᱫᱟᱲᱮ ᱨᱮᱱᱟᱜ ᱟᱥᱛᱤᱛᱣᱚ, ᱯᱤᱯᱲᱤᱝ, ᱵᱤᱸᱫᱤ, ᱵᱤᱧ, ᱦᱟᱭᱤᱴᱥ, ᱫᱟᱜ, ᱥᱩᱭ, ᱥᱟᱶᱛᱟ ᱵᱟᱝ ᱨᱮᱵᱮᱱ, ᱵᱤᱱᱤᱰ ᱟᱨ ᱥᱟᱱᱟᱢ ᱯᱟᱲᱟ ᱨᱚᱲ ᱮᱢᱟᱱ ᱠᱚ᱾
ᱟᱫᱤᱛᱭᱟᱬᱟ
ᱟᱫᱤᱛᱭᱟᱬᱟ(Aadityana) ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱛ ᱯᱚᱱᱚᱛ ᱨᱮᱱᱟᱜ ᱯᱳᱨᱵᱚᱸᱫᱚᱨ ᱦᱚᱱᱚᱛ ᱨᱮ ᱢᱮᱱᱟᱜ ᱟᱠᱟᱫ ᱢᱤᱫ ᱱᱚᱜᱚᱨ ᱠᱟᱱᱟ᱾ ᱱᱚᱶᱟ ᱫᱚ ᱯᱳᱨᱵᱚᱸᱫᱚᱨ ᱥᱩᱨ ᱨᱮ ᱵᱟᱨᱫᱟ ᱰᱩᱸᱜᱽᱨᱤ ᱢᱮᱱᱟᱜ-ᱟ᱾
ᱱᱟᱜᱟᱢ
ᱱᱚᱶᱟ ᱥᱚᱦᱚᱨ ᱫᱚ ᱑᱗,᱔᱘ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ᱾
ᱵᱷᱩᱜ
ᱵᱩᱨᱩ ᱰᱩᱸᱜᱽᱨᱤ ᱨᱮ ᱟᱹᱛᱩ ᱠᱷᱚᱱ ᱯᱟᱪᱮ ᱥᱮᱦᱮᱫ ᱨᱮ ᱢᱤᱫ ᱢᱟᱨᱟᱝ ᱵᱷᱩᱜᱟᱜ ᱢᱮᱱᱟᱜ-ᱟ ᱚᱱᱟ ᱢᱟᱨᱟᱝ ᱵᱷᱩᱜ ᱫᱚ ᱡᱟᱢᱵᱩᱣᱟᱱ ᱵᱷᱩᱜ ᱠᱚ ᱢᱮᱛᱟᱣᱟᱜ-ᱟ᱾ ᱡᱟᱢᱵᱩᱣᱟᱱ ᱫᱚ ᱢᱤᱫ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱠᱚᱣᱭᱚ ᱠᱟᱨᱮᱠᱴᱟᱨ ᱛᱟᱦᱮᱸᱜ ᱠᱟᱱᱟ ᱡᱟᱦᱟᱸᱭ ᱢᱤᱫ ᱚᱸᱰᱮ ᱨᱤᱱ ᱠᱩᱲᱤ ᱜᱤᱫᱟᱹᱨ ᱡᱟᱢᱵᱩᱣᱟᱛᱤ ᱠᱨᱤᱥᱬᱟ ᱥᱟᱶ ᱮ ᱵᱟᱯᱞᱟ ᱞᱮᱱ ᱛᱟᱦᱮᱱᱟ᱾
ᱮᱞᱥᱚᱝ ᱠᱚ
ᱥᱤᱧᱚᱛ ᱨᱮᱱᱟᱜ ᱮᱞᱥᱚᱝ ᱞᱮᱠᱟᱛᱮ, ᱟᱫᱤᱛᱭᱟᱬᱟ ᱨᱮ ᱑᱗,᱒᱓᱗ ᱴᱟᱜ ᱜᱟᱱ ᱦᱚᱲ ᱠᱚ ᱛᱟᱦᱮᱸᱜ ᱠᱟᱱᱟ᱾ ᱩᱱᱠᱩ ᱢᱩᱫᱽ ᱨᱮ ᱠᱚᱲᱟ ᱥᱮ ᱵᱟᱵᱟ ᱦᱚᱲ ᱫᱚ ᱕᱒% ᱠᱚ ᱢᱮᱱᱟᱜ ᱠᱚᱣᱟ ᱟᱨ ᱛᱤᱨᱞᱟ ᱨᱮ ᱔᱘% ᱜᱟᱱ ᱢᱮᱱᱟᱜ ᱠᱚᱣᱟ᱾ ᱟᱫᱤᱛᱭᱟᱬᱟ ᱨᱮᱱ ᱦᱚᱲᱠᱚ ᱫᱚ ᱕᱓% ᱜᱟᱱ ᱦᱚᱲ ᱠᱚᱣᱟᱜ ᱥᱤᱠᱷᱱᱟᱹᱛ ᱢᱮᱱᱟᱜ ᱠᱚᱣᱟ, ᱱᱚᱶᱟ ᱠᱷᱚᱱ ᱫᱚ ᱱᱮᱥᱟᱱ ᱮᱣᱨᱮᱡᱽ ᱨᱮ ᱕᱙% ᱴᱟᱜ ᱠᱚ ᱢᱮᱱᱟᱜ ᱠᱚᱣᱟ, ᱥᱟᱶᱛᱮ ᱖᱐% ᱠᱚᱲᱟ ᱠᱚ ᱥᱤᱠᱱᱟᱹᱛ ᱢᱮᱱᱟᱜ ᱠᱚᱣᱟ ᱟᱨ ᱠᱩᱲᱤ ᱨᱮ ᱔᱐% ᱜᱮ ᱥᱤᱠᱱᱟᱹᱛ ᱢᱮᱱᱟᱜ ᱠᱚᱣᱟ᱾ ᱠᱚᱢ ᱩᱢᱮᱨ ᱠᱚ ᱫᱚ ᱱᱚᱶᱟ ᱠᱷᱚᱱ ᱯᱟᱹᱦᱤᱞ ᱠᱮᱠᱷᱟ ᱛᱮ ᱑᱖% ᱴᱟᱜ ᱜᱟᱱ ᱜᱮ ᱦᱚᱲ ᱠᱚ ᱢᱮᱱᱟᱜ ᱟᱠᱟᱫ ᱠᱚᱣᱟ᱾
ᱤᱠᱚᱱᱚᱢᱤ
᱑᱘᱓᱙ ᱨᱮ ᱟᱹᱛᱩ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱨᱮᱱᱟᱜ ᱵᱩᱨᱩ ᱨᱮ ᱱᱚᱸᱲᱮ ᱢᱤᱫ ᱠᱷᱚᱫᱟᱱ ᱮᱦᱚᱵ ᱦᱩᱭ ᱚᱪᱚ ᱞᱮᱱ ᱛᱟᱦᱮᱱ᱾ ᱱᱚᱶᱟ ᱫᱷᱤᱮᱤ ᱢᱟᱨᱟᱝ ᱴᱚᱴᱷᱟ ᱛᱮ ᱵᱟᱢᱵᱮ ᱟᱨ ᱟᱭᱢᱟ ᱡᱟᱭᱜᱟ ᱠᱚ ᱨᱮ ᱱᱤᱨᱭᱟᱛ ᱦᱩᱭ ᱚᱪᱚᱜ ᱠᱟᱱᱟ ᱟᱨ ᱤᱠᱚᱱᱚᱢᱤ ᱞᱮᱠᱟᱛᱮ ᱠᱷᱚᱱ ᱯᱳᱨᱵᱚᱸᱫᱚᱨ ᱫᱷᱤᱨᱤ ᱨᱩᱯ ᱛᱮ ᱵᱟᱰᱟᱭ ᱧᱟᱢᱚᱜ ᱠᱟᱱᱟ᱾ ᱱᱚᱶᱟ ᱪᱩᱱ ᱫᱷᱤᱨᱤ ᱠᱟᱱᱟ, ᱨᱚᱝ ᱨᱮ ᱥᱟᱥᱟᱝ ᱯᱩᱸᱰ, ᱟᱨ ᱠᱚᱢᱯᱮᱭᱠᱴ ᱚᱱᱟᱡᱽ ᱠᱚ ᱢᱮᱱᱟᱜ-ᱟ᱾ ᱱᱚᱶᱟ ᱡᱟᱭᱜᱟ ᱞᱮᱠᱟᱛᱮ ᱱᱚᱶᱟ ᱢᱟᱠᱷᱚᱱᱤᱭᱟᱳ ᱫᱷᱤᱨᱤ ᱥᱮ ᱢᱚᱠᱠᱷᱚᱱ-ᱫᱷᱤᱨᱤ ᱠᱚ ᱧᱩᱛᱩᱢ ᱛᱮ ᱵᱟᱰᱟᱭ ᱧᱟᱢᱚᱜ ᱠᱟᱱᱟ᱾ ᱱᱚᱶᱟ ᱢᱤᱫ ᱩᱛᱠᱨᱤᱥᱴ ᱜᱩᱱ ᱠᱚ ᱨᱮᱱᱟᱜ ᱫᱟᱣ ᱠᱚ ᱞᱟᱹᱜᱤᱫ ᱛᱮ ᱢᱮᱱᱚᱜᱚᱜ ᱠᱟᱱᱟ, ᱵᱷᱤᱛ ᱫᱚ ᱵᱟᱝ ᱮᱴᱟᱜ ᱣᱴᱟᱜ ᱢᱚᱨᱴᱟᱨ ᱨᱮᱱᱟᱜ ᱱᱚᱶᱟ ᱠᱚᱴ- ᱫᱷᱤᱨᱤ ᱠᱷᱚᱱ ᱵᱟᱱᱟᱣ ᱦᱩᱭ ᱟᱠᱟᱱᱟ, ᱟᱨ ᱢᱮᱱᱚᱜᱚᱜ ᱡᱟᱱᱟ ᱡᱮ ᱫᱟᱜ ᱡᱟᱹᱯᱩᱫ ᱫᱤᱱ ᱟᱜ ᱥᱤᱡᱟᱱ ᱛᱟᱭᱚᱢ ᱥᱟᱱᱟᱢ ᱫᱷᱤᱨᱤ ᱢᱤᱫ ᱥᱟᱶ ᱢᱮᱥᱟ ᱠᱟᱛᱮᱜ ᱢᱤᱫ ᱵᱞᱚᱠ ᱵᱟᱱᱟᱜ ᱠᱟᱱᱟ᱾ ᱥᱟᱢᱟᱝ ᱨᱮ ᱢᱤᱫ ᱥᱤᱢᱮᱸᱴ (ᱥᱳᱣᱨᱟᱥᱴᱨᱚ ᱥᱤᱢᱮᱸᱴ) ᱨᱮᱱᱟᱜ ᱠᱟᱨᱠᱟᱷᱟᱱᱟ ᱢᱮᱱᱟᱜ-ᱟ᱾
ᱡᱚᱨᱟᱢ ᱛᱷᱟᱝᱜᱟ
ᱡᱚᱨᱟᱢ ᱛᱷᱟᱝᱜᱟ (ᱡᱟᱱᱟᱢᱺ ᱑᱓ ᱡᱩᱞᱟᱭ ᱑᱙᱔᱔) ᱫᱚ ᱢᱤᱫᱴᱟᱹᱝ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱨᱟᱡᱟᱨᱤᱭᱟᱹ ᱠᱟᱱᱟᱭ ᱟᱨ ᱱᱟᱦᱟᱜ ᱢᱤᱡᱚᱨᱟᱢ ᱯᱚᱱᱚᱛ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱾ ᱩᱱᱤᱫᱚ ᱢᱤᱡᱚ ᱱᱮᱥᱚᱱᱟᱞ ᱯᱷᱨᱚᱱᱴ ᱨᱤᱱᱤᱡ ᱟᱹᱭᱩᱨᱤᱡ ᱠᱟᱱᱟᱭ ᱾ ᱩᱱᱤ ᱫᱚ ᱞᱮᱛᱟᱲ ᱑᱙᱙᱘ ᱥᱮᱨᱢᱟ ᱠᱷᱚᱱ ᱒᱐᱐᱘ ᱥᱮᱨᱢᱟ ᱦᱟᱹᱵᱤᱡ ᱢᱤᱡᱚᱨᱟᱢ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ, ᱵᱟᱵᱟᱨ ᱫᱷᱟᱣ ᱞᱟᱹᱜᱤᱫ ᱾ ᱩᱱᱤ ᱫᱚ ᱢᱤᱡᱚ ᱡᱟᱹᱡᱟᱹᱛᱨᱤᱭᱟᱹ ᱯᱷᱨᱚᱱᱴ ᱨᱮᱭᱟᱜ ᱟᱱᱫᱚᱲ ᱚᱠᱛᱮ ᱨᱮ ᱞᱟᱞ ᱰᱮᱝᱜᱟ ᱛᱟᱭᱚᱢ ᱫᱚᱥᱟᱨ ᱦᱩᱜᱼᱦᱩᱠᱩᱢᱤᱡᱼᱮ ᱛᱟᱦᱮᱸ ᱠᱟᱱᱟ ᱟᱨ ᱤᱱᱟᱹ ᱛᱟᱭᱚᱢ ᱮᱢᱹᱮᱱᱹᱮᱯᱷ ᱯᱟᱨᱴᱤ ᱞᱮᱠᱟ ᱢᱟᱱᱚᱛᱮ ᱧᱟᱢ ᱠᱮᱫ ᱴᱟᱭᱱᱚᱢ, ᱯᱟᱨᱴᱤ ᱨᱮᱱ ᱚᱣᱟᱨᱤᱥᱮ ᱦᱩᱭ ᱮᱱᱟ ᱾ ᱩᱱᱤ ᱫᱚ ᱢᱤᱡᱚᱨᱟᱢ ᱵᱤᱫᱷᱟᱱ ᱥᱚᱵᱷᱟ ᱨᱮ ᱠᱟᱹᱣᱰᱤ ᱟᱨ ᱥᱮᱪᱮᱫ ᱢᱚᱱᱛᱨᱤ ᱞᱮᱠᱟ ᱛᱮ ᱵᱟᱪᱷᱟᱣ ᱵᱟᱦᱟᱞ ᱚᱪᱚ ᱞᱮᱱᱟ ᱾ ᱒᱐᱐᱘ ᱥᱮᱨᱢᱟ ᱨᱮ ᱩᱱᱠᱩ ᱣᱟᱜ ᱯᱟᱨᱴᱤ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱴᱷᱮᱱ ᱠᱚ ᱦᱟᱨᱟᱣ ᱚᱪᱚ ᱞᱮᱱᱟ ᱾ ᱩᱱᱤ ᱫᱚ ᱵᱟᱨᱭᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱚᱸᱭᱮᱸ ᱟᱨ ᱮᱛᱚᱢ ᱪᱟᱢᱯᱟᱭ ᱠᱷᱚᱱᱮ ᱛᱤᱝᱜᱩ ᱞᱮᱱᱟ ᱟᱨ ᱵᱟᱱᱟᱨ ᱴᱚᱴᱷᱟ ᱠᱷᱚᱱ ᱜᱮᱭᱮ ᱦᱟᱨᱟᱣ ᱮᱱᱟ ᱾ ᱩᱱᱤᱫᱚ ᱘ ᱰᱤᱥᱮᱢᱵᱚᱨ ᱒᱐᱐᱘ ᱢᱟᱹᱦᱤᱛ ᱦᱤᱞᱚᱜ ᱯᱚᱱᱚᱛ ᱜᱚᱢᱠᱮ ᱮᱢᱹᱮᱢ ᱞᱟᱠᱷᱮᱨᱟ ᱴᱷᱮᱱ ᱦᱩᱫᱟᱹ ᱠᱷᱚᱱ ᱥᱟᱦᱟᱜ ᱨᱮᱭᱟᱜ ᱥᱟᱠᱟᱢ ᱮ ᱪᱟᱞ ᱟᱫᱮᱭᱟ ᱟᱨ ᱯᱮ ᱢᱟᱦᱟ ᱛᱟᱭᱚᱢ ᱦᱩᱫᱟᱹ ᱠᱷᱚᱱᱮ ᱥᱟᱦᱟᱭᱮᱱᱟ ᱾ ᱩᱱᱤ ᱫᱚ ᱟᱨᱦᱚᱸ ᱒᱐᱑᱘ ᱥᱮᱨᱢᱟ ᱨᱮ ᱥᱤᱨᱟᱹ ᱢᱚᱱᱛᱨᱤ ᱦᱩᱭ ᱨᱩᱣᱟᱹᱲ ᱮᱱᱟ, ᱛᱤᱱ ᱨᱮ ᱩᱱᱠᱩᱣᱟᱜ ᱯᱟᱨᱴᱤ ᱵᱤᱫᱷᱟᱱ ᱥᱚᱵᱷᱟ ᱨᱮ ᱥᱟᱝᱜᱮ ᱢᱟᱹᱪᱤ ᱠᱚ ᱦᱟᱢᱮᱴ ᱠᱮᱫᱟ ᱾
ᱜᱤᱫᱽᱨᱟᱹ ᱚᱠᱛᱮ
ᱡᱚᱨᱟᱢ ᱛᱷᱝᱢᱟ ᱫᱚ ᱑᱓ ᱡᱩᱞᱟᱭ ᱑᱙᱔᱔ ᱥᱮᱨᱢᱟ ᱨᱮᱭᱮ ᱡᱟᱱᱟᱢ ᱞᱮᱱᱟ, ᱥᱟᱝᱛᱷᱟᱝ ᱟᱹᱛᱩ ᱨᱮ ᱾ ᱩᱱᱤ ᱨᱮᱱ ᱟᱯᱟᱛᱮᱫ ᱟᱜ ᱧᱩᱛᱩᱢ ᱫᱚ ᱫᱟᱨᱯᱷᱩᱝᱜᱟ ᱛᱟᱸᱦᱮᱸ ᱠᱟᱱᱟ ᱟᱨ ᱮᱝᱜᱟᱛᱮᱫ ᱟᱜ ᱧᱩᱛᱩᱢ ᱫᱚ ᱵᱷᱟᱱᱩᱣᱟᱭᱟ ᱪᱷᱤᱝᱜᱤ ᱛᱟᱸᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱮᱝᱜᱟᱛᱼᱟᱯᱟᱛ ᱨᱮᱱ ᱤᱨᱟᱞ ᱜᱚᱴᱟᱝ ᱦᱚᱯᱚᱱ ᱢᱩᱫᱽ ᱨᱮ ᱠᱟᱹᱴᱤᱡ ᱩᱛᱟᱹᱨᱤᱡ ᱠᱷᱚᱱ ᱞᱟᱹᱴᱩᱭᱤᱡᱼᱮ ᱛᱟᱸᱦᱮᱸ ᱠᱟᱱᱟ ᱾ ᱩᱱᱠᱩ ᱫᱚ ᱢᱚᱬᱮ ᱠᱚᱲᱟ ᱵᱚᱭᱦᱟ ᱟᱨ ᱯᱮᱭᱟ ᱢᱤᱥᱨᱟ ᱟᱠᱚ ᱾
ᱥᱮᱪᱮᱫ
ᱡᱚᱨᱟᱢ ᱛᱷᱟᱝᱜᱟ ᱫᱚ ᱑᱙᱕᱐ ᱥᱮᱨᱢᱟ ᱨᱮ ᱯᱨᱟᱭᱢᱟᱨᱤ ᱥᱠᱩᱞ ᱨᱮᱢ ᱯᱟᱲᱦᱟᱣ ᱞᱮᱰᱟ ᱾ ᱑᱙᱕᱔ ᱥᱮᱨᱢᱟ ᱨᱮ ᱫᱚ ᱥᱟᱣᱩᱛ ᱠᱷᱣᱵᱩᱝ ᱨᱮᱭᱟᱜ ᱢᱤᱰᱰᱮᱞ ᱥᱠᱩᱞ ᱨᱮ ᱟᱨ ᱑᱙᱕᱖ ᱥᱮᱨᱢᱟ ᱨᱮ ᱫᱚ  ᱛᱩᱨᱩᱭ ᱪᱟᱱᱟᱪ ᱥᱟᱹᱛ ᱠᱮᱫᱟ ᱾ ᱑᱙᱕᱗ ᱥᱮᱨᱢᱟ ᱨᱮ ᱩᱱᱤ ᱫᱚ ᱪᱟᱢᱯᱷᱟᱭ ᱜᱟᱱᱫᱷᱤ ᱦᱟᱭ ᱥᱠᱩᱞ ᱨᱮ ᱪᱟᱱᱟᱪ ᱮᱭᱟᱭ ᱨᱮᱭᱮ ᱵᱷᱩᱨᱛᱤ ᱞᱮᱱᱟ ᱾ ᱩᱱᱤ ᱫᱚ ᱟᱡᱟᱜ ᱦᱟᱭ ᱥᱠᱩᱞ ᱥᱮᱪᱮᱫ ᱑᱙᱖᱐ ᱥᱮᱨᱢᱟ ᱨᱮᱭᱮ ᱢᱩᱪᱟᱹᱫ ᱞᱮᱫᱟ ᱾ ᱩᱱᱤ ᱫᱚ ᱟᱡᱟᱜ ᱠᱚᱞᱮᱡᱽ ᱯᱟᱲᱟᱣ ᱰᱤᱹᱮᱢᱹ ᱠᱚᱞᱮᱡᱽ ᱢᱟᱱᱤᱯᱩᱨ ᱠᱷᱚᱱᱮ ᱯᱩᱨᱟᱹᱣ ᱞᱮᱫᱟ ᱾
ᱨᱟᱡᱽ ᱟᱹᱨᱤ
᱑᱙᱙᱐ ᱥᱮᱨᱢᱟ ᱨᱮ ᱞᱟᱞᱰᱮᱝᱜᱟ ᱜᱩᱨ ᱛᱟᱭᱱᱚᱢ, ᱩᱱᱤ ᱠᱚ ᱵᱟᱦᱟᱞ ᱠᱮᱫᱮᱭᱟ ᱢᱤᱡᱚ ᱱᱮᱥᱚᱱᱟᱞ ᱯᱷᱨᱚᱱᱴ ᱨᱮᱱ ᱯᱟᱨᱥᱮᱛ ᱞᱮᱠᱟ ᱛᱮ ᱾ ᱛᱤᱱ ᱨᱮ ᱵᱤᱫᱷᱟᱱ ᱥᱚᱵᱷᱟ ᱫᱚ ᱑᱙᱙᱘ ᱥᱮᱨᱢᱟ ᱟᱨᱮ ᱚᱨᱟᱢ ᱮᱱᱟ, ᱩᱱ ᱚᱠᱛᱮ ᱩᱱᱤ ᱫᱚ ᱯᱟᱨᱴᱤ ᱨᱮᱭᱟᱜ ᱫᱟᱭᱤᱠ ᱵᱷᱟᱨᱮ ᱜᱚᱜ ᱞᱮᱫᱟ ᱟᱨ ᱠᱚ ᱡᱤᱛᱠᱟᱹᱨ ᱮᱱᱟ ᱟᱨ ᱩᱱᱤ ᱜᱮ ᱢᱤᱡᱚᱨᱟᱢ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱭᱮ ᱵᱮᱱᱟᱣ ᱮᱱᱟ ᱾
ᱥᱚᱢᱟᱡᱤᱠ ᱠᱟᱨᱚᱱ
ᱥᱚᱢᱟᱡᱤᱠ ᱠᱟᱨᱚᱱ( Socialization) ᱚᱱᱟ  ᱯᱨᱟᱠᱨᱤᱛ ᱠᱟᱱᱟ ᱡᱟᱦᱟᱸ ᱫᱚ ᱢᱚᱫᱷᱭᱚᱢ ᱠᱷᱚᱱ ᱢᱟᱹᱱᱢᱤ ᱥᱚᱢᱟᱡᱽ ᱨᱮᱱᱟᱜ ᱟᱭᱢᱟ ᱵᱮᱵᱷᱟᱨ  ᱨᱤᱛᱤ ᱨᱤᱣᱟᱡᱽ ᱜᱟᱛᱤ ᱵᱤᱫᱷᱤ ᱠᱚ  ᱮᱢᱟᱱ ᱮ ᱪᱮᱫ ᱟᱠᱚ ᱠᱟᱱᱟ᱾ ᱡᱤᱣᱮᱫᱽ ᱟᱫᱤᱛᱭᱚ ᱠᱷᱚᱱ ᱥᱟᱢᱟᱡᱤᱠ ᱟᱫᱛᱤᱛᱣᱚ ᱨᱮ ᱢᱟᱹᱱᱢᱤ  ᱠᱚᱣᱟᱜ ᱨᱩᱯᱟᱸᱛᱟᱨᱚᱱ ᱦᱚᱸ ᱥᱚᱢᱟᱠᱤᱠᱚ ᱠᱟᱨᱚᱱ  ᱨᱮᱱᱟᱜ ᱢᱚᱫᱷᱭᱚᱢ ᱛᱮ ᱠᱷᱚᱱ ᱮ ᱦᱩᱭᱩᱜ ᱠᱟᱱᱟ᱾ ᱥᱚᱢᱟᱡᱤᱠ ᱠᱟᱨᱚᱱ ᱨᱮᱱᱟᱜ ᱢᱚᱫᱷᱭᱚᱢ ᱛᱮ  ᱠᱷᱚᱱ ᱜᱮ ᱚᱱᱟ ᱟᱛᱩ ᱪᱟᱞᱤ ᱟᱛᱢᱚ ᱥᱟᱭ ᱮᱫᱟᱭ᱾ ᱥᱚᱢᱟᱡᱤᱠ ᱠᱟᱨᱚᱱ ᱨᱮᱱᱟᱜ ᱯᱨᱚᱠᱨᱤᱭᱟ ᱢᱟᱹᱱᱢᱤ ᱨᱮᱱᱟᱜ ᱟᱨᱤᱪᱷᱟᱞᱤ ᱨᱮᱱᱟᱜ ᱵᱷᱚᱛᱤᱠ  ᱣᱚ ᱟ  ᱵᱷᱚᱛᱤᱠ ᱨᱩᱯ ᱨᱮᱱᱟᱜ ᱩᱯᱨᱩᱢ ᱚᱪᱚᱭᱟᱭ᱾ ᱪᱮᱫᱚᱜ ᱨᱮᱱᱟᱜ ᱱᱟᱶᱟ ᱯᱨᱚᱠᱨᱤᱭᱟ  ᱥᱟᱢᱟᱡ ᱨᱮ  ᱱᱟᱤᱭᱟᱢ ᱨᱮᱱᱟᱜ ᱟᱫᱷᱤᱱ ᱠᱟᱱᱟ ᱚᱱᱟ ᱟᱫᱷᱤᱱ ᱛᱮᱜᱮ ᱪᱟᱞᱟᱜ ᱠᱟᱱᱟ᱾ ᱥᱚᱢᱟᱡ ᱥᱟᱥᱛᱨᱚ ᱨᱮᱱᱟᱜ ᱯᱟᱹᱨᱥᱤ ᱛᱮᱢ ᱢᱮᱱ ᱞᱮᱠᱟᱷᱟᱱ  ᱟᱡᱟᱜ ᱯᱚᱨᱤᱥᱛᱤᱛᱷᱤ ᱥᱮ ᱫᱟᱨᱡᱮ ᱨᱮᱱᱟᱜ ᱵᱚᱝᱜᱟ ᱟᱨ ᱚᱱᱟ ᱚᱱᱩᱭᱨᱯ ᱨᱮ ᱟᱡᱟᱜ ᱵᱷᱩᱢᱤᱠᱟ ᱱᱤᱵᱷᱟᱣ ᱞᱟᱹᱜᱤᱫ ᱛᱮ  ᱟᱱᱟ ᱨᱮᱟᱱᱟᱞᱜ ᱵᱤᱫᱷᱤ ᱫᱚ ᱟᱵᱚ ᱥᱚᱢᱟᱡᱤᱠ ᱠᱟᱨᱟᱱ ᱨᱮᱱᱟᱜ ᱠᱚᱨᱤᱭᱟ ᱛᱮᱟ ᱜᱮ ᱟᱛᱢᱚ ᱥᱚᱢᱟᱱ ᱦᱩᱭᱩᱜ ᱠᱟᱱᱟ᱾ ᱥᱚᱢᱟᱡᱤᱠ ᱠᱟᱨᱚᱱ ᱨᱮᱱᱟᱜ  ᱦᱚᱲ ᱠᱚ ᱨᱮᱱᱟᱜ ᱥᱚᱢᱟᱡᱤᱠ ᱨᱩᱯ ᱛᱮ ᱠᱷᱚᱱ ᱠᱨᱤᱭᱟ ᱥᱤᱞ ᱵᱟᱱᱟᱜ ᱠᱟᱱᱟ᱾ ᱱᱟᱶᱟ ᱨᱮᱱᱟᱜ ᱢᱚᱫᱷᱭᱚᱢ ᱛᱮ  ᱟᱹᱨᱤᱪᱟᱹᱞᱤ ᱠᱚ ᱨᱮᱱᱟᱜ ᱟᱱᱩᱨᱩᱯ  ᱟᱪᱨᱚᱱ ᱞᱟᱹᱜᱤᱫ  ᱠᱚ ᱵᱤᱵᱚᱠ ᱵᱤᱠᱥᱤᱛ  ᱦᱩᱭᱩᱜ ᱠᱟᱱᱟ ᱾ ᱱᱟᱶᱟ ᱞᱟᱹᱜᱤᱫ ᱛᱮ ᱦᱚᱲ ᱠᱚ ᱣᱟᱜ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱢᱩᱞ ᱨᱮᱱᱟᱜ ᱡᱟᱦᱟ ᱟᱵᱷᱭᱚᱸᱛᱨᱤᱛ ᱦᱩᱭ ᱟᱠᱟᱱ ᱛᱟᱦᱮᱱᱟ ᱟᱱᱟ ᱥᱚᱢᱟᱡᱤᱠ ᱠᱟᱨᱟᱱ ᱨᱮᱱᱟᱜ ᱨᱮᱱᱟᱜ ᱜᱮ ᱨᱩᱯ ᱠᱟᱱᱟ᱾ ᱢᱮᱱᱠᱷᱟᱱ ᱥᱚᱢᱟᱡᱤᱠ ᱠᱟᱨᱚᱱ ᱨᱮᱱᱟᱜ ᱵᱤᱥᱞᱮᱥᱱ ᱟᱨ ᱯᱟᱲᱷᱟᱣ ᱨᱭ ᱱᱟᱶᱟ ᱠᱟᱛᱷᱟ ᱨᱮᱱᱟᱜ ᱫᱷᱮᱭᱚᱱ ᱨᱮ ᱱᱟᱶᱟ ᱠᱟᱛᱷᱟ'' ᱨᱮᱱᱟ ᱫᱷᱮᱭᱚᱱ ᱫᱚᱦᱟᱭ ᱫᱟᱨᱠᱟᱨ ᱟ ᱡᱮ ᱪᱮᱫᱚᱜ ᱨᱮᱱᱟᱜ ᱯᱨᱚᱠᱨᱤᱭᱟ ᱨᱮ ᱥᱚᱢᱟᱡᱤᱠ ᱢᱟᱱᱫᱚᱸᱰ ᱥᱮ  ᱟᱹᱨᱤᱪᱟᱹᱞᱤ ᱨᱤᱱ ᱥᱟᱱᱟᱢ ᱠᱷᱚᱱ ᱵᱟᱬᱛᱤ ᱚᱦᱢᱤᱭᱚᱛ ᱦᱩᱭᱩᱜ ᱠᱟᱱᱟ ᱾  ᱚᱱᱟ ᱫᱚᱦᱟ ᱞᱮᱱᱠᱷᱟᱱ  ᱜᱮ ᱟᱳᱨᱟᱫᱷᱤᱠ ᱣᱟᱨᱫᱟᱛ ᱠᱚ  ᱛᱟᱦᱮᱱ ᱟᱱᱟ᱾ ᱡᱮᱞᱮᱠ ᱦᱚᱛᱭᱚ, ᱠᱩᱢᱵᱲᱩ ᱥᱮ ᱟᱨᱚ ᱟᱯᱨᱚᱫᱷᱤᱠ ᱣᱟᱨᱫᱟᱛ ᱠᱚ, ᱚᱱᱟ ᱥᱚᱢᱟᱡᱤᱠ ᱠᱟᱨᱚᱱ ᱨᱮ ᱵᱟᱝ ᱞᱮᱠᱷᱟ  ᱠᱟᱱᱟ ᱢᱮᱱᱠᱷᱟᱱ ᱱᱟᱶᱟ ᱨᱮᱱᱟᱜ ᱮᱞᱮᱞ ᱣᱤᱯᱚᱛᱷ ᱜᱚᱢᱤ, ᱵᱮᱵᱷᱟᱨ ᱨᱮ ᱦᱩᱭᱩᱜ ᱠᱟᱱᱟ᱾ ᱱᱟᱶᱟ ᱪᱮᱫᱚᱜ ᱟᱱ ᱦᱚᱲ ᱥᱚᱢᱟᱡ ᱨᱮᱱᱟᱜ ᱟᱥᱚᱞ ᱰᱟᱦᱟᱨ  ᱨᱮᱱᱟᱜ ᱩᱞᱴᱤ ᱢᱮᱱᱠᱭ ᱱᱟᱶᱟ ᱨᱮᱱᱟᱜ ᱞᱮᱠᱷᱟᱱ᱾ ᱠᱟᱣᱭᱚ ᱣᱟᱜ ᱥᱨᱚᱣᱭᱚ ᱟᱨ ᱫᱨᱤᱥᱭᱚ ᱵᱟᱱᱟᱨ ᱯᱨᱟᱵᱷᱮᱫ ᱡᱚᱲᱟᱣ ᱨᱮ ᱱᱚᱶᱟ ᱜᱨᱟᱸᱛᱷ ᱨᱮ ᱵᱤᱪᱟᱹᱨ ᱨᱮᱱᱟᱜ ᱱᱟᱯᱟᱭ ᱥᱟᱸᱦᱤᱡ᱾
ᱱᱚᱶᱟ ᱪᱮᱫᱚᱜ ᱞᱟᱸᱜᱤᱫ ᱛᱮ ᱦᱚᱲ ᱥᱚᱢᱟᱡ ᱨᱮᱱᱟᱜ ᱟᱥᱚᱞ ᱰᱟᱦᱟᱨ ᱛᱮ ᱩᱞᱴᱤ ᱢᱟᱱᱟᱜ ᱠᱟᱱᱟ᱾ ᱚᱱᱟ ᱥᱚᱢᱟᱡᱤᱠ ᱨᱮ ᱥᱚᱠᱨᱟᱛᱢᱟᱠ ᱭᱚᱜᱽᱫᱟᱱ ᱮᱦᱚᱵ ᱞᱟᱹᱜᱤᱫ ᱛᱮ ᱮᱢᱚᱜ ᱨᱮᱱᱟᱜ ᱟᱵᱚᱥᱛᱟ ᱨᱮ ᱦᱚᱸ ᱵᱟᱝ ᱛᱟᱦᱮᱱ ᱠᱟᱱᱟ᱾ ᱱᱚᱶᱟ ᱵᱟᱝ ᱟᱱ ᱠᱟᱹᱢᱤ ᱠᱚ ᱟᱨ ᱟᱪᱨᱟᱱ ᱨᱮ ᱥᱟᱱᱟᱢ ᱜᱮ ᱵᱟᱹᱲᱤᱡ ᱥᱚᱢᱟᱡᱤᱠ ᱠᱟᱨᱚᱱ ᱨᱮᱱᱟᱜ ᱡᱮᱞᱮᱠ ᱠᱟᱱᱟ ᱟᱱᱟ ᱞᱮᱠᱟ ᱧᱮᱞᱚᱜ  ᱠᱟᱱᱟ᱾ ᱱᱟᱶᱟ ᱞᱮᱠᱟᱱ  ᱥᱚᱢᱟᱡᱤᱠ ᱠᱟᱨᱚᱱ  ᱦᱚᱲ ᱠᱚ ᱥᱚᱢᱟᱡ ᱨᱮᱱᱟᱜ ᱯᱨᱟᱭᱛᱠᱟᱢ  ᱥᱚᱫᱚᱥᱭᱚ ᱠᱚ ᱵᱟᱱᱟᱜ ᱠᱟᱱᱟ ᱟᱱᱟ ᱥᱚᱢᱟᱡᱤᱠ ᱨᱮ ᱠᱟᱹᱢᱤ ᱨᱮ ᱦᱟᱹᱴᱤᱧ ᱟᱠᱟᱱ ᱨᱮ ᱥᱚᱢᱟᱨᱛᱷᱚ ᱵᱟᱱᱟᱜ ᱠᱟᱱᱟ᱾ ᱥᱚᱢᱟᱡᱤᱠ  ᱨᱮᱱᱟᱜ ᱠᱟᱨᱚᱱ  ᱢᱤᱫ ᱥᱟᱱᱟᱢ ᱠᱷᱚᱱ  ᱫᱚᱨᱠᱟᱨᱚᱜ ᱵᱤᱥᱮᱥᱛᱟ ᱱᱟᱶᱟ ᱠᱟᱱᱟ ᱡᱮ  ᱱᱚᱶᱟ ᱡᱤᱣᱚᱱ ᱟᱨᱭᱚᱸᱠ  ᱪᱟᱞᱟᱱ ᱯᱨᱚᱠᱨᱤᱭᱟ ᱠᱟᱱᱟ᱾
ᱞᱳᱦᱚᱰᱤ
ᱞᱳᱦᱚᱰᱤ ᱫᱚ ᱯᱚᱧᱡᱟᱵᱤ ᱠᱚᱣᱟᱜ ᱢᱤᱫ ᱧᱩᱛᱩᱢᱟᱱ ᱯᱟᱨᱟᱵᱽ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱩᱛᱚᱨ ᱥᱤᱧᱚᱛ ᱨᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱯᱟᱨᱟᱵᱽ ᱠᱟᱱᱟ ᱾ ᱵᱟᱹᱲᱛᱤ ᱞᱮᱠᱟᱛᱮ ᱱᱚᱶᱟ ᱯᱟᱨᱟᱵᱽ ᱫᱚ ᱯᱚᱧᱡᱟᱵᱽ ᱴᱚᱴᱷᱟ ᱨᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱾   ᱱᱚᱶᱟ ᱫᱚ ᱥᱟᱠᱨᱟᱛ ᱨᱮᱱᱟᱜ ᱢᱤᱫ ᱢᱟᱦᱟᱸ ᱞᱟᱦᱟ ᱨᱮ ᱠᱚ ᱢᱟᱱᱟᱣᱟ ᱾ ᱥᱟᱠᱨᱟᱛ ᱨᱮᱱᱟᱜ ᱢᱟᱬᱟᱝ ᱧᱤᱫᱟᱹ ᱦᱤᱞᱚᱜ ᱱᱚᱶᱟ ᱯᱟᱨᱟᱵᱽ ᱫᱚᱠᱚ ᱨᱟᱹᱥᱠᱟᱹ ᱨᱚᱢᱚᱡᱟ ᱾ ᱧᱤᱫᱟᱹ ᱚᱠᱛᱚ ᱯᱷᱟᱸᱠᱟ ᱡᱟᱭᱜᱟ ᱨᱮ ᱜᱷᱟᱨᱚᱸᱡᱤᱭᱟᱹ ᱟᱨ ᱥᱩᱨ ᱥᱩᱯᱩᱨ ᱯᱩᱲᱥᱤ ᱦᱚᱲ ᱠᱚ ᱥᱮᱞᱮᱫ ᱠᱟᱛᱮ ᱥᱮᱸᱜᱮᱞ ᱵᱮᱲᱦᱟᱭ ᱛᱮ ᱜᱷᱮᱨᱟᱣ ᱠᱟᱛᱮ ᱠᱚ ᱫᱩᱲᱩᱵ-ᱟ ᱾ ᱱᱤᱭᱟᱹ ᱚᱠᱛᱚ ᱨᱮ ᱨᱮᱣᱰᱤ, ᱚᱛᱵᱟᱫᱟᱢ, ᱞᱟᱵᱷᱟ ᱮᱢᱟᱱ ᱠᱚᱠᱚ ᱡᱚᱢᱟ ᱾
ᱩᱯᱨᱩᱢ
ᱞᱳᱦᱰᱤ ᱫᱚ ᱯᱩᱥ ᱵᱚᱸᱜᱟ ᱨᱮᱱᱟᱜ ᱢᱩᱪᱟᱹᱫ ᱥᱮᱫ, ᱥᱤᱧᱪᱟᱸᱫᱚ ᱦᱟᱺᱥᱩᱨ ᱛᱟᱭᱚᱢ (ᱢᱟᱜᱽ ᱥᱟᱠᱨᱟᱛ ᱨᱮᱱᱟᱜ ᱯᱩᱭᱞᱩ ᱧᱤᱫᱟᱹ) ᱱᱚᱶᱟ ᱯᱟᱨᱟᱵᱽ ᱫᱚᱠᱚ ᱢᱟᱱᱟᱣᱟ ᱾ ᱱᱚᱶᱟ ᱫᱚ ᱵᱟᱹᱲᱛᱤ ᱑᱒ ᱟᱨᱵᱟᱝ ᱑᱓ ᱡᱟᱱᱩᱣᱟᱨᱤ ᱦᱤᱞᱚᱜ ᱯᱟᱲᱟᱣᱜ-ᱟ ᱾ ᱱᱚᱶᱟ ᱢᱩᱬᱩᱛ ᱞᱮᱠᱟᱛᱮ ᱯᱚᱧᱡᱟᱵ ᱨᱮᱱᱟᱜ ᱯᱚᱨᱚᱵᱽ ᱠᱟᱱᱟ ᱾ ᱯᱩᱥ-ᱢᱟᱜᱽ ᱵᱚᱸᱜᱟ ᱨᱮᱱᱟᱜ ᱛᱷᱟᱨᱛᱷᱟᱨᱟᱣᱜ ᱨᱟᱵᱟᱝ ᱠᱷᱚᱱ ᱵᱟᱧᱪᱟᱣᱜ ᱞᱟᱹᱜᱤᱫ ᱥᱮᱸᱜᱮᱞ ᱦᱚᱸ ᱟᱹᱰᱤ ᱜᱮ ᱜᱚᱲᱚᱣᱟᱱ ᱯᱚᱨᱢᱟᱬᱚᱜ-ᱟ ᱾ ᱱᱚᱶᱟ ᱜᱮ ᱵᱮᱵᱷᱟᱨᱚᱜ ᱠᱟᱱ ᱞᱟᱹᱠᱛᱤᱭᱟᱱ ᱞᱳᱦᱰᱤ ᱫᱚ ᱦᱚᱭᱞᱚᱝᱤᱭᱟᱹ ᱯᱟᱨᱟᱵᱽ ᱢᱮᱱᱛᱮ ᱴᱷᱟᱶ ᱮ ᱮᱢᱟᱭᱟ ᱾
‌ᱞᱳᱦᱰᱤ ᱥᱟᱶ ᱥᱟᱹᱜᱟᱹᱭ ᱨᱮ ᱨᱟᱭᱨᱤᱛ ᱟᱨ ᱨᱤᱛ ᱵᱤᱦᱤᱛ ᱠᱷᱚᱱ 6ᱵᱟᱰᱟᱭ ᱧᱟᱢᱚᱜ-ᱟ ᱪᱤ ᱱᱟᱜᱟᱢᱮᱛ ᱜᱟᱛᱷᱟ ᱠᱚᱦᱚᱸ ᱱᱚᱶᱟ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱫᱚᱠᱥ ᱯᱨᱚᱡᱟᱯᱚᱛᱤᱭᱤᱡ ᱦᱚᱯᱚᱱ ᱮᱨᱟ ᱥᱚᱛᱤ ᱭᱟᱜ ᱭᱚᱜᱽᱭᱚᱸ ᱥᱮᱸᱜᱮᱞ ᱨᱮ ᱫᱚᱦᱚᱱᱚᱜ ᱠᱟᱛᱷᱟ ᱩᱭᱦᱟᱹᱨ ᱠᱟᱛᱮ ᱜᱮ ᱱᱚᱶᱟ ᱥᱮᱸᱜᱮᱞ ᱫᱚᱠᱚ ᱡᱩᱞᱟ ᱾ ᱱᱚᱶᱟ ᱚᱠᱛᱚ ᱨᱮ ᱜᱚᱝ ᱟᱠᱟᱱ ᱦᱚᱯᱚᱱ ᱮᱨᱟ ᱠᱚ ᱡᱟᱱᱟᱢ ᱟᱭᱳ ᱵᱟᱵᱟ ᱚᱲᱟᱜ ᱠᱷᱚᱱ 'ᱯᱟᱨᱟᱵᱽ' ( ᱞᱩᱜᱽᱲᱤ, ᱞᱟᱹᱰᱩ ᱢᱤᱴᱷᱟᱹᱭ. ᱨᱮᱵᱽᱰᱤ, ᱡᱚ ᱵᱤᱞᱤ ᱮᱢᱟᱱ ᱠᱚ) ᱠᱚ ᱵᱷᱮᱡᱟ ᱟᱠᱚᱣᱟ ᱾ ᱡᱚᱜᱽᱭᱚᱸ ᱚᱠᱛᱚ ᱨᱮ ᱟᱡᱤᱡ ᱡᱟᱶᱟᱭ ᱜᱚᱝᱠᱮ ᱥᱤᱵᱽ ᱟᱜ ᱵᱟᱝ ᱚᱯᱮᱞᱚᱜ ᱨᱮᱱᱟᱜ ᱫᱚᱠᱥ ᱯᱨᱚᱡᱟᱯᱚᱛᱤᱟᱜ ᱛᱟᱹᱭᱠᱟᱹᱣ ᱜᱮ ᱱᱚᱶᱟᱨᱮ ᱧᱮᱞ ᱧᱟᱢᱚᱜ-ᱟ ᱾ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱯᱩᱨᱩᱵᱽ ᱚᱧᱪᱚᱞ ᱨᱮ 'ᱠᱷᱤᱪᱚᱰᱵᱟᱨ' ᱟᱨ ᱫᱩᱠᱷᱤᱱ ᱥᱤᱧᱚᱛ ᱨᱮ 'ᱥᱟᱠᱨᱟᱛ' ᱨᱮᱦᱚᱸ ᱱᱚᱶᱟ ᱞᱳᱦᱰᱤ ᱥᱩᱨ ᱨᱮᱜᱮ ᱠᱚ ᱢᱟᱱᱟᱣᱟ ᱾ ᱟᱨ ᱦᱚᱯᱚᱱ ᱮᱨᱟ ᱠᱚ ᱥᱟᱶ ᱠᱚ ᱧᱟᱯᱟᱢᱟ ᱾
ᱞᱳᱦᱰᱤ ᱨᱮᱱᱟᱜ ᱒᱐-᱒᱕ ᱢᱟᱦᱟᱸ ᱞᱟᱦᱟ ᱨᱮᱜᱮ ᱠᱚᱲᱟ ᱜᱤᱫᱽᱨᱟᱹ ᱟᱨ ᱠᱩᱲᱤ ᱜᱤᱫᱽᱨᱟᱹ ᱫᱚ 'ᱞᱳᱦᱰᱤ' ᱨᱮᱱᱟᱜ ᱦᱚᱲ ᱥᱮᱨᱮᱧ ᱥᱮᱨᱮᱧ ᱠᱟᱛᱮ ᱥᱟᱦᱟᱱ ᱥᱟᱠᱟᱢ ᱠᱚᱠᱚ ᱧᱟᱢ ᱡᱟᱣᱨᱟᱭᱟ ᱾ ᱡᱟᱣᱨᱟ ᱟᱠᱟᱫ ᱡᱟᱭ ᱛᱮ ᱨᱟᱪᱟ ᱟᱨᱵᱟᱝ ᱵᱟᱲᱜᱮ ᱨᱮᱱᱟᱜ ᱡᱟᱦᱟᱸ ᱜᱮ ᱢᱤᱫ ᱢᱮᱞᱟᱱ ᱴᱷᱟᱶ ᱨᱮ ᱥᱮᱸᱜᱮᱞ ᱠᱚ ᱡᱩᱞᱟ ᱾ ᱜᱷᱟᱨᱚᱸᱡᱽ ᱡᱟᱠ ᱨᱤᱱ ᱟᱨᱵᱟᱝ ᱟᱹᱛᱩ ᱡᱟᱠ ᱨᱤᱱ ᱦᱚᱲ ᱡᱩᱞ ᱟᱠᱟᱱ ᱥᱮᱸᱜᱮᱞ ᱨᱮᱱᱟᱦ ᱵᱮᱲᱦᱟᱭ ᱛᱮ ᱠᱚ ᱫᱩᱲᱩᱵ ᱟᱹᱪᱩᱨᱚᱜ-ᱟ ᱾ ᱚᱲᱟᱜ ᱟᱨ ᱵᱮᱯᱟᱨ ᱵᱟᱹᱱᱤᱡ ᱨᱮᱱᱟᱜ ᱠᱟᱢᱠᱟᱡᱽ ᱠᱚ ᱯᱩᱨᱟᱹᱣ ᱥᱟᱹᱛ ᱠᱟᱛᱮ ᱡᱚᱛᱚ ᱜᱷᱟᱨᱚᱸᱡᱤᱭᱟᱹ ᱠᱚ ᱥᱮᱸᱜᱮᱞ ᱵᱮᱲᱦᱟᱭ ᱛᱮᱠᱚ ᱟᱹᱪᱩᱨᱚᱜ-ᱟ ᱾ ᱨᱮᱣᱰᱤ ( ᱟᱨ ᱚᱠᱟ ᱚᱠᱟ ᱴᱚᱴᱷᱟ ᱨᱮᱫᱚ ᱡᱚᱱᱚᱲᱟ ᱡᱟᱝ) ᱥᱮᱸᱜᱮᱞ ᱨᱮᱠᱚ ᱠᱷᱟᱸᱡᱚᱭᱟ ᱾ ᱥᱟᱶᱛᱮ ᱱᱚᱶᱟ ᱡᱤᱱᱤᱥ ᱠᱚᱜᱮ ᱵᱷᱚᱜᱽ ᱞᱮᱠᱟᱛᱮ ᱡᱟᱦᱟᱸ ᱜᱮ ᱥᱮᱴᱮᱨ ᱟᱠᱟᱱ ᱦᱚᱲ ᱠᱚ ᱛᱟᱞᱟᱨᱮ ᱦᱟᱹᱴᱤᱧ ᱦᱩᱭᱩᱜ-ᱟ ᱾ ᱚᱲᱟᱜ ᱛᱮ ᱨᱩᱣᱟᱹᱲ ᱡᱚᱦᱚᱜ 'ᱞᱳᱦᱰᱤ' ᱠᱷᱚᱱ ᱵᱟᱨ ᱯᱩᱱ ᱡᱩᱞᱩᱜ ᱠᱟᱱ ᱟᱸᱜᱽᱨᱟ / ᱠᱩᱭᱞᱟᱹ ᱵᱷᱳᱜᱽ ᱞᱮᱠᱟᱛᱮ ᱚᱲᱟᱜ ᱫᱷᱟᱹᱵᱤᱡ ᱟᱹᱜᱩ ᱨᱮᱱᱟᱜ ᱨᱤᱛ ᱦᱚᱸ ᱢᱮᱱᱟᱜ-ᱟ ᱾
ᱡᱟᱦᱟᱸ ᱜᱷᱟᱨᱚᱸᱡᱽ ᱨᱮ ᱠᱚᱲᱟ ᱠᱚᱣᱟᱜ ᱵᱟᱯᱞᱟ ᱦᱩᱭᱩᱜ-ᱟ ᱟᱨᱵᱟᱝ ᱡᱟᱦᱟᱸᱭ ᱦᱚᱯᱚᱱ ᱠᱚ ᱧᱟᱢ ᱠᱚᱣᱟ, ᱩᱱᱠᱩ ᱴᱷᱮᱱ ᱠᱷᱚᱱ ᱠᱟᱹᱣᱰᱤ ᱤᱫᱤ ᱠᱟᱛᱮ ᱜᱷᱟᱨᱚᱸᱡᱽ ᱟᱨᱵᱟᱝ ᱟᱹᱛᱩ ᱡᱟᱠᱨᱮ ᱜᱤᱫᱽᱨᱟᱹ ᱜᱮ ᱥᱚᱢᱟᱱ ᱥᱚᱢᱟᱱ ᱨᱮᱵᱽᱰᱤ ᱠᱚ ᱦᱟᱹᱴᱤᱧ ᱟᱹᱪᱩᱨᱟ ᱾ ᱞᱳᱦᱰᱤ ᱦᱤᱞᱚᱜ ᱟᱨᱵᱟᱝ ᱚᱱᱟ ᱨᱮᱱᱟᱜ ᱵᱟᱨ ᱯᱩᱱ ᱢᱟᱦᱟᱸ ᱞᱟᱦᱟᱨᱮ ᱠᱚᱲᱟ ᱜᱤᱫᱽᱨᱟᱹ ᱠᱩᱲᱤ ᱜᱤᱫᱽᱨᱟᱹ ᱫᱚ ᱵᱟᱡᱟᱨ ᱨᱮ ᱚᱠᱟᱱᱤᱭᱟᱹ ᱠᱚ ᱥᱟᱶᱛᱮ ᱦᱚᱨᱛᱮᱱ ᱠᱚ ᱴᱷᱮᱱ ᱠᱷᱚᱱ 'ᱢᱳᱦᱢᱟᱭᱟ' ᱟᱨᱵᱟᱝ ᱢᱚᱦᱟᱢᱟᱭᱤ (ᱞᱳᱦᱰᱤ ᱨᱮᱱᱟᱜ ᱜᱮ ᱫᱚᱥᱟᱨ ᱧᱩᱛᱩᱢ) ᱧᱩᱛᱩᱢ ᱛᱮ ᱠᱟᱹᱣᱰᱤ ᱠᱚ ᱠᱚᱭᱟ ᱾ ᱚᱱᱟ ᱠᱟᱹᱣᱰᱤ ᱛᱮ ᱥᱟᱦᱟᱱ ᱟᱨ ᱨᱮᱣᱰᱤ ᱠᱚ ᱠᱤᱨᱤᱧ ᱠᱟᱛᱮ ᱥᱟᱢᱮᱞᱟᱭ ᱟᱜ ᱞᱳᱦᱰᱤ ᱨᱮᱠᱚ ᱥᱮᱞᱮᱫ ᱠᱟᱜ-ᱟ ᱾
ᱞᱳᱦᱰᱤ ᱯᱟᱨᱟᱵᱽ ᱟᱨ ᱫᱩᱞᱞᱟ ᱵᱷᱚᱴᱴᱤᱭᱟᱜ ᱠᱟᱹᱦᱱᱤ
ᱫᱩᱞᱞᱟ ᱵᱷᱚᱴᱴᱤ ᱫᱚ ᱢᱩᱜᱚᱞ ᱥᱟᱥᱚᱠ ᱟᱠᱵᱚᱨ ᱟᱜ ᱚᱠᱛᱚ ᱨᱮ ᱯᱚᱧᱡᱟᱵᱽ ᱨᱮᱭ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱚᱧᱡᱟᱵᱽ ᱨᱤᱱᱤᱡ ᱵᱤᱨ ᱵᱷᱟᱱᱴᱟ ᱨᱮᱱᱟᱜ ᱢᱟᱹᱱ ᱛᱮᱦᱚᱸ ᱠᱚ ᱢᱟᱹᱱ ᱦᱟᱞᱟᱝ ᱞᱮᱫᱮ ᱛᱟᱦᱮᱸᱫ ᱾ ᱚᱱᱟ ᱚᱠᱛᱚ ᱨᱮ ᱥᱚᱸᱜᱚᱞ ᱵᱟᱨ ᱧᱩᱛᱩᱢᱟᱱ ᱴᱚᱴᱷᱟᱨᱮ ᱠᱩᱲᱤ ᱦᱚᱯᱚᱱ ᱠᱚ ᱥᱮᱵᱮᱫᱤᱭᱟᱹ ᱞᱮᱠᱟᱛᱮ ᱡᱩᱨ ᱡᱚᱵᱚᱨᱚᱱ ᱠᱤᱥᱟᱹᱬ ᱦᱚᱲ ᱴᱷᱮᱱ ᱠᱚ ᱟᱹᱠᱷᱨᱤᱧ ᱮᱫ ᱠᱚ ᱛᱟᱦᱮᱸᱫ ᱾ ᱡᱟᱦᱟᱸ ᱫᱚ ᱫᱩᱞᱞᱟ ᱵᱷᱚᱴᱴᱤᱭᱟᱜ ᱢᱤᱫ ᱯᱚᱨᱛᱚᱱ ᱞᱮᱠᱟᱛᱮ ᱠᱩᱲᱤ ᱜᱤᱫᱽᱨᱟᱹ ᱠᱚ ᱫᱩᱜ ᱦᱚᱸᱭ ᱫᱩᱜ ᱵᱟᱧᱪᱟᱣ ᱠᱮᱫ ᱠᱚ ᱥᱟᱶ ᱥᱟᱶᱛᱮ ᱩᱱᱠᱩ ᱫᱚ ᱦᱤᱱᱫᱩ ᱠᱚᱲᱟ ᱠᱚ ᱴᱷᱮᱱ ᱮ ᱡᱟᱶᱟᱭ ᱚᱪᱚ ᱠᱟᱫ ᱠᱚᱣᱟ ᱟᱨ ᱩᱱᱠᱩ ᱡᱟᱶᱟᱭ ᱠᱟᱠᱚ ᱨᱮᱱᱟᱜ ᱡᱚᱛᱚ ᱵᱮᱵᱚᱥᱛᱟ ᱟᱡ ᱮ ᱠᱚᱨᱟᱣ ᱚᱪᱚ ᱞᱮᱫ-ᱟ ᱾
ᱫᱩᱞᱞᱟ ᱵᱷᱚᱴᱴᱤ ᱫᱚ ᱢᱤᱫ ᱦᱩᱞᱜᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱨ ᱟᱡ ᱨᱤᱱ ᱵᱚᱝᱥᱚ ᱵᱤᱨᱟᱹᱫᱽ ᱫᱚ ᱵᱷᱚᱴᱴᱤ ᱨᱟᱡᱽᱯᱩᱛ ᱠᱚ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱨᱤᱱ ᱦᱟᱯᱲᱟᱢ ᱠᱚᱫᱚ ᱯᱤᱸᱰᱤ ᱵᱷᱚᱴᱴᱤ ᱠᱚ ᱨᱤᱱ ᱥᱟᱥᱚᱱᱤᱭᱟᱹ ᱠᱚ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱥᱚᱸᱫᱚᱞ ᱵᱟᱨ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱤᱛᱚᱜ ᱥᱚᱸᱫᱚᱞ ᱵᱟᱨ ᱫᱚ ᱯᱟᱠᱤᱥᱛᱟᱱ ᱨᱮ ᱢᱮᱱᱟᱜ-ᱟ ᱾ ᱩᱱᱠᱩ ᱫᱚ ᱡᱚᱛᱚ ᱯᱚᱧᱡᱟᱵᱤᱭᱟᱹ ᱠᱚᱨᱤᱱ ᱵᱤᱨ ᱵᱷᱟᱱᱴᱟ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱚᱨᱤᱭᱟᱬᱟ
ᱦᱚᱨᱤᱭᱟᱬᱟ ᱫᱚ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱢᱤᱫ ᱯᱚᱱᱚᱛ ᱟᱠᱟᱱᱟ ᱾ ᱱᱚᱸᱰᱮᱱᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱪᱚᱱᱰᱤᱜᱚᱰ ᱾ ᱱᱚᱶᱟ ᱨᱮᱱᱟᱜ ᱥᱤᱢᱟᱹ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱦᱤᱢᱟᱪᱚᱞ ᱯᱨᱚᱫᱮᱥ, ᱠᱚᱧᱮ ᱟᱨ ᱯᱟᱪᱮ ᱥᱮᱦᱮᱫ ᱨᱮ ᱨᱟᱡᱚᱥᱛᱷᱟᱱ ᱥᱟᱶ ᱵᱷᱤᱲᱟᱹᱣ ᱟᱠᱟᱱᱟ ᱾ ᱭᱚᱢᱩᱱᱟ ᱜᱟᱰᱟ ᱫᱚ ᱩᱛᱛᱚᱨᱟᱠᱷᱚᱸᱰ ᱟᱨ ᱩᱛᱛᱚᱨ ᱯᱚᱫᱮᱥ ᱥᱟᱶᱛᱮ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱛᱮ ᱞᱤᱸᱡᱤᱱ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱤᱞᱞᱤ ᱫᱚ ᱦᱚᱨᱤᱭᱟᱬᱟ ᱛᱮ ᱯᱮ ᱯᱟᱥᱴᱟ ᱜᱷᱮᱨᱟᱣ ᱟᱠᱟᱱᱟ ᱾
ᱚᱛᱱᱚ
ᱦᱚᱨᱤᱭᱟᱬᱟ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱢᱮᱱᱟᱜ ᱞᱮᱸᱰᱞᱚᱠ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱟᱴᱮᱫ ᱒᱗°᱓᱙' ᱮᱛᱚᱢ ᱠᱷᱚᱱ ᱓᱐°᱓᱕' ᱮᱛᱚᱢ ᱦᱟᱹᱵᱤᱡ ᱨᱮᱱᱟᱜ ᱟᱠᱷᱭᱟᱸᱥᱚ ᱦᱟᱹᱵᱤᱡ, ᱟᱨ ᱗᱔°᱒᱘' ᱥᱟᱢᱟᱝ ᱠᱷᱚᱱ ᱗᱗°᱓᱖' ᱥᱟᱢᱟᱝ ᱦᱟᱹᱵᱤᱡ ᱢᱮᱱᱜᱼᱟ ᱾ ᱯᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱚᱧᱮ ᱨᱮ ᱦᱤᱢᱟᱪᱚᱞ ᱯᱨᱚᱫᱮᱥ ᱦᱟᱹᱵᱤᱡ, ᱮᱛᱚᱢ ᱟᱨ ᱯᱟᱪᱮ ᱨᱮ ᱨᱟᱡᱚᱥᱛᱷᱟᱱ ᱥᱟᱶ ᱵᱷᱤᱲᱟᱹᱣ ᱟᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱫᱚ ᱔᱔,᱒᱑᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱫᱤᱥᱚᱢ ᱨᱮᱱᱟᱜ ᱞᱮᱠᱷᱟ ᱜᱩᱴ ᱮᱨᱤᱭᱟ ᱨᱮᱱᱟᱜ ᱑ᱹ᱔ ᱥᱟᱭᱠᱚᱨᱟ ᱦᱩᱭᱩᱜᱼᱟ ᱾ ᱮᱨᱤᱭᱟ ᱞᱮᱠᱟᱛᱮ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱒᱑ ᱟᱱᱟᱜ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱾ ᱥᱟᱹᱢᱩᱫᱽ ᱚᱛ ᱠᱷᱚᱱ ᱦᱚᱨᱤᱭᱟᱬᱟ ᱫᱚ ᱗᱐᱐ ᱢᱤᱴᱚᱨ ᱠᱷᱚᱱ ᱓᱖᱐᱐ ᱯᱷᱩᱴ ᱩᱥᱩᱞ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑ ᱱᱚᱵᱷᱮᱢᱵᱚᱨ ᱑᱙᱖᱖ ᱥᱟᱞᱮ ᱝᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱯᱟᱹᱨᱥᱤ ᱞᱮᱠᱟᱟᱛᱮ ᱯᱚᱧᱡᱟᱵᱽ ᱠᱷᱚᱱ ᱢᱤᱫ ᱱᱟᱶᱟ ᱯᱚᱱᱚᱛ ᱵᱮᱱᱟᱣᱮᱱᱟ ᱾ ᱦᱚᱨᱤᱭᱟᱬᱟ ᱟᱹᱲᱟᱹ ᱫᱚ ᱯᱩᱭᱞᱩ ᱫᱷᱟᱣ ᱑᱒ ᱥᱟᱭᱟᱫᱽ ᱨᱮ ᱨᱚᱱᱚᱲᱤᱭᱟᱹ ᱚᱱᱚᱞᱤᱭᱟᱹ ᱵᱤᱵᱩᱫᱷ ᱥᱨᱤᱫᱷᱚᱨ ᱮ ᱚᱞ ᱞᱮᱫ ᱛᱟᱦᱮᱸᱫ ᱾ ᱟᱹᱲᱟᱹ ᱦᱚᱨᱤᱭᱟᱢᱟ ᱫᱚ ᱵᱟᱨᱭᱟ ᱥᱚᱸᱥᱠᱨᱩᱛ ᱟᱹᱲᱟᱹ ᱦᱚᱨᱤ ᱟᱨ ᱚᱭᱚᱬᱟ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱾ ᱦᱚᱨᱤ ᱢᱮᱱᱞᱮᱠᱷᱟᱱ ᱵᱚᱝᱜᱟ (ᱵᱷᱟᱜᱽᱣᱟᱱ) ᱟᱨ ᱟᱭᱟᱢᱟ ᱢᱮᱱᱞᱮᱠᱷᱟᱱ ᱵᱟᱥᱟ ᱢᱮᱱᱛᱮ ᱵᱩᱡᱷᱟᱹᱣᱜ-ᱟ ᱾ ᱱᱚᱶᱟ ᱫᱚ ᱢᱮᱥᱟ ᱠᱟᱛᱮ ᱵᱚᱝᱜᱟ ᱦᱟᱜ ᱵᱟᱥᱟ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱢᱩᱱᱤᱞᱟᱞ, ᱢᱩᱨᱞᱤ ᱪᱟᱸᱫᱽ ᱥᱚᱨᱢᱟ, ᱮᱪᱹᱮᱹ ᱯᱷᱚᱰᱠᱮ ᱟᱨ ᱥᱩᱠᱷᱰᱮᱣ ᱥᱤᱝ ᱪᱷᱤᱣ ᱞᱮᱠᱟᱱ ᱯᱩᱨᱩᱫᱷᱩᱞ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱦᱚᱨᱤᱭᱟᱬᱟ ᱟᱹᱲᱟᱹ ᱨᱮᱱᱟᱜ ᱥᱤᱨᱡᱚᱱ ᱫᱚ ᱦᱚᱨᱤ (ᱦᱟᱹᱨᱭᱟᱹᱲ) ᱟᱨ ᱚᱨᱚᱱᱭᱚ (ᱵᱤᱨ) ᱢᱮᱱᱫᱚ ᱦᱟᱹᱨᱭᱟᱹᱲ ᱵᱤᱨ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱾
ᱫᱷᱚᱨᱚᱢ
᱒᱐᱑᱑ ᱥᱟᱞᱮ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱚᱨᱤᱭᱟᱬᱟ ᱨᱮ ᱞᱮᱠᱷᱟᱜᱩᱴ ᱒᱕,᱓᱕᱐,᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱘᱗ᱹ᱔᱖% ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱢᱟᱱᱟᱣᱮᱫᱼᱟ ᱾ ᱚᱱᱟ ᱥᱟᱶᱛᱮ ᱗ᱹ᱐᱓% ᱢᱩᱥᱞᱤᱢ ᱟᱨ ᱔ᱹ᱙᱑% ᱦᱚᱲ ᱫᱚ ᱥᱤᱠᱷ ᱫᱷᱚᱨᱚᱢ ᱨᱤᱱ ᱠᱟᱱᱟ ᱠᱚ ᱾
ᱵᱟᱦᱨᱮ ᱡᱚᱱᱚᱲ
* ᱛᱷᱚᱠ:1966 establishments in India ᱛᱷᱚᱠ:Punjabi-speaking countries and territories ᱛᱷᱚᱠ:States and territories established in 1966 ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ
ᱱᱤᱨᱳᱫᱽ ᱠᱩᱢᱟᱨ ᱵᱚᱨᱩᱣᱟ
ᱱᱤᱨᱳᱫᱽ ᱠᱩᱢᱟᱨ ᱵᱟᱨᱩᱣᱟ ᱫᱚ ᱢ᱾ᱫᱴᱮᱱ ᱟᱥᱟᱢᱤᱥ ᱱᱟᱜᱟᱢᱤᱭᱟᱹ ᱠᱟᱱᱟᱭ| ᱯᱟᱨᱚᱢᱮᱱ ᱥᱟᱟᱭ ᱥᱮᱨᱢᱟ ᱥᱮ ᱜᱚᱯᱤᱱᱟᱛᱷ ᱵᱚᱨᱫᱚᱞᱚᱭ ᱚᱠᱛᱮ ᱨᱮᱭᱟᱜ ᱟᱥᱟᱢ ᱨᱮᱭᱟᱜ ᱱᱟᱜᱟᱢ ᱚᱞ ᱨᱮ ᱩᱱᱤ ᱦᱚᱸ ᱢᱤᱫᱴᱮᱱ ᱧᱩᱢᱩᱜᱚᱜ ᱞᱮᱠ ᱦᱚᱲ ᱠᱟᱱᱟᱭ| ᱑᱙᱓᱖ ᱥᱮᱨᱢᱟ ᱨᱮ ᱟᱥᱟᱢ ᱨᱮᱭᱟᱜ ᱱᱚᱚᱜᱟᱶ ᱨᱮᱭᱮ ᱡᱟᱱᱟᱢ ᱞᱮᱱ ᱵᱚᱨᱩᱣᱟ ᱫᱚ ᱠᱚᱴᱚᱱ ᱠᱚᱞᱮᱡᱽ ᱟᱨ ᱵᱮᱱᱟᱨᱚᱥ ᱦᱤᱱᱫᱩ ᱵᱤᱥᱣᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱭᱮ ᱯᱟᱲᱦᱟᱣ ᱞᱮᱫᱟ| ᱤᱱᱟᱹ ᱛᱟᱭᱱᱚᱢ "ᱞᱚᱱᱰᱚᱱ" ᱟᱨ "ᱵᱳᱱ" ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱟᱨ ᱫᱷᱟᱣ ᱛᱮ ᱯᱤᱹᱮᱷᱹᱰᱤ ᱯᱩᱨᱟᱹᱣ ᱠᱟᱛᱮ ᱡᱟᱨᱢᱟᱱᱤ ᱨᱮᱭᱮ ᱜᱤᱨᱟᱹᱵᱟᱥ ᱩᱛᱟᱹᱨᱮᱱᱟ|
ᱡᱟᱱᱟᱢ ᱟᱨ ᱜᱷᱟᱨᱚᱧᱡᱽ
ᱱᱤᱨᱳᱫᱫᱽ ᱵᱚᱨᱩᱣᱟ ᱫᱚ ᱑᱙᱓᱖ ᱥᱮᱨᱢᱟ ᱨᱮ ᱱᱚᱜᱟᱶ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱨᱮᱱ ᱟᱯᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸᱠᱟᱱᱟ ᱰᱨᱹ ᱞᱚᱞᱤᱛ ᱪᱟᱱᱫᱽᱨᱟ ᱵᱚᱨᱩᱣᱟ| ᱵᱤᱨᱤᱧᱪᱪᱤ ᱠᱩᱢᱟᱨ ᱵᱚᱨᱩᱣᱟ ᱫᱚ ᱱᱩᱭ ᱟᱡ ᱦᱚᱯᱚᱱᱵᱟᱭ ᱛᱟᱦᱮᱸᱠᱟᱱᱟ| ৯
ᱥᱮᱪᱮᱫ ᱟᱨ ᱠᱷᱚᱱᱫᱽᱨᱚᱝ
ᱱᱤᱨᱨᱳᱫᱽ ᱵᱚᱨᱩᱣᱟ ᱫᱚ ᱠᱚᱴᱚᱱ ᱠᱚᱞᱮᱡᱽ ᱨᱮ ᱯᱨᱤ-ᱭᱩᱱᱤᱵᱷᱟᱨᱥᱤᱴᱤ ᱯᱩᱨᱟᱹᱣ ᱠᱟᱛᱮ ᱵᱮᱱᱟᱨᱩᱥ ᱦᱤᱱᱫᱩ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱳᱱ ᱵᱤᱹᱮᱹ, ᱮᱢᱹᱮᱹ (ᱱᱟᱜᱟᱢ) ᱟᱨ ᱟᱹᱱ ᱨᱮᱭᱟᱜ ᱥᱮᱪᱮᱫ-ᱮ ᱯᱩᱨᱟᱹᱣ ᱞᱮᱫᱟ| ᱑᱙᱖᱑ ᱥᱮᱨᱢᱟ ᱨᱮ ᱩᱱᱤ ᱫᱚ ᱞᱚᱱᱰᱚᱱ ᱛᱮ ᱥᱮᱱ ᱠᱟᱛᱮ ᱞᱚᱱᱰᱚᱱ ᱡᱮᱜᱮᱫ ᱵᱵᱤᱨᱫᱟᱹᱜᱟᱲ ᱠᱷᱚᱱ ᱑᱙᱖᱔ ᱥᱮᱨᱢᱟ ᱨᱮ ᱯᱤᱹᱮᱪᱹᱰᱤᱹ ᱰᱤᱜᱽᱨᱤ ᱟᱨᱡᱟᱣ ᱠᱮᱫᱟ|
ᱠᱟᱹᱢᱤ ᱡᱤᱭᱚᱱ
ᱵᱚᱨᱩᱣᱟ ᱫᱚ Universities of Koln ᱟᱨ Heidelberg ᱨᱮ ᱠᱷᱚᱱᱫᱽᱨᱚᱝᱫᱽ ᱯᱷᱮᱞᱚ ᱦᱤᱥᱟᱹᱯ ᱛᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱠᱟᱱᱟ| ᱑᱙᱖᱕ ᱥᱮᱨᱢᱟ ᱠᱷᱚᱱ ᱑᱙᱗᱐ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ‘Constitutional History of England’ ᱥᱟᱛᱷᱟᱢ ᱫᱚ ᱮᱢᱹᱮᱹ ᱪᱟᱱᱚᱪ ᱨᱮᱭᱮ ᱯᱟᱲᱦᱟᱣ ᱞᱮᱫᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ
ᱠᱟᱪᱤᱱ ᱯᱚᱱᱚᱛ
ᱠᱟᱪᱤᱱ ᱯᱚᱱᱚᱛ (ᱠᱟᱪᱤᱱ ᱺ Wunpawng Mungdaw, ᱵᱚᱨᱢᱤᱥ ᱺ ကချင်ပြည်နယ်) ᱢᱤᱭᱟᱱᱢᱟᱨ ᱨᱮᱱᱟᱜ ᱮᱛᱚᱢ ᱩᱛᱟᱹᱨ ᱯᱚᱱᱚᱛ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱟᱨ ᱥᱟᱢᱟᱝ ᱥᱮᱫ ᱪᱤᱱ, ᱠᱚᱧᱮ ᱥᱮᱫ ᱥᱟᱱ ᱯᱚᱱᱚᱛ ᱟᱨ ᱯᱟᱪᱮ ᱥᱮᱫ ᱥᱟᱜᱟᱤᱝ ᱴᱚᱴᱷᱟ ᱟᱨ ᱥᱤᱧᱚᱛ (ᱚᱨᱩᱱᱟᱪᱚᱞ ᱯᱨᱚᱫᱮᱥ) ᱾ ᱘᱙,᱐᱔᱑ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱟᱠᱟᱱ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱢᱭᱤᱛᱷᱠᱟᱭᱱᱟ ᱥᱚᱦᱚᱨ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱮᱴᱟᱜ ᱥᱚᱦᱚᱨ ᱠᱚ ᱦᱩᱭᱩᱜ ᱠᱟᱱᱟ ᱵᱷᱟᱢᱳ, ᱢᱳᱦᱱᱭᱤᱱ ᱟᱨ ᱯᱩᱛᱟᱳ ᱾
ᱠᱟᱪᱤᱱ ᱯᱚᱱᱚᱛ ᱨᱮ ᱢᱤᱭᱟᱱᱢᱟᱨ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱩᱥᱩᱞ ᱵᱩᱨᱩ ᱦᱟᱠᱟᱠᱟᱵᱳ ᱨᱟᱡᱤ (᱕,᱘᱘᱙ ᱢᱤᱴᱟᱨ (᱑᱙,᱓᱒᱑ ᱯᱷᱩᱴ)) ᱢᱮᱱᱟᱜᱼᱟ, ᱡᱟᱦᱟ ᱫᱚ ᱦᱮᱢᱟᱞᱵᱩᱨᱩ ᱨᱮᱱᱟᱜ ᱮᱛᱚᱢ ᱥᱮᱫ ᱢᱮᱱᱟᱜ ᱟᱠᱟᱫᱟ ᱟᱨ ᱫᱤᱥᱚᱢ ᱛᱟᱞᱟ ᱨᱮᱱᱟᱜ ᱢᱟᱨᱟᱝ ᱞᱮᱠ ᱤᱱᱫᱟᱣᱜᱤ ᱞᱮᱠ ᱢᱮᱱᱟᱜᱼᱟ ᱾
ᱪᱷᱚᱨᱚᱢ
ᱠᱟᱪᱤᱱ ᱯᱚᱱᱚᱛ ᱨᱮᱱ ᱠᱟᱪᱤᱱ ᱦᱚᱲᱟᱜ ᱢᱩᱬᱩᱛ ᱪᱷᱚᱨᱚᱢ ᱤᱥᱟᱹᱭ ᱵᱩᱫᱫᱷᱚ ᱫᱷᱚᱨᱚᱢ ᱫᱚ ᱵᱚᱨᱢᱟ ᱟᱨ ᱥᱟᱱ ᱦᱚᱲᱟᱜ ᱦᱚ ᱢᱩᱬᱩᱛ ᱪᱷᱚᱨᱚᱢ ᱠᱟᱱᱟ ᱾
ᱯᱟᱹᱨᱥᱤ
ᱡᱤᱱᱯᱷᱳ ᱯᱟᱹᱨᱥᱤ ᱱᱚᱣᱟ ᱚᱱᱪᱟᱞ ᱨᱮ ᱵᱮᱵᱦᱟᱨ ᱦᱤᱡᱩᱜ ᱠᱟᱱ ᱯᱟᱹᱨᱥᱤ ᱠᱟᱱᱟ ᱟᱨ ᱚᱱᱟ ᱥᱟᱶ ᱯᱚᱱᱚᱛ ᱨᱮᱱᱟᱜ ᱞᱤᱝᱜᱩᱣᱟ ᱯᱷᱨᱟᱝᱠᱟ (lingua franca) ᱠᱟᱱᱟ ᱾ ᱑᱙᱔᱘ ᱥᱮᱨᱢᱟ ᱢᱤᱭᱟᱱᱢᱟᱨ ᱵᱨᱤᱴᱤᱥ ᱨᱟᱡᱽ ᱠᱷᱚᱱ ᱯᱷᱩᱱᱩᱨᱜᱟᱹᱞ ᱚᱠᱛᱚ ᱱᱚᱸᱰᱮ ᱟᱹᱰᱤ ᱠᱚᱢ ᱵᱚᱨᱢᱤᱥ ᱦᱚᱲ ᱠᱚ ᱛᱟᱦᱮ ᱠᱟᱱᱟ, ᱢᱮᱱᱠᱷᱟᱱ ᱑᱙᱔᱘ ᱥᱮᱨᱢᱟ ᱛᱟᱭᱚᱢ ᱵᱚᱨᱢᱤᱥ ᱦᱚᱲ ᱦᱮᱡ ᱠᱟᱛᱮᱡ ᱛᱟᱦᱮ ᱠᱚ ᱮᱦᱚᱵ ᱠᱮᱫᱼᱟ ᱡᱟᱦᱟᱛᱮ ᱚᱯᱷᱤᱥᱤᱭᱟᱞ ᱠᱟᱹᱢᱤ ᱠᱚ ᱵᱚᱨᱢᱤᱥ ᱯᱟᱹᱨᱥᱤ ᱛᱮ ᱪᱟᱞᱟᱣ ᱡᱩᱛᱩᱜ ᱾ ᱱᱚᱣᱟ ᱯᱟᱹᱨᱥᱤ ᱵᱚᱫᱚᱞ ᱠᱷᱟᱹᱛᱤᱨ ᱛᱮ ᱠᱟᱪᱤᱱ ᱯᱟᱹᱨᱥᱤ ᱨᱚᱲ ᱠᱚᱢ ᱦᱤᱡᱩᱜ ᱠᱟᱱᱟ ᱾ ᱛᱟᱭᱚᱢ ᱫᱤᱱ ᱨᱮ ᱟᱭᱢᱟ ᱠᱟᱪᱤᱱ ᱯᱤᱲᱦᱤᱭᱟᱜ ᱥᱮᱪᱮᱫ ᱟᱥᱲᱟ ᱚᱠᱟᱨᱮ ᱟᱠᱚᱣᱟᱜ ᱯᱟᱹᱨᱥᱤ ᱛᱮ ᱨᱚᱲ ᱟᱨ ᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱵᱟᱝ ᱛᱟᱦᱮ ᱠᱟᱱ ᱛᱟᱠᱚᱣᱟ ᱾
ᱠᱟᱪᱤᱱ ᱨᱮᱱ ᱟᱫᱚᱢ ᱟᱹᱫᱤᱵᱟᱹᱥᱤ ᱟᱠᱚᱣᱟᱜ ᱯᱟᱹᱨᱥᱤ ᱠᱚ ᱵᱮᱵᱦᱟᱨᱮᱫᱽ ᱠᱟᱱᱟ ᱖ ᱠᱟᱞᱩᱣᱟ, ᱛᱟᱣᱟᱝ ᱟᱨ ᱞᱤᱥᱩ ᱱᱩᱝᱠᱩ ᱫᱚ ᱞᱤᱥᱩ ᱟᱨ ᱞᱤᱯᱳ ᱵᱟᱱᱟᱨ ᱯᱟᱹᱨᱥᱤ ᱛᱮᱜᱮᱠᱚ ᱨᱚᱲᱟ ᱾
ᱡᱟᱹᱛᱤ ᱠᱚ
᱒᱐᱑᱔ ᱥᱮᱨᱢᱟ ᱦᱚᱲᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱡᱟᱹᱛᱤ ᱮᱞ ᱫᱚ ᱠᱷᱟᱹᱞᱤ ᱢᱤᱭᱟᱱᱢᱟᱨ ᱟᱨᱢᱤ (ᱛᱟᱛᱢᱟᱫᱟᱣ) ᱴᱷᱮᱱ ᱢᱮᱱᱟᱜᱼᱟ ᱫᱤᱥᱚᱢ ᱦᱚᱲ ᱴᱷᱮᱱ ᱵᱟᱝ ᱞᱟᱹᱭ ᱦᱩᱭ ᱟᱠᱟᱱᱟ ᱾ ᱑᱙᱘᱓ ᱥᱮᱨᱢᱟ ᱦᱚᱲᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱡᱟᱹᱛᱤ ᱮᱞ ᱦᱟᱹᱴᱤᱝ ᱠᱚ ᱒᱙.᱓% ᱵᱚᱨᱢᱤᱥ, ᱒᱔.᱒% ᱥᱟᱱ ᱟᱨ ᱓᱘.᱑% ᱠᱟᱪᱤᱱ ᱾ ᱒᱐᱑᱖ ᱥᱮᱨᱢᱟ ᱨᱮᱱᱟᱜ ᱵᱷᱟᱥᱚᱱ ᱨᱮ ᱛᱟᱛᱢᱟᱫᱟᱣ ᱨᱮᱱ ᱢᱤᱱ ᱥᱩᱨ ᱦᱞᱟᱭᱤᱝ ᱟᱜ ᱠᱟᱛᱷᱟ ᱞᱮᱠᱟᱛᱮ ᱺ ᱒᱙.᱒% - ᱵᱚᱨᱢᱤᱥ, ᱒᱓.᱖% - ᱥᱟᱱ, ᱑᱘.᱙᱗% - ᱡᱤᱝᱯᱷᱟᱣ, ᱗% - ᱞᱤᱥᱩ, ᱕% - ᱨᱟᱣᱟᱢ, ᱓.᱓᱓% - ᱞᱟᱣᱣᱟᱣ, ᱒.᱘᱙% - ᱞᱟᱪᱮᱤᱠ, ᱑.᱕᱗% - ᱡᱟᱭᱠᱣᱟ ᱟᱨ ᱘% - ᱮᱴᱟᱜ ᱾
ᱦᱮᱡᱽᱥᱮᱱ
ᱠᱟᱪᱤᱱ ᱯᱚᱱᱚᱛ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚ ᱦᱩᱭᱩᱜ ᱠᱟᱱᱟ ᱺ
ᱢᱭᱤᱛᱷᱠᱟᱭᱱᱟ ᱟᱨ ᱢᱟᱱᱰᱟᱞᱟᱭ ᱢᱩᱫ ᱨᱮ ᱨᱮᱞ ᱰᱟᱦᱟᱨ ᱢᱮᱱᱟᱜᱼᱟ (ᱥᱟᱜᱟᱤᱝ ᱥᱮᱫ ᱛᱮ) ᱾ ᱢᱟᱱᱰᱟᱞᱟᱭ ᱠᱷᱚᱱ ᱢᱭᱤᱛᱷᱠᱟᱭᱱᱟ ᱦᱟᱹᱵᱤᱫ ᱴᱨᱮᱱ ᱛᱮ ᱦᱤᱡᱩᱜ ᱒᱑-᱓᱐ ᱴᱟᱲᱟᱝ ᱞᱟᱜᱟᱜᱼᱟ ᱾
ᱥᱮᱪᱮᱫ
ᱢᱤᱭᱟᱱᱢᱟᱨ ᱨᱮᱱᱟᱜ ᱢᱩᱬᱩᱛ ᱥᱚᱦᱚᱨ ᱤᱭᱟᱝᱜᱩᱱ ᱟᱨ ᱢᱟᱱᱰᱟᱞᱟᱭ ᱵᱟᱨᱦᱮ ᱨᱮ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱟᱹᱰᱤ ᱠᱚᱢ ᱜᱮᱭᱟ ᱾ ᱱᱚᱣᱟ ᱥᱩᱵᱤᱫᱷ ᱵᱮᱥᱠᱟᱭᱛᱮ ᱠᱟᱪᱤᱱ ᱞᱮᱠᱟᱱ ᱯᱚᱱᱚᱛ ᱨᱮ ᱟᱹᱰᱤ ᱠᱚᱢ ᱜᱮᱭᱟ, ᱡᱟᱦᱟ ᱨᱮ ᱖᱐ ᱥᱮᱨᱢᱟ ᱠᱷᱚᱱ ᱠᱷᱚᱱ ᱦᱚᱸ ᱰᱷᱮᱨ ᱚᱠᱛᱚ ᱥᱚᱨᱠᱟᱨ ᱟᱨ ᱦᱩᱞᱜᱟᱨᱤᱭᱟᱹ ᱠᱚ ᱢᱩᱫ ᱨᱮ ᱞᱟᱹᱲᱦᱟᱹᱭ ᱪᱟᱞᱟᱜ ᱠᱟᱱᱟ ᱾ ᱯᱚᱱᱚᱛ ᱨᱮᱱᱜᱟ ᱥᱮᱪᱮᱫ ᱠᱚ ᱠᱷᱟᱴᱚ ᱛᱮ ᱧᱮᱞ ᱺ
ᱵᱚᱨᱫᱷᱚᱢᱟᱱ
ᱵᱚᱨᱫᱷᱚᱢᱟᱱ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱟᱫᱚ ᱵᱨᱤᱴᱤᱥ ᱥᱟᱥᱚᱱ ᱡᱩᱜᱽ ᱨᱮᱱᱟᱜ ᱚᱠᱛᱚ ᱢᱤᱫ ᱦᱚᱱᱚᱛ ᱨᱟᱡᱽᱜᱟᱲ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱥᱚᱦᱚᱨ ᱨᱮᱱᱟᱜ ᱳᱞᱴᱚᱱᱴᱤᱵ ᱧᱩᱛᱩᱢ ᱵᱚᱨᱫᱣᱟᱱ, ᱚᱱᱟ ᱡᱩᱜᱽ ᱠᱷᱚᱱ ᱵᱮᱵᱷᱟᱨ ᱛᱮ ᱵᱮᱱᱟᱣ ᱮᱱᱟ ᱾
ᱵᱚᱨᱫᱣᱟᱱ ᱨᱮᱱᱟᱜ ᱱᱟᱜᱟᱢ ᱕᱐᱐᱐ ᱵᱤ.ᱥᱤ (ᱢᱮᱥᱚᱞᱤᱛᱷᱤᱠ ᱟᱨ ᱞᱮᱴ ᱥᱴᱚᱱ ᱮᱡ) ᱠᱷᱚᱱ ᱥᱮᱱᱚᱜ ᱦᱩᱭᱟᱜ ᱟ ᱾ ᱱᱚᱣᱟ ᱧᱩᱛᱩᱢ ᱨᱮᱱᱟᱜ ᱖ ᱟᱱᱟᱜ ᱢᱤᱫᱥᱟᱭ ᱥᱟᱞ ᱨᱮᱱᱟᱜ ᱚᱠᱛᱚ ᱵᱤ.ᱥᱤ ᱠᱷᱚᱱ ᱢᱮᱱᱟᱜᱼᱟ ᱟᱨ ᱱᱚᱣᱟ ᱡᱳᱱᱳᱧ ᱫᱷᱚᱨᱚᱢ ᱨᱮᱱᱟᱜ ᱒᱔ ᱟᱱᱟᱝ ᱛᱤᱨᱛᱷᱠᱚᱨ ᱵᱚᱨᱫᱷᱚᱢᱟᱱ ᱥᱣᱟᱢᱤ ᱟᱨ ᱢᱚᱦᱟᱵᱤᱨ (᱕᱙᱙-᱕᱒᱗ ᱵᱤ.ᱥᱤ.) ᱨᱮᱱᱟᱜ ᱧᱩᱛᱩᱢ ᱛᱮ ᱥᱮᱱᱚᱜ ᱦᱩᱭᱟᱜ ᱠᱟᱱᱟ, ᱡᱚᱠᱷᱚᱱ ᱠᱟᱞᱯᱟᱥᱩᱛᱨᱟ ᱨᱮᱱᱟᱜ ᱡᱮᱱ ᱯᱚᱱᱚᱛ ᱞᱮᱠᱟᱛᱮ ᱢᱤᱫ ᱚᱠᱛᱚ ᱟᱥᱛᱤᱵᱤᱠᱨᱟᱢ ᱨᱮ ᱵᱮᱛᱟᱣ ᱞᱮᱱᱟ ᱾ ᱩᱱᱤᱭᱟᱜ ᱦᱚᱱᱚᱨ ᱛᱮ ᱱᱚᱣᱟ ᱴᱷᱟᱶ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱵᱚᱨᱫᱷᱚᱢᱟᱱ ᱫᱚᱦᱚ ᱮᱱᱟ ᱾
ᱱᱟᱜᱟᱢ
ᱡᱟᱦᱟᱸᱜᱤᱨ ᱟᱜ ᱡᱩᱜᱽ ᱨᱮ ᱱᱚᱣᱟ ᱴᱷᱟᱶ ᱨᱮᱱᱟᱜ ᱧᱩᱛᱩᱢ ᱵᱟᱫᱷᱼᱮᱼᱫᱤᱣᱟᱱ (ᱦᱚᱱᱚᱛ ᱨᱟᱡᱽᱜᱟᱲ) ᱦᱩᱭᱮᱱᱟ ᱾ ᱱᱚᱣᱟ ᱥᱚᱦᱚᱨ ᱞᱚᱣᱟᱨ ᱵᱟᱸᱜᱟᱞ ᱨᱮᱱᱟᱜ ᱢᱩᱬ ᱢᱚᱦᱟᱱᱩᱵᱷᱟᱵᱚᱸ ᱵᱚᱨᱫᱣᱟᱱ ᱨᱤᱱ ᱢᱚᱦᱟᱨᱟᱡᱟ ᱟᱜ ᱦᱮᱰᱠᱩᱣᱟᱴᱚᱨ ᱤᱫᱤ ᱛᱮ ᱱᱟᱜᱟᱢᱤᱭᱟᱹ ᱤᱢᱯᱚᱴᱮᱰ ᱫᱚᱦᱚ ᱮᱱᱟ, ᱚᱠᱚᱭ ᱪᱮᱠᱟ ᱞᱮ ᱟ ᱨᱚᱞ ᱓᱐᱐,᱐᱐᱐ ᱠᱷᱚᱱ ᱪᱮᱛᱟᱱ ᱛᱟᱦᱮᱸ ᱠᱟᱱᱟ ᱾ ᱵᱚᱨᱫᱷᱚᱢᱟᱱ ᱨᱟᱡᱽ ᱟᱜ ᱴᱷᱟᱯᱚᱱ ᱑᱖᱕᱗ ᱨᱮ ᱯᱚᱧᱡᱟᱵ ᱨᱮᱱᱟᱜ ᱞᱟᱦᱚᱨ ᱨᱮᱱᱟᱜ ᱠᱚᱴᱞᱤ ᱨᱮᱱᱟᱜ ᱢᱤᱫ ᱦᱤᱱᱫᱩ ᱠᱚᱛᱨᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱥᱚᱸᱜᱟᱢ ᱨᱟᱭ ᱮ ᱪᱮᱠᱟ ᱞᱮ ᱟ ᱛᱟᱦᱮᱸᱫ, ᱚᱠᱚᱭᱟᱜ ᱵᱚᱝᱥᱚ ᱨᱮ ᱢᱩᱜᱚᱞ ᱥᱟᱢᱨᱟᱴ ᱟᱨ ᱵᱨᱤᱴᱤᱥ ᱥᱚᱨᱠᱟᱨ ᱟᱜ ᱥᱮᱵᱟ ᱠᱮᱫ ᱾ ᱦᱟᱵᱽᱲᱟ ᱠᱷᱚᱱ ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ ᱑᱘᱕᱕ ᱨᱮ ᱡᱷᱤᱡ ᱞᱤ ᱟ ᱛᱟᱦᱮᱸᱫ ᱾ ᱨᱟᱡᱽ ᱡᱟᱜ ᱢᱟᱨᱟᱝ ᱠᱤᱬᱟᱲ ᱢᱟᱦᱟᱨᱟᱡᱟ ᱢᱚᱦᱛᱟᱵᱽ ᱪᱟᱸᱫ (᱑᱘᱗᱙ ᱨᱮ ᱜᱚᱡᱽ ᱮᱱᱟ) ᱨᱮᱱᱟᱜ ᱱᱟᱯᱟᱭ ᱢᱮᱱᱮᱡᱽᱢᱮᱸᱴ ᱤᱫᱤ ᱛᱮ ᱦᱩᱭᱮᱱᱟ, ᱚᱠᱚᱭ ᱥᱚᱨᱠᱟᱨ ᱟᱜ ᱞᱚᱭᱟᱞᱴᱤ ᱥᱯᱮᱥᱮᱞ ᱞᱮᱠᱟᱛᱮ ᱑᱘᱕᱕ᱼ᱕᱖ ᱨᱮᱱᱟᱜ "ᱦᱩᱞ" (ᱥᱟᱱᱛᱟᱲ ᱵᱤᱫᱨᱚᱦ) ᱚᱠᱛᱚ ᱦᱩᱭ ᱞᱮᱱᱟ ᱾ ᱟᱨ ᱑᱘᱕᱗ ᱵᱷᱟᱨᱤᱛᱤᱭᱚ ᱵᱤᱫᱨᱚᱦ ᱑᱘᱖᱘ ᱨᱮ ᱦᱟᱹᱛᱭᱟᱹᱨ ᱨᱮᱱᱟᱜ ᱢᱤᱫ ᱠᱚᱴ ᱨᱮᱱᱟᱜ ᱟᱱᱩᱫᱟᱱ ᱟᱨ ᱑᱘᱗᱗ ᱨᱮ ᱑᱓ ᱵᱟᱱᱫᱩᱠ ᱨᱤᱱ ᱦᱚᱲ ᱥᱟᱞᱟᱢ ᱠᱟᱛᱮ ᱟᱹᱢᱟᱹᱞᱮᱛ ᱥᱟᱶᱛᱮ ᱤᱱᱟᱢ ᱮᱢ ᱠᱮᱜᱼᱟ ᱾ ᱢᱚᱦᱟᱨᱟᱡᱟ ᱵᱤᱡᱚᱭ ᱪᱟᱸᱫ ᱢᱚᱦᱛᱟᱵ ᱟᱜ ᱡᱟᱱᱟᱢ ᱑᱘᱘᱑ ᱨᱮ ᱟᱡ ᱫᱟᱛᱟᱠ ᱵᱟᱵᱟ ᱥᱩᱠᱩᱥᱚᱨ ᱵᱮᱛᱟᱣ ᱮᱱᱟ ᱾ ᱟᱹᱰᱤ ᱰᱮᱦᱮᱨ ᱟᱨᱡᱟᱣ ᱠᱮᱜᱼᱟ ᱾ ᱗ ᱱᱚᱵᱷᱮᱢᱵᱚᱨ ᱑᱙᱐᱘ ᱨᱮ ᱵᱟᱸᱜᱟᱞ ᱨᱤᱱ ᱯᱷᱩᱨᱜᱟᱹᱞ ᱥᱤᱯᱟᱹᱦᱤ ᱤᱫᱤ ᱛᱮ ᱦᱩᱭᱮᱱᱟ ᱩᱱᱤ ᱜᱚᱡᱽ ᱨᱮᱱᱟᱜ ᱪᱮᱥᱴᱟ ᱨᱮᱱᱟᱜ ᱢᱚᱣᱠᱟ ᱨᱮ, ᱵᱟᱸᱜᱟᱞ ᱨᱤᱱ ᱞᱮᱯᱷᱴᱤᱱᱮᱴ ᱜᱚᱵᱷᱮᱱᱚᱨ ᱥᱟᱨ ᱮᱱᱰᱨᱟᱭᱩ ᱯᱷᱨᱮᱡᱚᱨ ᱵᱟᱝᱪᱟᱣ ᱞᱟᱹᱜᱤᱫ ᱩᱱᱤ ᱫᱚ ᱚᱱᱟ ᱥᱟᱦᱟᱥ ᱥᱟᱶᱛᱮ ᱟᱡᱟᱜ ᱡᱤᱵᱚᱱ ᱮᱢ ᱠᱮᱜᱼᱟ, ᱚᱱᱟ ᱩᱱᱤᱭᱟᱜ ᱵᱷᱮᱡᱟᱨ ᱜᱮ ᱛᱟᱦᱮᱸ ᱠᱟᱱᱟ ᱾
ᱢᱚᱦᱛᱟᱵ ᱪᱟᱸᱫ ᱵᱟᱦᱟᱫᱩᱨ ᱟᱨ ᱛᱟᱭᱚᱢ ᱛᱮ ᱵᱤᱡᱳᱭ ᱪᱟᱸᱫ ᱢᱚᱦᱛᱟᱵ ᱫᱚ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱥᱟᱸᱥᱠᱨᱤᱛᱤᱠ, ᱠᱟᱹᱣᱰᱤ ᱟᱹᱨᱤ ᱟᱨ ᱤᱠᱚᱞᱚᱡᱤᱠᱟᱞ ᱞᱮᱠᱟᱛᱮ ᱦᱮᱞᱛᱷᱤ ᱞᱟᱹᱜᱤᱫ ᱤᱧᱟᱜ ᱟᱹᱰᱤ ᱱᱟᱯᱟᱭ ᱞᱟᱹᱲᱦᱟᱹᱭ ᱤᱧ ᱠᱟᱹᱢᱤ ᱠᱤ ᱤᱧ ᱾ ᱢᱩᱬ ᱥᱮᱪᱮᱫ ᱤᱱᱴᱤᱴᱭᱩᱴ ᱵᱚᱨᱫᱷᱚᱢᱟᱱ ᱨᱟᱡᱽ ᱵᱤᱨᱫᱟᱹᱜᱟᱲ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱫᱚ ᱢᱚᱦᱟᱨᱟᱡᱟ ᱟᱜ ᱥᱚᱢᱯᱚᱛᱤ ᱛᱮ ᱜᱚᱴᱟ ᱯᱟᱲᱟ ᱠᱷᱚᱱ ᱜᱚᱲᱚᱜ ᱤᱡ ᱛᱟᱦᱮᱸ ᱠᱟᱱᱟ ᱾ ᱯᱨᱚᱛᱟᱯ ᱪᱚᱸᱫᱽᱨᱚ ᱨᱳᱭ ᱢᱚᱦᱟ ᱵᱷᱟᱨᱚᱛ ᱟᱜ ᱤᱝᱜᱽᱞᱤᱥ (᱑᱘᱘᱓-᱑᱘᱙᱖) ᱨᱮ ᱛᱚᱨᱡᱚᱢᱟ ᱤᱡ ᱡᱮᱜᱮᱫ ᱨᱤᱱᱤᱡ ᱯᱩᱭᱞᱩ ᱛᱚᱨᱡᱚᱢᱟ ᱨᱤᱱᱤᱡ ᱯᱟᱥᱱᱟᱣ ᱤᱡ ᱛᱟᱦᱮᱸ ᱠᱟᱱᱟ ᱾ ᱢᱟᱨᱟᱝ ᱱᱟᱯ ᱯᱟᱜ ᱥᱚᱢᱟᱡᱽ ᱨᱮ ᱦᱚᱸ ᱯᱷᱨᱩᱭᱤᱴ ᱟᱨᱡᱟᱣ ᱫᱚᱦᱚ ᱠᱮᱜᱼᱟ ᱾ ᱤᱧ ᱮᱴᱟᱜ ᱛᱟᱞᱟ ᱨᱮ, ᱢᱟᱦᱟᱱ ᱵᱤᱫᱨᱚᱦ ᱠᱚᱵᱤ ᱠᱟᱡᱤ  ᱱᱟᱡᱽᱨᱩᱞ ᱤᱥᱞᱟᱢ ᱟᱨ ᱠᱟᱞᱟᱼᱟᱡᱽᱦᱚᱨᱼᱯᱨᱟᱥᱤᱫ ᱭᱩ.ᱮᱱ.ᱵᱨᱟᱦᱢᱟᱪᱟᱨᱤ ᱫᱚ ᱱᱚᱣᱟ ᱦᱟᱥᱟ ᱨᱮᱱᱟᱜ ᱤᱱᱟᱹᱜ ᱫᱚ ᱵᱟᱝᱟ (Relatively) ᱠᱚᱱᱰᱤᱥᱚᱱ ᱱᱤᱡ ᱵᱮᱴᱟ ᱞᱮᱠᱟᱛᱮ ᱵᱟᱰᱟᱭᱟ ᱾ ᱵᱚᱴᱩᱠᱮᱥᱚᱨ ᱫᱟᱛ ᱑᱙᱐᱐ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱨᱮ ᱢᱤᱫ ᱵᱷᱟᱨᱚᱛᱤᱭᱚ ᱠᱨᱟᱸᱛᱤᱠᱟᱹᱨᱤᱟᱨ ᱯᱷᱩᱨᱜᱟᱹᱞ ᱥᱤᱯᱟᱹᱦᱤ ᱛᱟᱦᱮᱸ ᱠᱟᱱᱟ ᱾ ᱚᱠᱚᱭ ᱭᱟᱜ ᱡᱚᱱᱚᱢ ᱑᱘ ᱱᱚᱵᱷᱮᱢᱵᱚᱨ ᱑᱙᱑᱐ ᱨᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱳᱨᱤ ᱧᱩᱛᱩᱢ ᱟᱹᱛᱩ ᱨᱮ ᱡᱚᱱᱚᱢ ᱞᱮᱱᱟ ᱾ ᱩᱱᱤ ᱘ ᱟᱯᱨᱮᱞ ᱑᱙᱒᱙ ᱨᱮ ᱱᱟᱶᱟ ᱫᱤᱞᱞᱤ ᱨᱮ ᱛᱟᱞᱢᱟ ᱵᱤᱫᱷᱟᱱ ᱥᱚᱵᱷᱟ ᱨᱮ ᱵᱷᱚᱜᱚᱛ ᱥᱤᱝ ᱥᱟᱞᱟᱜ ᱵᱚᱢ ᱵᱟᱨᱩᱛ ᱩᱰᱟᱹᱣ ᱞᱟᱹᱜᱤᱫ ᱰᱮᱦᱮᱨ ᱛᱮᱫ ᱵᱟᱰᱟᱭᱚ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱠᱚᱭᱮᱸᱼᱥᱤᱧᱚᱛᱤᱭᱟᱹ ᱠᱤᱞᱟᱥᱤᱠ ᱥᱮᱨᱮᱧ ᱨᱟᱦᱟ ᱨᱮᱱᱟᱜ ᱦᱚᱸ ᱢᱤᱫ ᱛᱟᱞᱢᱟ ᱵᱮᱱᱟᱣ ᱮᱱᱟ ᱾
ᱞᱚᱠᱮᱥᱚᱱ
ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱩᱥᱩᱞ ᱔᱐ ᱢᱤᱴᱚᱨ (᱑᱓᱑ ᱯᱷᱩᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱱᱟᱶᱟ ᱫᱤᱞᱞᱤ ᱠᱷᱚᱱ ᱑᱑᱐᱐ ᱠᱤᱞᱚᱢᱤᱴᱚᱨ ᱟᱨ ᱜᱨᱮᱸᱴ ᱴᱨᱟᱸᱠ ᱰᱟᱦᱟᱨ (ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙) ᱟᱨ ᱥᱟᱢᱟᱝ ᱨᱮᱞᱣᱮ ᱴᱷᱮᱱ ᱠᱚᱞᱠᱟᱛᱟ ᱠᱷᱚᱱ ᱑᱐᱐ ᱠᱤᱞᱚᱢᱤᱴᱚᱨ ᱠᱚᱭᱮᱸᱼᱯᱟᱪᱷᱮ ᱨᱮ ᱱᱟᱥᱮ ᱠᱚᱢ ᱨᱮ ᱢᱮᱱᱟᱜᱼᱟ ᱾ ᱢᱩᱬ ᱜᱟᱰᱟ ᱫᱟᱢᱚᱫᱚᱨ ᱜᱟᱰᱟ ᱟᱨ ᱵᱟᱝᱠᱟ ᱢᱮᱱᱟᱜᱼᱟ ᱾
ᱱᱚᱣᱟ ᱴᱷᱟᱶ ᱨᱮᱱᱟᱜ ᱧᱩᱛᱩᱢ ᱨᱮᱱᱟᱜ ᱯᱩᱭᱞᱩ ᱮᱯᱤᱜᱨᱟᱯᱷᱤᱠ ᱥᱟᱹᱠᱷᱭᱟᱹᱛ ᱖ ᱟᱱᱟᱜ ᱢᱤᱫᱥᱟᱭ ᱤᱱᱟᱜ ᱨᱮ ᱛᱟᱦᱮᱸ ᱡᱟᱱᱟ ᱡᱟᱦᱟᱸ ᱫᱚ ᱜᱟᱞᱥᱤ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱢᱟᱞᱞᱟᱥᱟᱨᱩᱞ ᱟᱹᱛᱩ ᱨᱮ ᱛᱟᱦᱮᱸ ᱠᱟᱱᱟ ᱾ ᱟᱨᱪᱟᱣᱚᱞᱚᱡᱤᱠᱟᱞ ᱧᱮᱞᱟᱜ ᱞᱟᱜ ᱞᱟᱹᱭ ᱮᱫᱟ ᱡᱮ ᱨᱟᱫᱷ ᱵᱟᱸᱜᱟᱞ ᱨᱮᱱᱟᱜ ᱢᱤᱫ ᱢᱩᱬ ᱴᱷᱟᱶ ᱞᱮᱠᱟᱛᱮ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱔᱐᱐᱐ ᱵᱤ.ᱥᱤ. ᱢᱟᱨᱟᱝ ᱨᱮ ᱦᱚᱸ ᱵᱟᱰᱟᱭ ᱫᱟᱨᱮ ᱭᱟ ᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱵᱚᱨᱫᱷᱚᱢᱟᱱ ᱥᱚᱦᱚᱨᱤ ᱜᱩᱴ ᱨᱮᱱᱟᱜ ᱦᱚᱲ ᱮᱞ ᱓᱔᱗,᱐᱑᱖ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱑᱗᱗,᱐᱕᱕ ᱠᱚᱲᱟ᱾ᱟᱨ ᱑᱖᱙,᱙᱖᱑ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱕,᱐᱖᱙ ᱦᱚᱲ ᱐ ᱠᱷᱚᱱ ᱖ ᱥᱟᱞ ᱵᱚᱪᱷᱚᱨ ᱛᱟᱞᱟ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱗+ ᱦᱚᱲ ᱮᱞ ᱞᱟᱹᱜᱤᱫ ᱥᱮᱪᱮᱫ ᱫᱚᱨ ᱘᱘.᱖᱒ ᱛᱟᱦᱮᱸ ᱠᱟᱱᱟ ᱠᱚ ᱾
ᱡᱮᱜᱮᱫ ᱵᱤᱨᱫᱟᱹᱜᱟᱲ
ᱵᱚᱨᱫᱷᱚᱢᱟᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱯᱷᱚᱨᱢᱟᱞ ᱑᱕ ᱡᱩᱱ ᱑᱙᱖᱐ ᱨᱮ ᱥᱩᱠᱩᱢᱟᱨ ᱥᱮᱱ ᱮ ᱴᱷᱟᱯᱚᱱ ᱞᱮ ᱟ ᱛᱟᱦᱮᱸᱫ ᱾ ᱡᱟᱦᱟᱸ ᱫᱚ ᱱᱚᱣᱟ ᱢᱟᱲᱟᱝ ᱠᱩᱞᱯᱟᱛᱤ ᱛᱟᱦᱮᱸ ᱠᱟᱱᱟ ᱾ ᱢᱚᱬᱮᱜᱮᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱡᱟᱢᱤᱸᱫᱟᱨ ᱯᱨᱟᱛᱷᱟ ᱚᱪᱚᱜ ᱠᱟᱛᱮ ᱛᱟᱭᱚᱢ ᱫᱚ ᱱᱚᱣᱟ ᱦᱩᱭᱮᱱᱟ ᱵᱚᱨᱫᱷᱚᱢᱟᱱ ᱨᱟᱡᱽ ᱟᱜ ᱛᱟᱭᱚᱢ ᱛᱮ ᱨᱤᱯᱮᱨᱮᱸᱥᱴᱟᱴᱤᱵ ᱩᱫᱚᱭ ᱪᱟᱸᱫ ᱢᱚᱦᱛᱟᱵ ᱫᱚ ᱟᱡᱟᱜ ᱯᱩᱨᱟᱹ ᱥᱚᱢᱯᱚᱛᱤ ᱵᱚᱨᱫᱷᱚᱢᱟᱱ ᱯᱚᱱᱚᱛ ᱥᱚᱨᱠᱟᱨ ᱴᱷᱮᱱ ᱟᱲᱟᱜ ᱠᱮᱫᱼᱟ ᱾ ᱱᱚᱣᱟ, ᱯᱚᱪᱷᱤᱢ ᱵᱟᱸᱜᱽᱞᱟ ᱨᱤᱱᱤᱡ ᱱᱩᱭ ᱛᱟᱭᱚᱢ ᱥᱤᱨᱟᱹ ᱢᱚᱱᱛᱨᱤ ᱵᱤᱫᱷᱟᱱ ᱪᱚᱱᱫᱨᱚ ᱨᱳᱭ ᱯᱩᱭᱞᱩ ᱠᱷᱚᱱ ᱢᱤᱫ ᱠᱟᱛᱮ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱴᱷᱟᱯᱚᱱ ᱫᱚ ᱥᱩᱜᱟᱱ ᱮ ᱵᱮᱱᱟᱣ ᱮᱱᱟ ᱾ ᱱᱤᱛᱚᱜ ᱛᱟᱦᱮᱸ ᱦᱟᱱᱛᱟᱨᱚ ᱞᱟᱹᱜᱤᱫ, ᱥᱟᱥᱚᱱ ᱪᱟᱪᱞᱟᱣ ᱠᱟᱹᱢᱤ ᱰᱮᱦᱮᱨ ᱛᱮᱫ ᱨᱟᱡᱽᱵᱟᱛᱤ (ᱵᱚᱨᱫᱷᱚᱢᱟᱱ ᱢᱚᱦᱟᱨᱟᱡᱟ ᱟᱜ ᱢᱚᱦᱚᱞ) ᱚᱲᱟᱜ ᱨᱮ ᱠᱟᱹᱢᱤ ᱭᱟ; ᱮᱴᱟᱜ ᱥᱮᱫ,ᱜᱚᱞᱵᱟᱜᱽ ᱚᱲᱟᱜ ᱨᱮ ᱥᱮᱪᱮᱫ ᱮᱠᱴᱤᱵᱷᱤᱴᱤᱡ ᱛᱟᱞᱢᱟ ᱢᱮᱱᱟᱜᱼᱟ ᱾ ᱥᱟᱶᱛᱟ ᱨᱤᱥᱯᱚᱱᱥᱤᱵᱞᱮ ᱫᱚ ᱫᱷᱮᱭᱟᱱ ᱨᱮ ᱫᱚᱦᱚ ᱠᱮᱜᱼᱟ, ᱡᱮᱜᱮᱫ ᱵᱤᱨᱫᱟᱹᱜᱟᱲ ᱫᱚ ᱢᱤᱫ ᱥᱟᱬᱮᱥ ᱛᱟᱞᱢᱟ ᱟᱨ ᱢᱮᱜᱷᱱᱟᱫ ᱥᱟᱦᱟ ᱞᱞᱟᱱᱴᱮᱨᱤᱭᱟᱢ ᱵᱮᱱᱟᱣ ᱮᱠᱴᱤᱵ ᱞᱮᱠᱟᱛᱮ ᱫᱩᱜ ᱫᱚᱦᱚ ᱠᱮᱜᱼᱟ ᱾
ᱠᱟᱞᱟᱭ ᱩᱯᱚᱡᱮᱞᱟ
ᱠᱟᱞᱟᱭ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱡᱚᱭᱯᱩᱨᱦᱟᱴ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱡᱚᱭᱯᱩᱨᱦᱟᱴ ᱥᱚᱫᱚᱨ ᱩᱯᱚᱡᱮᱞᱟ ᱟᱨ ᱯᱟᱸᱪᱵᱤᱵᱤ ᱩᱯᱚᱡᱮᱞᱟ, ᱜᱚᱵᱤᱱᱫᱚᱜᱚᱸᱡᱽ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱠᱷᱮᱛᱞᱟᱞ ᱩᱯᱚᱡᱮᱞᱟ, ᱫᱷᱩᱯᱪᱟᱪᱤᱭᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱥᱤᱵᱽᱜᱚᱸᱡᱽ ᱩᱯᱚᱡᱮᱞᱟ ᱢᱮᱱᱟᱜᱼᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱫᱚ ᱕ ᱜᱚᱴᱟᱝ ᱤᱭᱩᱱᱤᱭᱚᱱ, ᱟᱨ ᱢᱤᱴᱴᱟᱱ ᱯᱳᱣᱨᱚᱥᱚᱵᱷᱟ ᱢᱮᱱᱟᱜ-ᱟ᱾ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱺ
ᱫᱩᱨᱤᱵᱽᱠᱚ
ᱱᱚᱸᱰᱮ ᱫᱚ ᱠᱨᱤᱥᱤ ᱠᱟᱹᱢᱤ ᱪᱮᱛᱟᱱ ᱜᱮ ᱫᱩᱨᱤᱵᱽ ᱛᱩᱢᱟᱸᱞ ᱫᱚ᱾ ᱠᱨᱤᱥᱤ ᱟᱞᱩ, ᱦᱩᱲᱩ, ᱛᱩᱲᱤ ᱫᱚ ᱡᱟᱹᱥᱛᱤ ᱜᱮ ᱦᱩᱭᱩᱜ-ᱟ᱾
ᱜᱚᱞᱥᱤ ᱒ ᱵᱚᱱᱚᱛ
ᱜᱚᱞᱥᱤ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱵᱚᱨᱫᱷᱚᱢᱟᱱ ᱥᱚᱫᱚᱨ ᱠᱚᱧᱮ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱟᱨᱢᱟᱱᱤ
ᱡᱤᱭᱚᱨᱡᱤᱭᱚ ᱟᱨᱢᱟᱱᱤ ᱥᱮ.ᱯᱤ.ᱮ (Giorgio Armani S.p.A.) ᱢᱤᱫ ᱤᱱᱴᱚᱨᱱᱮᱥᱱᱚᱞ ᱤᱴᱟᱣᱞᱤ ᱯᱷᱮᱥᱚᱱ ᱚᱲᱟᱜ ᱠᱟᱱᱟ ᱡᱟᱦᱟᱸ ᱨᱮ ᱯᱷᱮᱥᱚᱱ ᱟᱱ ᱞᱩᱜᱽᱲᱤᱜ, ᱥᱟᱯᱲᱟᱣ ᱞᱩᱜᱽᱲᱤᱜ,  ᱪᱟᱢᱲᱟ ᱥᱚᱢᱟᱱ, ᱯᱟᱱᱟᱦᱤ, ᱜᱷᱟᱹᱲᱤᱡ, ᱦᱚᱨᱚᱜ, ᱜᱚᱲᱚ ᱥᱚᱢᱟᱱ, ᱥᱚᱨᱮᱥ ᱯᱨᱚᱥᱚᱫᱷᱟᱱ ᱢᱮᱫ ᱞᱟᱹᱜᱤᱫ ᱛᱮ ᱥᱟᱢᱟᱜᱽᱨᱤ (ᱟᱭᱤᱣᱮᱨ) ᱟᱨ ᱚᱲᱟᱜ ᱵᱷᱤᱛᱨᱤ ᱠᱟᱨᱮᱱᱟᱜ ᱵᱷᱤᱛᱨᱤ ᱥᱚᱢᱟᱱ ᱨᱮᱱᱟᱜ ᱰᱤᱡᱟᱭᱤᱱ, ᱵᱮᱱᱟᱣ, ᱦᱟᱹᱴᱤᱧ ᱟᱨ ᱠᱷᱟᱩᱫᱨᱟ ᱨᱮᱱᱟᱜ ᱟᱹᱠᱷᱨᱤᱧ ᱦᱩᱭᱩᱜ ᱠᱟᱱᱟ ᱾ ᱵᱨᱟᱸᱰ ᱱᱚᱶᱟ ᱠᱚ ᱩᱛᱯᱚᱫᱽ ᱟᱨᱢᱟᱱᱤ (Giorgio Armani), ᱟᱨᱢᱟᱱᱤ ᱠᱚᱞᱮᱡᱤᱭᱚ ( ᱟᱨᱢᱟᱱᱤ ᱠᱚᱞᱞᱮᱡᱤᱚᱱᱤ), ᱟᱨᱢᱟᱱᱤ ᱟᱨᱢᱟᱱᱤ ᱮᱠᱥᱪᱮᱸᱡᱽ (AX|Armani Exchange), ᱮ ᱮᱠᱥ| ᱟᱨᱢᱟᱱᱤ, ᱟᱨᱢᱟᱱᱤ ᱡᱩᱱᱤᱭᱟᱨ (Armani Junior) ᱟᱨ ᱟᱨᱢᱟᱱᱤᱭ/ᱠᱟᱥᱟ((Armani/Casa) ᱞᱮᱠᱟᱱ ᱟᱭᱢᱟ ᱫᱟᱢ ᱟᱱ ᱮᱴᱟᱜ ᱦᱩᱰᱤᱧ ᱧᱩᱛᱩᱢ ᱠᱚᱛᱮ ᱱᱚᱶᱟ ᱵᱨᱟᱸᱰᱤ ᱨᱮᱱᱟᱜ ᱩᱯᱨᱩᱢ ᱦᱩᱭᱩᱜ ᱠᱟᱱᱟ ᱾ ᱟᱨᱢᱟᱱᱤ ᱧᱩᱛᱩᱢ ᱥᱟᱱᱟᱢ ᱡᱮᱜᱮᱛ ᱨᱮ ᱜᱮ ᱪᱮᱛᱟᱱ ᱫᱷᱟᱯ ᱢᱟᱱᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱧᱩᱛᱩᱢ ᱛᱮ ᱞᱩᱜᱽᱲᱤ ᱵᱮᱱᱟᱣ ᱨᱮᱱᱟᱜ ᱠᱟᱨᱜᱟᱲ ᱵᱮᱱᱟᱣ ᱟᱠᱟᱱᱟ ᱟᱨ ᱞᱩᱜᱽᱲᱤ ᱵᱮᱱᱟᱣ ᱨᱮ ᱡᱚᱛᱚ ᱠᱷᱚᱱ ᱪᱮᱛᱟᱱ ᱫᱷᱟᱯ ᱧᱩᱛᱩᱢ ᱟᱱ ᱠᱟᱨᱜᱟᱲ ᱞᱮᱠᱟ ᱛᱮ ᱢᱟᱱᱟᱣᱜ ᱠᱟᱱᱟ ᱾ ᱥᱟᱞᱮ ᱒᱐᱐᱕ ᱨᱮᱱᱟᱜ ᱢᱩᱪᱟᱹᱫ ᱨᱮ ᱑.᱖᱙ ᱟᱨᱟᱵᱽ ᱰᱚᱞᱟᱨ ᱨᱮᱱᱟᱜ ᱟᱹᱠᱷᱨᱤᱧ ᱦᱩᱭ ᱟᱠᱟᱱᱟ ᱾ ᱟᱨᱢᱟᱱᱤ ᱮᱢᱟᱨ ᱥᱚᱢᱯᱚᱛᱤ ( Emaar properties)  ᱨᱮᱱᱟᱜ ᱜᱚᱲᱚ ᱛᱮ ᱢᱤᱠᱟᱱ, ᱯᱮᱨᱤᱥ, ᱱᱤᱭᱩᱭᱚᱨᱠ, ᱞᱚᱸᱰᱚᱱ, ᱴᱚᱠᱤᱭᱳ, ᱥᱟᱸᱜᱷᱟᱭᱤ ᱟᱨ ᱫᱩᱵᱟᱭᱤ ᱞᱮᱠᱟᱱ  ᱟᱭᱢᱟ ᱟᱹᱰᱤ ᱜᱟᱱ ᱢᱟᱨᱟᱝ ᱥᱟᱦᱟᱨ ᱠᱚ ᱨᱮ  ᱞᱚᱠᱡᱚᱨᱤ ᱦᱚᱴᱮᱞ ᱟᱨ ᱨᱤᱥᱚᱨᱴ ᱨᱮᱱᱟᱜ ᱢᱤᱫ ᱥᱨᱤᱸᱠᱷᱚᱞᱟ ᱨᱮᱱᱟᱜ ᱡᱚᱡᱽᱱᱟ ᱵᱮᱱᱟᱣ ᱤᱫᱤᱜ ᱠᱟᱱᱟ ᱾ ᱠᱚᱢᱯᱟᱱᱤ ᱢᱟᱲᱟᱝ ᱠᱷᱚᱱ ᱜᱮ ᱡᱮᱜᱮᱛ ᱵᱷᱚᱨ ᱨᱮ ᱢᱤᱫ ᱵᱟᱨ ᱨᱮᱥᱛᱨᱚ ᱟᱨ ᱱᱟᱭᱤᱴ ᱠᱷᱚᱱ ᱠᱮᱯᱷᱮ  ᱨᱮᱱᱟᱜ ᱢᱤᱫ ᱥᱨᱤᱸᱠᱷᱚᱞᱟ ᱪᱟᱞᱟᱜ ᱠᱟᱱᱟ ᱾
ᱜᱚᱞᱥᱤ ᱒ ᱵᱚᱱᱚᱛ
ᱴᱷᱟᱶ
ᱜᱚᱞᱥᱤ 23.3373°N, 87.6924°W ᱨᱮ ᱢᱮᱱᱟᱜᱼᱟ ᱾
ᱟᱨᱢᱟᱱᱤ
ᱩᱛᱯᱟᱫᱚᱱ
ᱥᱤᱠᱟᱜᱚ ᱨᱮ ᱢᱤᱫ ᱟᱨᱢᱟᱱᱤᱭ ᱵᱳᱩᱴᱤᱠ ᱾ ᱡᱤᱭᱚᱨᱡᱤᱭᱚ ᱟᱨᱢᱟᱱᱤ (Giorgio Armani)
ᱡᱤᱭᱚᱨᱡᱤᱭᱚ ᱟᱨᱢᱟᱱᱤ
ᱡᱤᱭᱚᱨᱡᱤᱭᱚ ᱟᱨᱢᱟᱱᱤ (Giorgio Armani) ᱵᱟᱵᱟ ᱠᱚᱲᱟ ᱟᱨ ᱛᱤᱨᱞᱟ ᱠᱚ ᱞᱟᱹᱜᱤᱫ ᱞᱩᱜᱽᱲᱤᱜ ᱠᱚ ᱥᱟᱯᱲᱟᱣ ᱞᱩᱜᱽᱲᱤᱜ, ᱜᱟᱲᱚ ᱣᱟᱱ ᱥᱚᱢᱟᱱ, ᱟᱭᱤ ᱣᱮᱨ, ᱥᱚᱸᱫᱚᱨᱚᱭ, ᱯᱨᱚᱥᱚᱫᱷᱟᱱ ᱯᱨᱟᱫᱷᱟᱱ ᱟᱨ ᱩᱛᱨᱚ ᱛᱮ ᱵᱤᱥᱮᱥᱜᱭᱟᱛᱟ ᱧᱟᱢᱚᱜ ᱢᱤᱫ ᱪᱮᱛᱟᱱ ᱥᱛᱟᱨᱤᱭᱚ  ᱧᱩᱛᱩᱢ ᱠᱟᱱᱟ᱾ ᱱᱚᱶᱟ ᱡᱮᱜᱮᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱦᱟᱸᱜᱟ ᱞᱩᱜᱽᱲᱤᱜ ᱠᱚ ᱞᱮᱵᱚᱞ ᱠᱷᱚᱱ ᱥᱮ ᱢᱤᱫ ᱜᱮ ᱢᱮᱱᱟᱜ ᱟ ᱟᱨ ᱥᱩᱢᱩᱝ ᱪᱮᱛᱟᱱ-ᱥᱛᱟᱨ ᱨᱮ ᱰᱮᱯᱚᱨᱴ ᱢᱮᱸᱴ ᱥᱛᱟᱨ ᱨᱮ ᱜᱮ ᱱᱚᱶᱟ ᱫᱚ ᱧᱟᱢᱚᱜᱚᱜ ᱟ᱾
ᱜᱚᱞᱥᱤ ᱒ ᱵᱚᱱᱚᱛ
ᱴᱷᱟᱶ
ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱑᱙.᱐᱙ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱙ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱑᱖ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱗᱓ ᱜᱚᱴᱟᱝ ᱢᱚᱣᱡᱟ ᱟᱨ ᱗᱓ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱜᱚᱞᱥᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱜᱚᱞᱥᱤ ᱨᱮ ᱢᱮᱱᱟᱜᱼᱟ ᱾
ᱜᱚᱞᱥᱤ ᱒ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱟᱫᱽᱨᱟ, ᱵᱷᱩᱨᱤ, ᱜᱚᱞᱥᱤ, ᱜᱳᱦᱳᱜᱨᱟᱢ, ᱠᱷᱟᱱᱳ, ᱠᱩᱨᱠᱩᱵᱟ, ᱢᱚᱥᱡᱤᱫᱽᱯᱩᱨ, ᱥᱟᱸᱠᱚ ᱟᱨ ᱥᱟᱛᱤᱱᱟᱫᱤ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱔᱗,᱑᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱗᱔,᱗᱕᱑ (᱕᱑%) ᱠᱚᱲᱟ ᱟᱨ ᱗᱒,᱔᱒᱖ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱕,᱕᱙᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱕᱘,᱓᱔᱒ (᱓᱙.᱖᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗,᱖᱕᱒ (᱔.᱐᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱜᱚᱞᱥᱤ (᱑᱐,᱗᱐᱐), ᱜᱳᱦᱜᱨᱟᱢ (᱔,᱐᱕᱘), ᱵᱚᱦᱤᱨᱜᱷᱚᱱᱭᱟ (᱕,᱑᱑᱖), ᱠᱷᱟᱱᱳ (᱕,᱔᱐᱐), ᱥᱟᱛᱤᱱᱟᱫᱤ (᱖,᱙᱕᱔) ᱟᱨ ᱥᱟᱸᱠᱚ (᱙,᱕᱘᱐) ᱾
ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱟᱫᱽᱨᱟ (᱓,᱗᱗᱔), ᱠᱩᱨᱠᱩᱵᱟ (᱒,᱗᱑᱔), ᱢᱚᱥᱡᱤᱫᱽᱯᱩᱨ (᱒,᱑᱖᱓), ᱵᱷᱩᱨᱤ (᱒,᱘᱐᱕) ᱟᱨ ᱪᱚᱱᱱᱟ (᱒,᱔᱖᱕) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱙᱒,᱑᱗᱘ ᱜᱚᱴᱟᱝ (᱗᱐.᱐᱕%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱑,᱕᱙᱔ (᱗᱗.᱒᱘%) ᱠᱚᱲᱟ ᱟᱨ ᱔᱐,᱕᱘᱔ (᱖᱒.᱖᱑%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱔.᱖᱖% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱑᱑᱐,᱐᱕᱕ ᱦᱚᱲ ᱦᱤᱱᱫᱩ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱗᱔.᱗᱘% ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱓᱖,᱔᱑᱐ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱒᱔.᱗᱔% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱚ ᱕᱐᱔ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱐.᱓᱔% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱫᱚ ᱒᱐᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱐.᱑᱔% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱓.᱐᱐% ᱫᱚ ᱵᱟᱝᱞᱟ, ᱕.᱐᱐% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱖ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱯᱮᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮᱱᱟᱜ ᱠᱷᱟᱱᱟ-ᱵᱟᱨᱦᱟᱨᱣᱟ ᱠᱷᱚᱸᱰ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱨᱩᱱᱟᱠᱩᱨᱟ ᱟᱨ ᱠᱷᱟᱱᱟ ᱨᱮ ᱢᱤᱫᱴᱟᱹᱝ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (ᱢᱟᱨᱮ ᱮᱞ ᱮᱱ.ᱮᱪ ᱒)/ᱜᱨᱮᱸᱰ ᱴᱨᱟᱸᱠ ᱨᱚᱰ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾